
LEDER _ 

Færre UFOer 


SUFOI 

Ekspedition og regnskab: 
Skandinavisk UFO Information - SUFOI, 
Postbox 6,2820 Gentofte 
Giro 9 11 77 25 


SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse 
Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 


REPRÆSENTANTSKAB 

SUFOIs formand, Informationsafd.: Peter A. Hansen, 
Ericaparken 12, 2820 Gentofte. Tlf. (01) 67 08 93. 
Næstformand, Arkivar: Jørgen Bengtvig, Galgebakken, 
Skrænt 3-15 A, 2620 Albertslund. Tlf. (02) 64 44 69. 
Næstformand: Torben Birkeholm, Frydendalsvej 8, 

9000 Aal borg .Tlf. (08) 16 33 19. 

Redaktionsgruppe: 

Ansvarhavende redaktør: Henrik Pedersen, 
Købmagergade 59,1 .sal, 1150 Kbh. K. 

Flemming Ahrenkiel, Holmevænget 5, 

2970 Hørsholm. Tlf. (02)86 92 70. 

Frank Lerbæk, Sanddalsvænget 17, 

5700 Svendborg. Tlf. (09) 21 39 46. 

Ole Henningsen, Duegård, Højrebyvej 59, 

4920 Søllested. Tlf. (03) 94 11 69. 

SUFOIs Sekretariat: Peter A. Hansen, 

Ericaparken 12,2820 Gentofte. Tlf. (01)69 88 06. 
Foredragsafdeling: Bent Eriksen, Avlsbrugervej 23,2. tv., 
7000 Fredericia. Tlf. (05) 92 00 81. 

SUFOIs Udklipscentral: Niels Chr. Krag, Skanderup- 
vej 6, 2610 Rødovre. Tlf. (01) 70 90 86. 

Datakonsulent: Per Andersen, Damsbovænge 13, st.tv., 
2500 Valby. Tlf. (01) 30 27 47. 

Teknisk konsulent: Ole Christensen, 

Hesseldam 32,6200 Åbenrå. Tlf. (04) 62 56 48. 
Fotoafdeling: Kim Møller Hansen, Eilekiersvej 14, 
Benløse, 4100 Ringsted. 

SUFOIs Efterforskningsafd.: Lars K. Lassen, Lyshøj¬ 
gårdsvej 97, st.tv., 2500 Valby. Tlf. (01) 30 46 44. 
SUFOIs Alarmcentral: Ole J. Knudsen, Vestre Ring¬ 
gade 208, 5. tv., 8000 Arhus C. Tlf. (06) 19 88 90. 

SUFOIs Rapportcentral: Torben Birkeholm, 
Frydendalsvej 8, 9000 Aalborg. Tlf. (08) 16 33 19. 
Teknisk assistent: Flemming Rasmussen, 

Rugmarken 2,8520 Lystrup. Tlf. (06) 22 59 20. 
Repræsentanterpå Sjælland: 

Lars Bostrøm, Kornvænget 19, Uvelse, 

3550 Slangerup. Tlf. (02) 27 86 69. 

Peter A. Hansen, Ericaparken 12, 

2820 Gentofte. Tlf. (01)67 08 93. 

Jørgen H. Olsen, Elmevej 17, 

4450 Jyderup. Tlf. (03) 47 63 65. 

Jørgen Nielsen, Set. Hansgade 6, 

4000 Roskilde. Tlf. (02) 35 11 49. 

Repræsentanter på Fyn: 

Frank Lerbæk, Sanddalsvænget 17, 

5700 Svendborg. Tlf. (09) 21 39 46. 

Repræsentanter i Jylland: 

Jann E. A. Nielsen, Teisensvej 8, 

9400 Nørresundby. Tlf. (08) 17 85 39. 

Flemming Rasmussen, Rugmarken 2, 

8520 Lyst ru p. Tlf. (06) 22 59 20. 

Bent Eriksen, Avlsbrugervej 23, 2. tv., 

7000 Fredericia. Tlf. (05) 92 00 81. 

Inge H. Svane, Hybenvænget 23, 

6360 Tinglev. Tlf. (04) 64 33 70. 

Repræsentanter i Norge: 

Finn W. Kalvik, Arm. Hansensvei 11, N-5030 Landås, 
Norge. - UFO-Norges alarmcentral og kontakt for 
UFO-NYT lesere i Norge. Tlf. 05 - 28 01 26. 


SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red 


Af Torben Birkeholm. 


For nylig optalte vi antallet af obser¬ 
vationer for 1983 på grundlag af de 
lister, der gengives i hvert nummer af 
UFO-NYT. I forhold til 1982 var der 
tale om et markant fald. Tallet for 
1982 var 274, mens der i 1983 kun 
blev registreret 171 — altså et fald 
på 103! 

Tallene dækker antallet af henven¬ 
delser til SUFOI, og har altså ikke no¬ 
get at gøre med hvor stor en del der 
var ufoer eller ifoer. 

Men — opmærksomme læsere har 
selv talt op og undret sig. Er der færre 
observationer nu end tidligere? 

Spørgsmålet er ikke så enkelt at be¬ 
svare. For det første er materialet 
usikkert. Listerne udarbejdes på grund¬ 
lag af oplysninger fra SUFOIs lokale 
repræsentanter landet over, men det er 
ikke alle observatører, der henvender 
sig direkte til den nærmeste repræsen¬ 
tant. Ofte går henvendelsen gennem 
flere hænder, og den kan »vandre« 
fra den ene ende af landet til den an¬ 
den. 

Undervejs kan det ske, at en ob¬ 
servation undgår registrering på listen. 
Det betyder ikke at den er »tabt«, 
den bliver blot ikke registreret i første 
omgang. EDB-registreringen vil sene¬ 
re samle de fleste op igen. 

Observatører der læser UFO-NYT 
er som regel flinke til at gøre os op¬ 


mærksomme på fejl, men alligevel er 
listerne ikke fuldt dækkende. 

For det andet afslører en nærmere 
granskning af listerne, at en pæn por¬ 
tion af observationerne fra 1983 er 
koncentreret om de samme få datoer. 
Forklaringen er selvfølgelig, at der var 
mange vidner til de samme observa¬ 
tioner. Vidnerne har uafhængigt af 
hinanden gjort os opmærksomme på, 
at de har observeret noget. Vi regi¬ 
strerer hver enkelt henvendelse , uanset 
om det drejer sig om samme obser¬ 
vation. 

Alt i alt kan man sige, at en op¬ 
gørelse baseret på listerne i UFO-NYT 
vil være ufuldstændig og med »ind¬ 
byggede« fejl. Man kan altså ikke 
umiddelbart aflæse om der observeres 
færre ufoer i forhold til året før. 

Til det formål kræves en statistik, 
der bygger på det samlede antal rap¬ 
porter, og som skelner mellem ufo- og 
iforapporter. Projekt UFO-DATA er 
i stand til at fremstille en sådan op¬ 
gørelse, når de senere årgange er ko¬ 
det til systemet. 

Indtil da må læserne »nøjes« med 
listerne over observationer, og opfatte 
dem som en aktuel orientering om 
hvad SUFOI i en given periode har at 
arbejde med — lige netop som det var 
meningen med listerne. □ 

GRØNLAND 


Nyt om UFOerne 

Af Torben Birkeholm 


I UFO-NYT nr. 1/84 bragte vi et indlæg fra en læser i Grønland, 
der fortalte om en serie spændende observationer fra okto¬ 
ber/november 1983. SUFOI har siden modtaget materiale, som 
giver detaljerede oplysninger. 


SUFOI er (endnu) ikke repræsenteret 
på Grønland, og bortset fra hjælp fra 
lokale læsere, har vi ikke haft særlig 
gode muligheder for at undersøge ob¬ 
servationer fra det kolde nord. 

Det er derfor med glæde vi kan præ¬ 
sentere UFO-NYTs læsere for rappor¬ 
ter optaget af politiet i Grønland, som 


har været i kontakt med flere af ob¬ 
servatørerne, bl.a. vidnerne til en tid¬ 
ligere omtalt nærobservation af 3. grad 
fra Godhavn. Politirapporterne blev 
sendt til Grønlands Kommando i Grøn¬ 
nedal for videre behandling, og her 
videresendte man materialet til Forsva¬ 
rets Efterretningstjeneste via Flyver¬ 



Tegners indtryk af nærobservation af 3. grad, Godhavn den 21. oktober 1983. 


taktisk Kommando i Karup. FTK har 
venligst fremsendt kopier af rapporter¬ 
ne til SUFOI. Materialet er i øvrigt 
ikke klassificeret. 

FTK har videresendt rapporterne til 
Forsvarets Efterretningstjeneste med 
bemærkning om, at »Flyvertaktisk 
Kommando ikke har informationer 
om virksomhed, der kan sættes i for¬ 
bindelse med de i omhandlede rappor¬ 
ter angivne observationer.« 

SUFOI har endnu ikke været i kon¬ 
takt med de implicerede observatører, 
politi m.v., og navnene på disse samt 
visse stednavne er derfor udeladt eller 
ændret i de følgende uddrag: 

3 UFOnauter? 

Politiet i Godhavn, tirsdag den 25. 
oktober 1983: 

Observatøren, der skulle have obser¬ 
veret et uidentificeret flyvende objekt 
— UFO — fredag den 21. oktober 
1983, kl. ca. 04.25 sammen med en 
anden pige, blev i dag kl. 10.20person¬ 
ligt kontaktet af undertegnede. 

Hun forklarede, at hun havde arbej¬ 
det fredag nat på hjemmet som natte¬ 
vagt sammen med en anden pige ved 
navn NN, da hun kl. ca. 04.25 obser¬ 
verede et meget lysende objekt, lige 
over horisonten sydøst for byen og 
meget langt væk. Medens hun kikkede 
på den nærmede den sig, og lyste til 
sidst meget klart. Derefter holdt den 
sig på samme position i ca. en times 
tid. 

NN havde også set dette. Afhørte 
havde i første omgang troet, at dette 
var synsbedrag, men da denne pige også 
kunne se den, var hun helt klar over, 
at dette ikke var synsbedrag. I denne 
times tid havde dette objekt flyttet sig 
ca. 40 cm mod syd (sic!). 

Medens hun kikkede på dette objekt 
bemærkede hun, at der var tre person- 

lignende skikkelser i selve kuplen, hvor 
de to yderste var helt sorte, og de 
bevægede sig som om de arbejdede 
med et eller andet. Men den midterste 
havde ikke bevæget sig, og dennes 
hoved var sort, og kroppen var helt 
rød, og underkroppen også sort. 

Afhørte havde åbnet vinduet for at 
prøve om der hørtes nogen lyd, men 
kunne intet høre. Pludselig farer objek¬ 
tet i meget hurtig fart mod hende, hvor¬ 
for hun gemte sig og flygtede til et 
andet værelse sammen med NN. Da 
de kikkede ud igen, var den standset 
igen og holdt sig svævende i luften. 

Kl. 05.30 begyndte den at bevæge sig 
igen, men denne gang opad, hvor den 
fortsatte og forsvandt helt. Efter ca. 
5 min. kom den pludselig igen på sam¬ 
me position, indtil kl. 05.50, og denne 
gang forsvandt den igen opad i meget 
hurtig fart. Senere havde de ikke set 
objektet. 

AA, politiassistent. 

Denne kortfattede rapport fortjener 
unægtelig en nærmere undersøgelse! 
Politirapporten indeholder ikke oplys¬ 
ninger om yderligere undersøgelser og 
ingen form for vurdering af oplysnin¬ 
gerne. I den næste rapport har politi¬ 
assistenten gjort mere ud af sagen. 

UFOer med projektør 

Politiet i Egedesminde, onsdag den 2. 
november 1983: 

Observatøren henvendte sig d.d. kl. 
19.45 til mig personligt, idet jeg i an¬ 
ledning af anden politiforretning be¬ 
fandt mig på XX-vej, Egedesminde. 

Han forklarede, at han i tiden mel¬ 
lem kl. 18.45 og 19.35 d.d. fra sin bo¬ 
pæl havde observeret 2 uidentificerede 
objekter over Manitsoqøen. Iagttagel¬ 
serne var gjort sammen med 3 andre 
personer. 

Det første UFO havde han holdt 
under observation i ca. en halv time 
fra kl. 18.45, og havde form nærmest 
som et luftskib. Objektet lyste med et 
hvidt projektørlignende lys ned i vandet 
mellem Manitsoq og Angissoq, og ret¬ 
tede derefter projektøren mod fjeldet 
på Manitsoq, hvorefter den lyste i nord¬ 
lig retning. Objektet lignede nærmest 
en kahyt, og efterhånden blev der 
tændt flere hvide lys, måske 4-5 på stri¬ 
be. Derefter tændtes et meget stærkt 
hvidt lys ovenpå objektet. Det lignede 
nærmest en toplanterne på et skib, men 
til forskel herfra, havde dette lys nær¬ 
mest karakter af en pro jektør, der lyste 
meget kraftigt fremad. Dette lys sad 
forrest på objektet. Genstanden be¬ 
gyndte nu at bevæge sig mod nord, for 


herefter at forsvinde i nævnte retning, 
ca. en halv time efter første observa¬ 
tionstidspunkt. 

Da objektet var forsvundet, bemær¬ 
kede anm. nu en anden genstand over 
Manitsoqøen. Denne genstand havde 
form af en rund, boldlignende genstand. 
Den dukkede pludselig op bag ved 
Manitsoqøen og var oplyst med et hvid¬ 
ligt lys. Objektet lyste nu ind mod 
land (Ausiaitøen) og herefter mod 
Manitsoqfjeldet. Objektet befandt sig 
også et godt stykke over vandet, og 
begyndte at bevæge sig sydpå i lang¬ 
som glideflugt, samtidig med at den 
dykkede let nedad mod vandet. 

Den satte nu farten lidt op, og plud¬ 
selig tændte den 2 røde lys, der lyste 
konstant og var meget skarpt. Lyset 
blev tændt nedenunder objektet, og 
dette skete ca. over Kajoqøen. Straks 
efter blev der tændt et hvidt lys neden¬ 
under de 2 røde lys. Dette lys var 
væsentlig skarpere end det oprindelige 
hvide lys. Objektet forsvandt herefter 
sydpå, hvor det forsvandt ca. kl. 19.35. 

Anm. som hans 3 øvrige mediagt¬ 
tagere benægtede, at de kunne have 
taget fejl af et skibs lanterner, ligesom 


de 2 røde lys på det sidst observerede 
objekt kunne være lanterner ved havne¬ 
indsejlingen til Egedesminde. Disse 
lanterner blinker i øvrigt. 

Objekterne var så langt over havets 
niveau, at det ikke kunne dreje sig om 
søfartøjer. 

Anm. eller de øvrige havde ikke hørt 
motorstøj fra objekterne. Såfremt det 
havde været luftfartøjer af den gængse 
type, ville de have kunnet høre det, 
idet afstanden fra observationsstedet 
til objekterne skønsmæssigt udgjorde 
ca. 1 km. 

Grønlandskommandoen ved vagt¬ 
havende officer tlf underrettet kl. 21.30. 
Han kunne oplyse, at der på nuværende 
tidspunkt ikke var indløbet andre mel¬ 
dinger om UFOer over Egedesminde. 

Egedesminde Radio ligeledes kontak¬ 
tet og underrettet. De havde heller ikke 
modtaget meldinger om UFOer. De 
kunne oplyse, at flg. skibe var anløbet 
havn i Egedesminde indenfor det rele¬ 
vante tidspunkt: 1) » Bistrup« kl. 19.15 
2) Passagerskibet »Tugdlik« kl. 19.40 
fra Jakobshavn og 3) p/k »Elith Knud¬ 
sen« kl. 19.45 fra Christianshåb. Ingen 



Én af flere »formationer« af lys observeret fra Godthåb den 14. november 1983. 

skibe var udsejlet på det relevante 
tidspunkt. 

Grønlandskommandoen meddelte 
t/f. kl. 22.15 at der ingen luftfartøjer 
havde været i området på det pgl. tids¬ 
punkt. Derimod var der så småt ved at 
indløbe andre meldinger om UFOer i 
området omkring Egedesminde , men 
det tillagdes på nuværende tidspunkt 
som rygtedannelser. 

Egedesminde Radio meddelte tlf. kl. 
22.15 at man havde haft en opringning 
fra KGH-skibet »Orsiaat«, Godthåb , 
hvor besætningen kort før kl. 22.00 i 
dag havde observeret et meget skarpt 
hvidt lys oppe i skyerne over Qutdlis- 
sat. 

BB, politiassistent. 

Den sidste rapport i materialet fra 
FTK er en skriftlig indberetning til 
politiet i Godthåb. Mandag, den 14. 
november 1983, kl. 01.43 lå observa¬ 
tøren i sin seng og kunne ikke sove. 
Gennem vinduet fik han øje på først 
én og derefter endnu en lysplet, der 


krydsede hinandens baner og forsvandt 
efter 7-8 sekunder. 

Et minut senere fik han øje på endnu 
to lyspletter der forsvandt efter 4-5 
sekunder. Der gik nu mere end 4 mi¬ 
nutter før der skete noget igen. Obser¬ 
vatøren fik øje på to personer nede på 
vejen, og samtidig så han 4 lyspletter 
komme over en nærliggende blok. 
Lysene var samlet i en række, og i løbet 
af 3 sekunder bevægede de sig fra blok¬ 


ken og langt ud over vandet. Han råbte 
de to personer an, men de nåede ikke 
at se noget. 

Observatøren blev ivrig og tog tøj på 
og listede ud med en kikkert. Han gik 
op på fjeldet bag boligblokken. Videre 
skriver observatøren: 

»... Nu er jeg meget interesseret i UFO- 
fænomenet. Jeg har læst en del for¬ 
skellige artikler om sådanne observatio¬ 
ner , så jeg var helt ivrig. Jeg stod 

FOTO: KGH, 1967, 














FOTO: Kongelig Grønlandske Handel, 1967. 


deroppe i ca. 10-15 minutter, da der 
viste sig noget igen. Det kom stadig 
ude fra øst, eller nærmere betegnet lige 
over »store Malene« (et fjeld). Denne 
gang var der kun én, der kom ganske 
langsomt hen over byen. Jeg brugte 
ikke kikkerten, fordi det nok ikke ville 
hjælpe særlig meget. Bagefter kom der 
tre til i denne form: Den næste gang 



skete det ude fra Målene-bugten, de 
kom samlet op fra foden af »store 
Malene « og fløj i denne form: De 


vendte og vred sig som en vanddråbe i 
langsom gengivelse. Nu vidste jeg, at 
der var 5 lys, så jeg havde nu noget 
at regne med. Der gik omkring 20 mi¬ 
nutter imellem hver observation, så jeg 
havde næsten vænnet mig til hvornår 
de ville komme frem, og jeg vidste at 
de ville komme ud fra Malene. Hver 
gang de fløj over, kom der en projek¬ 
tør lysende op imod dem ude fra van¬ 
det, hvor der lå en trawler og lyste ned 
på vandet. Hvis nogen måske også har 
set dem, er det manden ved projektø¬ 
ren på trawleren. 

Alle de gange jeg så dem kom der 
ikke en lyd fra dem. De sidste 2 gange 
de var fremme, så jeg efter dem i kik¬ 
kert, og det lignede nærmest en mat 
kalkhvid »fugl«, der bare vippede hele 


tiden. Men fugle kan ikke flyve så ro¬ 
ligt, og slet ikke så hurtigt som ved 
3. observation ...« 

Der er lidt usikkerhed om datoen 
for den sidste observation, idet brevet 
er stemplet »indgået til politiet i Godt¬ 
håb den 6. november 1983«, mens ob¬ 
servatøren angiver den 14. november 
som observationsdato. 

SUFOI sender rapportskemaer til alle 
observatørerne og kontakter det lokale 
politi m.v. for om muligt at få yder¬ 
ligere oplysninger. Skulle flere af vore 
læsere på Grønland kunne bidrage med 
yderligere oplysninger hører vi gerne 
herom. Resultatet af undersøgelserne 
vil blive omtalt i UFO-NYT. 

□ 



Samler-tilbud! 

SUFOI kan nu tilbyde sine medlemmer en specialrapport om den både 
spændende og kontroversielle REX HEFLIN foto-sag. Det er SUFOIs 
Fotoafdeling, der har udarbejdet rapporten, og den er på ca. 40 sider. 

REX HEFLIN RAPPORTEN indeholder dels to tidligere offentliggjorte 
artikler om Rex Heflin billederne, skrevet af Kim Møller Hansen, og 
dels den omdiskuterede computer analyse-rapport fra Ground Saucer 
Watch (GSW), som SUFOI udgiver med eneret i Danmark (engelsk¬ 
sproget). Endvidere består rapporten af 5 dias med Heflin’s 4 sort/hvide 
fotos og et computerfoto i farve. 

BEMÆRK , at rapporten kun bliver fremstillet i 15 nummererede eksem¬ 
plarer — og er derfor et rigtigt samlerobjekt. 

Rapporten koster kun kr. 110,- (incl. forsendelse), 
og bliver solgt til de første 15 bestillere. 

Bestilling sker lettest ved at indbetale beløbet, kr. 110,-, til giro 9 11 77 25, SUFOI, 
Postbox 6, 2820 Gentofte. Skriv venligst »Rex Heflin Rapport« på modtagerdelen. 


UFO-NYT 3/84 7 





















TEORIER _ 

Forskning i ant tyngdekraft 

Af John F. Sc huessier 


Stan Deyo, amerikansk forskningsfysiker bosiddende i Perth, 
Australien, mener, han er på sporet af en epokegørende op¬ 
dagelse indenfor rumflyvningens fremdriftsmidler. Skønt kon¬ 
troversiel, er grundstenene i hans arbejde en solid viden¬ 
skabelig teori kombineret med erfaringer fra troværdige UFO- 
tilfælde, resultater af regeringsstøttet forskning og data¬ 
udveksling med projekter i mange lande. 


Det siges ofte i sjov, at Perth ligger 
på den anden side af Jorden, men det 
arbejde, Stan Deyo udfører ved Tesia 
Research Industries, forkortet TRI, er 
ikke kun en spøg. Denne artikels for¬ 
fatter mødte Stan Deyo og andre an¬ 
satte ved TRI, da han skulle se deres 
database og de film, de havde optaget 
af nyligt afviklede eksperimenter. Jeg 
blev imponeret over deres begejstring, 
professionalisme og vilje til at få suc¬ 
ces. 

Tesia Research Industries blev egent¬ 
lig oprettet med det formål i Austra¬ 
lien at forske i elektricitet som energi¬ 
kilde. Stan Deyo begyndte dog for år 
tilbage i USA sin søgen efter det ulti¬ 
mative fremdriftmiddel — antityngde- 
kraft. Han sagde: »I USA var min sto¬ 
re interesse at udvikle et sådant frem - 
driftsystem for vores regering , at man 
blev i stand til at flyve på den måde , 
det fortælles UFOerne flyver.« I de 12 
år , der er gået siden han forlod Texas , 
har han gjort betydelige fremskridt. 

En del UFO-forskre har følt sig til¬ 
trukket af UFOernes rapporterede- 
krumspring, og har forsøgt at forklare 
deres fremdriftsystemer i almindelige 
forståelige begreber. Skønt meget inter¬ 
essant ligner UFOernes flyvning mere 
fantasi end en maskines flyvning. Stan 
Deyo passer dog meget på ikke at falde 
i den fælde. Han har i stedet koncen¬ 



Nikola Tesia. 


treret sig om den nødvendige teknologi 
for at præcisere »en bedre maskine«. 

Det første spørgsmål, der skulle be¬ 
svares, var, »kan et diskosformet far¬ 
tøj flyve?« Det bekræftende svar på 
dette spørgsmål fik man i en fly test fra 
Avrocar-programmet i 1960 og 1961. 
Avrocar blev fremstillet af Avro Air- 
craft Limited i Canada og var et utra¬ 
ditionelt luftfartøj udstyret med tre 
J 69-T-9 jetmotorer. Det var diskos¬ 
formet, havde en diameter på 6 m og 
konstrueret som et Vertical Takeoff 
and Landing (VTOL) fly, en forgænger 


for det moderne Harrier VTOL fly, 
som så dagens lys adskillige år senere. 

Til vurdering af den flyvende diskos’ 
flyveegenskaber anvendtes flytest-rap- 
porter og film. Selvom den næsten tre 
tons tunge Avrocar havde problemer 
med stabilitet og motorkraft, fløj den. 
Desværre opnåede den aldrig det satte 
mål på 320 km/t i 3.000 meters højde. 

Det var et ekstra plus for Deyo, at 
han interesserede sig mere for brugen 
af magnetohydrodynamik (MHD) end 
for jetmotorer. Da han og TRI-holdet 
gennemså filmen med Avrocar test flyv¬ 
ningen, opdagede de en filmsekvens, 
der afslørede mere end vindtunnel- 
dataene. Da diskossen fløj over et sne¬ 
dækket område, fik den nedadgående 
jetstrøm sneen til at hvirvle bagud og 
rundt om diskossen på en usædvanlig 
måde. Ved at spejlvende filmen, kunne 
man se, at et MHD fartøj konstrueret 
ligesom Avrocar, men spejlvendt, ville 
flyve på samme måde som rapporteret 
i UFO-observationerne. 

Dernæst indsamlede Deyo alle de 
data, der dækkede Nikola Tesias arbej¬ 
de. Ifølge Deyo erhvervede Tesia ikke 
mindre end 900 patenter og opfandt de 
AC-generatorsystemer, vi anvender i 
dag. Nok vigtigst for fremdriftproble¬ 
met var den fjernstyrede U-båd, Tesia 
præsenterede for den amerikanske 
flåde i 1905. 

Deyo har undersøgt Tesias patenter 
i detaljer og bygget sig en stor tesla- 
spole til brug ved sine laboratoriefor¬ 
søg. Film af den side af Deyos arbejde 
viste ting, som pegede i retning af et 
fremtidigt fremdriftsystem. De viste 
også nødvendigheden af korrekt udfor¬ 
mede sikkerhedsregler og beskyttelse 
af projektets personale. 

Dr. Thomas Townsend-Brown, der i 
USA i 1950erne var kendt, fordi han 

forsøgte at bygge en rigtig flyvende 
tallerken. Det arbejde han udførte, blev 
meget omhyggeligt gennemgået for de¬ 
taljer, der kunne give TRI-projektet 
succes. Ifølge Browns oprindelige pa¬ 
tent-specifikation var hans opfindelse 
»lig med en metode til at kontrollere 
tyngdekraften og at udvinde energi 
herfra , samt en måde til produktion 
af liniær kraft og bevægelse. Systemet 
er i bund og grund elektrisk.« Deyo 
forstod , at disse ord dannede udgangs¬ 
punkt for projektets mål. 

Da de historiske data var lagt ind i data¬ 
basen, undersøgte man andre opfinde¬ 
res arbejde. Notesbøger, laboratorie- 
film og fotografier fra Bahnson Com- 
pagny, Bill Moores påstande om Phila- 
delphia eksperimentet, MHD fartøjs¬ 
patenter, detaljer fra atomraketpro¬ 
grammet og resultaterne fra det elek¬ 
tromagnetiske u-bådsforsøg, alle blev 
kørt sammen for at opnå resultat. 

Deyo er ikke blot en fantasifuld 


videnskabsmand, han har også fået 
betegnelsen »computer troldmand«. Han 
har også udnyttet sin computer til at 
frasortere fællestrækkene i de historiske 
data og bearbejdet dem på forskellig 
vis for at danne sin fremdrift-teori. 
Til en begyndelse satte han focus på 
Lorentz-fænomenet. Ved at bruge en 
super-ledende teroidspole, mener han, 
at det kun er et spørgsmål om kort tid, 
før han kan fremstille en testmodel, der 
kan flyve frit. Han har givet dette 
fartøj navnet LORENZ-O. 

Da jeg spurgte ham, om verden var 
moden til LORENZ-O, svarede han: 
»Den må være obligatorisk,« og gik så 
videre med en kritisk omtale af den 
politiske og sociale situation i verden. 
For at undgå det problem, at det ene 
land sættes op mod det andet, holder 
han løbende offentligheden orienteret 
om sine forsøg. På den måde er det 
måske en meget mere fredelig verden, 
der træder ind i det 21. århundrede. 


En videnskabsmand fra Melbourne 
kontaktede mig blot for at tale ned- 
vurderende om mulighederne for Deyo 
projektets succes. På en forespørgsel 
indrømmede denne videnskabsmand, 
at han slet ikke havde undersøgt fakta, 
set testdata eller tænkt på muligheder¬ 
ne. Hvorfor ikke? »Det er umuligt,« 
sagde han. 

Jeg konstaterede, at Deyo var ener¬ 
gisk, entusiastisk, velformuleret og krea¬ 
tiv. Han havde en stærk tro på Gud 
og familien. Men mest af alt, frasen 
»det kan ikke lade sig gøre«, findes 
ikke i hans ordbog. Vi har endnu ikke 
hørt det sidste fra Perth — på den 
anden side af Jorden! 

Kilde: 

MUFON UFO Journal 
nr. 188 , oktober 1983 
Oversættelse: 
Flemming Rasmussen 
Bearbejdelse: 

Kim Møller Hansen 



USA og Canada prøvede engang at bygge et UFO-lignende fartøj. Billedet her af den diskusformede AVRO-maskine, udviklet af AVRO 
Aircraft Ltd. of Canada, blev første gang fremvist i 1960. Projektet blev nedlagt i 1965 fordi maskinen kun kunne flyve stabilt nogle få 
meter over jorden kort tid ad gangen. 

NÆRKONTAKT 


UFOnauter, nisser eller drøm? 

Af Torben Birkeholm 


Lejlighedsvis hører SUFOIs rapportoptagere anden- eller tre- 
diehånds »rygter« om danske ufonautobservationer. Hvis vid¬ 
net overhovedet vil udtale sig, viser en nærmere undersøgelse 
måske, at der var tale om et rygte. En sjælden gang er der 
»bid«, som i den følgende beretning om en sådan »ufonaut- 
observation« fra Nordjylland. 


I kataloger eller samlinger af observa¬ 
tioner af såkaldte UFOnauter støder 
man ofte på beretninger, hvor der 
»mangler« et UFO. Altså observationer, 
hvor man kun ser et eller flere væse¬ 
ner (skikkelser), uden et fartøj eller 
noget der minder herom. 

Tilhængere af rumskibshypotesen 
forestiller sig, at UFOet er »parkeret« 
et sted i nærheden — gemt af vejen. 
Skeptisk indstillede forlanger et UFO i 
synsfeltet samtidig, før man kan for¬ 
binde disse væsener med UFO-fæno- 
mener. F.eks. stiller Hynek dette som 
en betingelse for at klassificere hændel¬ 
sen som en nærobservation af 3. grad. 
( 1 ) 

En anden teori går ud på, at UFO- 
væsenerne har noget med nisser, trolde 
og alfer at gøre — uanset om et muligt 
befordringsmiddel ses eller ej (2). Umid¬ 
delbart ville man måske tolke observa¬ 
tioner af væsener uden UFO som høren¬ 
de til denne kategori, men fortalerne 
for teorien mener, at observatørernes 
sociale baggrund og den folkloristiske 
tradition kan forklare disse mærkelige 
væsener, med eller uden UFO. I alle 
tilfælde er der nok stadig tale om en 
teori, for er der en fuldgyldig forkla¬ 
ring på nisser, trolde og hvad man 
ellers har af figurer fra folkloren? 

Det interessante er, at væsenernes 
udseende og færden minder om hinan¬ 
den i en del tilfælde af begge slags. 
Måske er der alligevel tale om mani¬ 


festationer af samme fænomen — altså 
forskellige sider af det samme grund¬ 
liggende fænomen? 

Forvirret? Det er sandelig forståeligt! 
Den følgende beretning er nok ikke 
egnet til at bringe klarhed over begre¬ 
berne, tværtimod illustrerer den netop 
de vanskeligheder der er forbundet med 
en systematisk ordning af de mærkelige 
observationer. 

Her optræder en flok små væsener, 
klædt i UFOnautlignende dragter, og 
som tilmed udtaler, at de »kommer fra 
en anden planet«. På den anden side 
»mangler« deres rumskib/fartøj, og 
deres entré og forsvinden er sandelig 
en nisse eller trold værdig! 

Resumé 

I sommeren 1957 (eller 1958) gjorde en 
kvinde sig klar til at gå i seng ved 22- 
tiden. Hendes mand var borte på for¬ 
retningsrejse, og børnene sov alle. I 
soveværelset var der halvmørkt. Rulle¬ 
gardinet var trukket ned, men en dun¬ 
kel belysning gjorde, at man kunne se 
rundt i værelset. 

Da hun lå i sengen, kunne kvinden 
se ægtemandens tomme seng til højre, 
adskilt fra hendes egen af en smal 
gang. Sengene stod med hovedgærdet 
helt op til vinduet, der var lukket, bort¬ 
set fra en lille trækrude. På den mod¬ 
satte væg stod et klædeskab med for¬ 
hæng. 

Kvinden lå vågen og kiggede lidt 


rundt omkring, ville til at lægge sig på 
ryggen for at sove. Pludselig lukkede 
hun øjnene op, og dér, lige ved siden 
af sengen, kom der tre små »personer«. 
De kom fra vinduet og gik langs sen¬ 
gen efter hinanden. 

De tre »personer« var ens — nøjag¬ 
tigt ens. Alle var lige høje, ca. 50 cm, 
og bar mørkeblå, tætsluttende dragter, 
med en tætsluttende hjelm i samme let 
glinsende stof. De var meget fint byg¬ 
gede, og deres ansigter og hænder var 
meget smukke — fine og sarte. Ansig¬ 
terne var alvorlige, uden smil eller 
andet. 

Henne ved klædeskabet vendte alle 
tre om, og gik tilbage igen. Da de vend¬ 
te om, mente kvinden at hun spurgte 
hvor de kom fra. I hvert fald sagde de 
tre »personer« i kor: »Vi kommer fra 
en anden planet!« Uden at fortrække 
en mine fortsatte de, gik hen forbi 
sengen og forsvandt bare! Kvinden gik 
ud fra, at de var kommet og forsvun¬ 
det gennem vinduet... 


INTERVIEW 

En sådan beretning afføder naturligt 
en mængde spørgsmål, og der blev også 
stillet mange spørgsmål under et besøg 
hos kvinden, mere end 20 år efter ob¬ 
servationen. For at give læseren et 
indtryk af kvinden og hendes egen op¬ 
fattelse af hændelsen, gengives her en 
båndoptagelse af interviewet i uddrag. 
Samtidig får man et indblik i selve 
interview-situationen, som en del af 
rapportoptagerens arbejde. 

— Hvordan var De i det hele taget 
klar over, at der pludselig skete noget? 

— Jeg så dem jo! Jeg havde jo åbne 
øjne , for jeg var ikke faldet i søvn. Jeg 
var jo ved at være klar til at skulle sove. 

Så jeg var helt vågen. Det var sandelig 
ikke i mine drømme... 

— Derefter, hvor lang tid gik der så 
før De faldt i søvn? 

— Jeg lå meget længe inden jeg faldt 
i søvn. Det gjorde jeg, for jeg speku¬ 
lerede meget længe over det jeg havde 
set. Jeg lå nok en time, så gik jeg op 
og lavede mig en kop kaffe. Og så 
satte jeg mig og spekulerede over dette 
her. Jeg tænkte, at trods det, vi véd om 
andre planeter, så er de beboede. Så 
var jeg klar over, at der var andre 
mennesker til på andre planeter. Det 
var jeg helt sikker på. Og jeg er slet ikke 
i tvivl om det i dag. 

— Men de faldt altså i søvn på et 
eller andet tidspunkt? 

— Ja, jeg faldt da i søvn, men det 
varede da længe. Jeg syntes, at det var 
sådan en pragtfuld oplevelse. Det var 
virkelig skønt at se så smukke mennes- 
sker. 

— Kunne De se hvor de kom fra? 

— De kom jo fra vinduet af... Fordi 
jeg lå sådan her f og vinduet er dér, og 
jeg lå her den vej over.. .Og de kom 
dérfra. 

— Altså bagfra? 

— Ja, for jeg lå altså, så jeg så dér- 
hen ad. Og pludselig så jeg dem... Så 
de kom altså fra vinduet... 

— Så de på Dem, da de gik forbi? 

— Overhovedet ikke. Da de kom 
henne fra vinduet af så de overhovedet 
ikke hen på mig. De forandrede ikke 
ansigterne. 

— De sagde, at de kom fra vinduet. 
Var vinduet åbent? 

— Ja, trækruden... 

— Kunne De høre, hvis de tilfældig¬ 
vis kom fra vindueskarmen? Kunne De 
høre dem hoppe ned? 

— Nej, overhovedet ikke. Jeg hørte 
overhovedet ingenting. Jeg så dem kun. 
A Itså — jeg lå, og så fik jeg øje på 
dem... 

— Hvor langt var der fra Deres 
hovedgærde og hen til vinduet bagved 
Dem? 

— Hovedgærdet var helt op mod 
vinduet. Så tæt var det...Min mand 
og jeg havde sengene stående på hver 
side, så vinduet var imellem os. 

— Vil det sige, at de kom fra højre 
eller venstre, fra hvor De lå? 

— De kom fra hø jre side. 

— Og hvor tæt var det de kom? 

— Min seng står dér, og så kom de 
så tæt som her. Nu var der jo ikke 
megen plads mellem min mands seng 
og min... Sådan et stykke, og så gik de 
jo dér i midten. Så jeg havde, dem jo 
på helt nær hold... 


— Gjorde De noget mens det hele 
stod på — andet end det De sagde? 

— Nej, for jeg gjorde ingenting. For 
jeg kunne faktisk ingenting gøre. For 
jeg følte faktisk, at jeg så dem og fulg¬ 
te dem, men jeg var stiv i kroppen. Jeg 
kunne ikke bevæge mig. Det var som 
om, at jeg var hypnotiseret. Jeg kunne 
ingenting, jeg kunne ikke røre mig, 
kunne ikke rejse mig op i sengen. Jeg 
kunne ingenting... 

— Prøvede De på det? 

— Nej, det gjorde jeg ikke, jeg prø- 


»... Jeg kunne ikke bevæge 
mig. Det var som om, at 
jeg var hypnotiseret...« 


vede ikke på det. Men jeg havde den 
følelsé i kroppen at jeg var...at der 
ikke. var noget at gøre. Jeg kunne 
ingenting. Jeg skulle bare se. Det var 
øjnene, der kunne bruges... 

— Da de gik forbi Dem, hvor gik de 
så hen? 

— Da de gik forbi mig, så gik de op 
til klædeskabet og så vendte de dér. 
Højre om.. .Og så gik de ned mod 
mig igen. 

— Gik de i en række, eller ved siden 
af hinanden? 

— De gik i en række, og dengang 
de vendte sig, skete det i den afstand 
faktisk som de gik. Den afstand vendte 
de også om i, og gik langsomt tilbage 
mod mig... 

— Det vil altså sige, at den første 
vendte om? 

— Ja, og så den anden, og så den 
tredje. Det var ikke som om, at de kom 
som sådan nogle soldater... 

— Altså på én gang? 

— De kom pænt og roligt, stille 
gående, og så vendte de sig lige så pænt 
og stille om, og gik lige så stille forbi 
mig igen. 

». . .« 

— ... Helt nøjagtigt, kan De beskrive 
væsenerne? 

— Ja, det kan jeg... 

— Vi kan starte med højden, som vi 
snakkede om før. 

— Jeg vil dømme dem til den stør¬ 
relse dér. (viser højden over gulvet) 


Altså ca. 50 cm. Højere var de ikke. 
Sådan nogle små personer. Men trods 
alt var det ikke børn, men voksne 
personer. Og så i de her blå tætsluttende 
dragter. Der var lidt glinsende i de 
dragter. De var mørkeblå. Helt tæt¬ 
sluttet til kroppen. Helt op til halsen. 
Man kan tænke sig, som en gymnastik¬ 
dragt. Helt tætsluttende... Og så glin¬ 
sende, som man kan tænke sig det var 
en slags faldskærmsdragter — de dér 
glatte... 

— Det samme stof? 

— Det samme stof. Helt lette... Så¬ 
danne dragter havde de altså på. Og 
så havde de hjelme. Helt tætsluttende 
hjelme. Helt ned over ørerne. Men der 
var ikke noget under hagen. Man kan 
tænke sig en stram badehætte, der sad 
helt stramt på hovedet af dem. Jeg 
kunne se ørerne på dem under hætten 
— at de sad der. Og man så ikke. hår 
på dem... 

— Både samme farve og stof? 

— Akkurat ens. Der var ikke forskel 
på hjelmen og så på dragten... 

— Hvordan med deres ansigter? 

— De var altså meget smukke. Meget 
smukkere end os. De var meget køn¬ 
ne... Velformede ansigter. Altså hele 
deres profil var meget smuk. Og huden, 
den var sådan meget sart — og de havde 
mørke øjenbryn. Men de var meget, 
meget smukke! Huden, den var så fan¬ 
tastisk smuk...Hænderne så jeg. Jeg 
lagde mærke til hænderne. De var så 
fine, så fine. Vældig fine hænder, der 
kunne se ud som om de aldrig nogen¬ 
sinde har berørt noget... 

— Bevægede de hænderne? 

— Ja, de bevægede hænderne lige¬ 
som vi andre går... 

— Nu for at komme tilbage til ansig¬ 
tet. Hvad med øjnene? 

— Øjnene, de var som vores. Hele 
deres udstråling, hele... deres øjne, det 
kom imod mig i hvert fald... en glæde 
ved at se dem! Det var som om, at de 
udstrålede en fantastisk godhed, åben¬ 
hed, ærlighed. Hele deres ansigtsudtryk 
... Det var ikke nogen man blev bange 
for. De var meget, meget tiltalende... 

— Lagde De mærke til farven i 
øjnene? 

— Nej, det gjorde jeg altså ikke... 
Det var som vores. 

— Hvad med næsen? 

— De var velformede, ligesom os. 
Næserne var bare smukke og fine. Det 
var ikke store og krumme næser — tude, 
som vi andre mange gange kan gå med 
... Velformede, de var så velskabte. 

— Hvad med munden? 

— Munden var sådan lukket... Jeg 

så ingen tænder.. .Den var lukket. De 
var alvorlige — der var ingen smil eller 
noget... De var helt alvorlige... 

— Læberne, var de...? 

— Akkurat som vi andre.. .Natur¬ 
lige. Der var ikke spor overnaturligt i 
deres øjne og læber og sådan ...De var 
som os, men altså, de var så smukke... 

— Og fødderne? 

— Fødderne var trukket af dragten 
dér. Det var trukket ned... Det var en 
hel dragt. De var barbenede — der 
var ingen sko eller noget. De var fuld¬ 
stændig barbenede... Dragten var luk¬ 
ket over fødderne. Og den gik ned til 
håndleddet... Og den var rund i halsen. 
Der var ikke noget oppe i kraven, eller 
noget... Bare rundt... 

— Kunne man... Altså, De sagde, 
at det var en tætsluttende dragt. Kunne 
man se for eksempel nogle detaljer ved 
fødderne — altså tæerne, og sådan 
noget? 

— Det lagde jeg ikke mærke til. Jeg 
så bare, at de havde dragten på. Fød¬ 
derne, det var det samme. Der var ikke 
spor forskel på kroppen... Fødderne 
passede til størrelsen af kroppen — der 
var ikke noget. Ligesom med hænder¬ 
ne og sådan... Det hele passede. 

— Altså proportionerne? 

— Ja, det var det nemlig... 

— Nu så De dem også bagfra. Ad¬ 
skillelse mellem dragten bagtil i nakken, 
og så hjelmen — var dér noget? 

— Der var ikke spor forskel. De var 
ens... Der var ikke spor forskel på far¬ 
ver eller dragt eller noget... Der var 
hverken lynlås eller noget. Det var helt 
trukket til... Hvordan de har fået dem 
på, kan jeg ikke svare på. Der var ingen 
knapper eller lynlås — efter hvad jeg 
så. Den var helt tætsluttende... Også i 
nakken og ned bagi. Der var ikke 
noget... 

— Hvor langt gik hjelmen ned i nak¬ 
ken? 

— Den gik sådan helt ned.. .Ligesom 
når vi andre går og tager en badehætte 
på. Akkurat som vi trækker en bade¬ 
hætte på, ned over ørerne, og lige bag 
om dér... 

— Var der også elastik i, som vi 
har? 

— Nej, det var der ikke. Den var 
bare helt, helt glat. Der var ikke spor 
kant... Der var helt tæt kant på. Bare 
som den var trukket ned over hove¬ 
det. .. 

» .. .« 

— Så var der det med^ at De hørte 
en stemme? 

— Ja, så var det altså, at de sagde: 
»Vi kommer fra en anden planet«. 


Sådan blev der sagt... Det må have 
været mig, der spurgte: »Hvor kom¬ 
mer I fra?« - »Vi kommer fra en an¬ 
den planet«... 

— Hvem af dem sagde det? 

— Det sagde de i kor... 

— I kor? 

— Det var i kor det blev sagt... 

— Kunne De se, at munden bevæ¬ 
gede sig? 

— Ja, så kunne jeg se, at munden 
bevægede sig. De sagde det samtidig... 
Det kom direkte fra dem alle tre på 
én gang... Det var jo også mærke¬ 
ligt. For det var nemlig ikke ens stem- 


»... ca. 50 cm høje. Sådan 
nogle små personer... 

Men de var meget, meget 
smukke!...« 


mer... De sagde det på én gang, og 
det var det eneste de sagde. Og det 
sagde de i det øjeblik, de vendte sig 
oppe ved klædeskabet... Men det var 
det eneste de sagde. Jeg stirrede på 
dem og studerede dem. Munden be¬ 
vægede sig - der var ikke nogen for¬ 
skel på det... 

— Var der nogen lyd ud over det 
de sagde? 

— Overhovedet ikke... De gik lige 
så stille. Jeg kunne overhovedet ikke 
høre at de gik. Så der var ikke spor 
lyde... De kom lige så stille forbi 
min seng. Jeg kunne ikke hørespor... 

— Hvordan gik de? 

— Lette... De gik så lette. De gik 
altså på gulvtæppet, men de gik så 
elastiske... 

— De kunne altså se, at de rørte ved 
gulvtæppet? 

— Ja, jeg så dem jo lige dér. Jeg 
studerede dem hele vejen dér. Jeg stir¬ 
rede jo på dem... Men jeg var ikke 
bange... 

» . . . « 

— Hvor henne var de i forhold til 
Dem, da de forsvandt? 

— Da var de lige ved hovedet... 
For vinduet var jo dér... De var 
væk... 

— Drejede de hovedet efter Dem? 

— Overhovedet ikke... Overhove¬ 
det ikke nogen ting. De kom lige så 
stille. Der var ikke noget med, at de 
vendte hovedet hen imod mig... 


— Hvad så med Dem selv, så De 
efter dem - altså, fulgte De dem med 
hovedet? 

— Nej, det gjorde jeg ikke. For jeg 
lå stadigvæk... og jeg havde nok 
forestillet mig, at de kom tilbage igen. 
De vendte jo og kom tilbage igen... 
Det havde jeg forestillet mig, selv¬ 
følgelig. .. 

— De rørte altså ikke hovedet? 

— Nej, det gjorde jeg altså ikke... 
Jeg havde forventet, at de vendte om 
igen, og så skulle jeg til at snakke med 
dem, selvfølgelig. Men så varde væk... 
De var ude af vinduet. De var væk - 
de forsvandt... Bagefter sagde jeg til 
mig selv, at de selvfølgelig var kom¬ 
met ind og ud af trækruden! De kan 
komme ind alle vegne, tænkte jeg... 
Så sad jeg og spekulerede meget på 
det, da jeg drak kaffe... 

». . .« 

— Standsede de på noget tidspunkt? 

— Overhovedet ikke... Der var ik¬ 
ke en eneste gang de standsede. De 
fortsatte lige så stille... 

— Og så gik de forbi Dem, hen 
imod Dem? 

— Ja, så gik de hen imod mig... 

— Og hvad så? 

— Og så gik de forbi mig... Og 
så var det dengang de vendte ovre 
ved skabet - dér var det, at jeg sagde: 
»Hvor kommer I fra?« »Vi kommer 
fra en anden planet«. Og så gik de... 
Og så pludselig var de væk. Så var 
der ikke noget... Også kan jeg huske, 
da jeg blev lidt mig selv, jeg ved ikke 
hvor lang tid der gik. . sådan lidt cho¬ 
keret over hvad jeg havde set... så 
ville jeg vende mig, og så kan jeg 
huske, at jeg rejste mig. Og så kiggede 
jeg, hvor var de henne... Jeg kan 
huske, at jeg kiggede under sengen! 
Det første jeg gjorde, da jeg stod op, 
det var at kigge under sengen... Jeg 
tænkte, hvor har de gemt sig henne 
- hvor er de henne? De kunne jo ikke 
komme ud af vinduet... Jeg var godt 
nok sådan lidt sær ved det... Jeg kan 
huske, at mit klædeskab derovre, det 
var sådan et hjemmelavet vi havde, 
med forhæng for, og dér kan jeg hu¬ 
ske, jeg gik hen og rodede - lukkede 
lågerne op, og kiggede under sengen. 
Jeg kiggede ind til børnene - jeg kig¬ 
gede over det hele... 

» . . . « 

DRØM? 

Denne mærkelige fortælling kan og 
skal ikke stå alene, der må også være 
plads til en vurdering. Hér er det for¬ 
fatterens helt personlige vurdering, 

III.: El Magno. 


men læseren er velkommen til at dra¬ 
ge sine egne slutninger. 

Bortset fra visse uklare punkter, 
muligvis forårsaget af erindringsfor¬ 
skydninger, er der tale om en sam¬ 
menhængende beretning, fortalt af et 
åbent og ærligt, men forståeligt for¬ 
undret menneske. Kvinden tolker selv 
oplevelsen som besøg fra en fremmed 
planet, og det vil mange andre også 
gøre. 

På den anden side er det indlysende, 
at det hele kunne forklares som en 
meget livagtig og usædvanlig drøm. 
Kvindens følelse af ikke at kunne be¬ 
væge sig, den uforklarlige entré og 
forsvinden gennem et lukket vindue 


(eller en trækrude!) - hele det bizarre 
forløb ligner meget en drøm og dens 
natur. Den kendsgerning, at kvinden 
havde lagt sig, og muligvis befandt 
sig et sted på grænsen mellem vågen 
tilstand og søvn, peger også i den ret¬ 
ning. Ganske vist er kvinden over¬ 
bevist om, at hun var ved fuld bevidst¬ 
hed, og der registreredes ingen over¬ 
gang fra drømmetilstand til vågen til¬ 
stand. Men dette ligger stadig indenfor 
rammerne af vor viden om drømme. 

For at få et mere nuanceret billede 
af sagen, er det nødvendigt at vide 
mere om kvinden selv. Det følgende 
uddrag af interviewet kan muligvis bi¬ 
drage med flere brikker til det pusle¬ 


spil, der en dag kan give os en for¬ 
ståelse af denne og lignende obser¬ 
vationer. 

— Før denne oplevelse, havde De 
så været ude for noget andet usæd¬ 
vanligt? 

— Ja , det har jeg vist nok ... 

— Altså, De fortalte noget om, at 
helt fra Deres barndom havde De og¬ 
så nogle... (resten af sætningen ufor¬ 
ståelig)? 

— Jo , dér har jeg haft noget usæd¬ 
vanligt... Jeg kan vise Dem det , for 
det har været i avisen engang. Jeg 
skrev om det ind til nogle blade en¬ 
gang. .. De to dér har været inde , det 
er hvad jeg har haft... 

— Må jeg godt lige læse det op, så 
jeg kan få det med på båndet? 

— Ja. 

— Den 5. januar lå jeg om aftenen 
i min seng, og så da med ét en åben 
kiste for enden af min seng. Jeg kun¬ 
ne ikke se den dødes ansigt, men kun¬ 
ne på ligklæderne slutte, at det var 
en kvinde. Nøjagtigt en måned senere 
gentog hændelsen sig på ganske sam¬ 
me måde. Dog denne gang om mor¬ 
genen. Jeg fortalte om det til min 
mand, og forstod, at varslet måtte 
gælde min svigermoder, der netop var 
blevet syg. Ved middagstid samme dag 
fornemmede jeg en stadig stigende lig¬ 
stank i lejligheden, og jeg fik over¬ 
talt min mand til, at vi skulle tage 
afsted til hans mor. Vi måtte imid¬ 
lertid tilbage samme aften, og da vi 
kommer hjem til vor lejlighed kl. 23.30, 
var stanken så stærk og kvælende, at 
jeg med nød og næppe kunne udholde 
det. Næste morgen fik vi pr. telefon 
besked om, at svigermor var gået 
bort netop kl. 23.30 om aftenen. 

— Ja, det er nemlig rigtigt ... 

— Og så kommer der noget mere: 
Forleden eftermiddag ville jeg besøge 
nogle bekendte et stykke fra mit hjem. 
Men undervejs hører jeg en stemme 
sige: »Gå ned til havnen!«. Det lød så 
intenst, at jeg fulgte opfordringen. Da 
jeg kommer ned til vandet, ser jeg at 
to små drenge som jeg kendte fra vor 
gade, lå ude i en lille båd, som stadig 
drev længere ud. Der var ingen hjælp 
at få i nærheden, hvorfor jeg styrtede 
hjem efter børnenes forældre. Da det 
lykkedes at få båden ind, var den allere¬ 
de halvt fuld af vand. Og det kunne 
måske være blevet de to småfyres 
skæbne, hvis ikke en stemme andet steds 
fra havde sørget for at de fik hjælp. 

— Jeg havde et par år, hvor jeg hav¬ 
de så meget af den slags... 

» ... « 

— Har De nogensinde haft nogle 
oplevelser, der kunne have relation til 
det her med de tre væsener — siden? 

— Siden efter den tid? Der har været 
en ting medens jeg har boet her. Men 
det synes jeg ikke havde noget i forhold 
til de væsener dér. Det var en aften, 
da jeg lå og læste i sengen. Jeg ligger 
meget og læser dér kl. 01-02 stykker 
om natten. Jeg havde lagt bogen fra 
mig, og skulle til at sove. Og dér står 
der pludselig en person foran min seng. 
Men ham kunne jeg altså ikke lide. Det 
var én ligesom man ser på en tændstik¬ 
æske. Tordenskjold! Hans hår var 
krøllet... Meget stor kraftig mand, der 


stod foran mig.. .Og smiler til mig! Og 
han havde en helt grå munkekjortel på. 
En helt grå dragt. Den havde en rød 
stribe ned foran sig... Han var fed¬ 
lemmet — kraftige ben. Han stod bare 
og gloede på mig, og jeg glor på ham. 
Og han bliver ved med at glo på mig, 
og smiler til mig. Og så siger jeg: » Uha 
— gå væk. Jeg kan ikke lide dig!« Og 
han smilte igen, og så pludselig ser jeg 
bare sådan en røg. En stor røgsøjle! Jeg 
ved ikke hvad det var, men jeg var ikke 
bange. Det er ikke noget der sker ret tit, 
men det kommer en gang imellem... 


»... hører åbenbart til de 
mennesker, der er godt ud¬ 
styret med psykiske 
evner ...« 


Kommentar 

Ja, det kan siges, at vor observatør 
har været ude for lidt af hvert! Faktisk 
fortalte hun om endnu flere tilfælde af 
varsler, forudviden og andre psykiske 
fænomener. 

For nylig bragte et dansk ugeblad en 
serie, hvor læserne blev opfordret til at 
henvende sig med oplevelser af denne 
art. Professor Preben Plum gennem¬ 
gik og kommenterede beretningerne. 
Kvinden skrev ind om sine oplevelser, 
dog uden at medtage observationen af 
de tre små »personer«. Preben Plums 
kommentar i uddrag: 

— B. C. hører åbenbart til de men¬ 
nesker, der er godt udstyret med psy¬ 
kiske evner. Hun fortæller her om et 
forudsyn, et samtidigt syn, om to 
hørelsesoplevelser og om sine ud-af- 
kroppen-oplevelser ...« 

— »Den omstændighed, at B. C. har 
haft en række tilsyneladende forskel¬ 
lige oplevelser, kunne overfladisk set 
stemme med den opfattelse, som mange 
psykiske forskere for øjeblikket synes 
at have, nemlig at evnen til disse op¬ 
levelser skyldes en og den samme ukend¬ 
te sans, som man benævner ved et jar¬ 
gon-ord: ESP (extrasensorisk percep¬ 
tion). 

— Da vi imidlertid intet ved om, på 
hvilken måde de forskellige psykiske 
oplevelser kommer i stand, forekom¬ 
mer det uhensigtsmæssigt og for tid¬ 


ligt at opfatte de uopklarede erkendel¬ 
sesmekanismer som udtryk for en en¬ 
kelt egenskab. Når så oven i købet den¬ 
ne tænkte egenskab gives et navn som 
ESP, kan man let få det uberettigede 
indtryk, at man er kommet sagens for¬ 
ståelse nærmere.« (3) 

Så vidt professor Preben Plum. Men 
hvad nu med vore tre små »personer« 
— var det virkelig fremmede fra en 
anden planet? Måske nisser? En drøm? 
Eller var det et psykisk fænomen — en 
parapsykologisk oplevelse? 

Sagen, og artiklen, kunne for så vidt 
være sluttet her — uden svar på de 
mange spørgsmål — og dermed have 
lignet andre observationsrapporter. I 
stedet skal tilføjes nogle oplysninger, 
som nok skal kunne rokke én og andens 
opfattelse af beretningen. 


Troværdig? 

Observatøren kontaktede SUFOI efter 
at have læst en bog, hvor hun for før¬ 
ste gang så UFOnauter beskrevet. I et 
brev til SUFOI omtalte hun sin obser¬ 
vation. Her følger et uddrag af brevet: 

— »... Jeg kan nu helt afgøre at jeg 
også har set disse. Det var i ca. 1957-58, 
jeg var gået i seng ved 22-tiden , da 
pludselig 3 små personer, ca. 1 meter 
høje går forbi min seng flere gange. 
De var klædt i fastsiddende mørkeblå 
dragter, dertil hjelme på. De var meget 
smukke og fint byggede, deres ansigter 
var uendelig smukke og deres hænder 
så slanke og fine.. .Da de tredje gang 
gik forbi for sidste gang, var det som 
en klokkeren stemme sagde: Vi kommer 
FRA EN ANDEN VERDEN, SØG SÅ 
SKAL DU FINDE... 

Som det ses, er der én væsentlig 
uoverensstemmelse mellem oplysnin¬ 
gerne i brevet, og dét kvinden fortalte 
under interviewet: »Vi kommer fra en 
anden planet«. Budskabet fra de tre 
»personer« har ændret indhold! Man 
lægger også mærke til, at »personer¬ 
nes« højde ifølge brevet var 1 meter, 
mens de kun var halvt så høje ifølge 
interviewet. 

Der gik adskillige måneder fra bre¬ 
vet blev modtaget og til interviewet 
blev gennemført, og man kunne få den 
tanke, at kvindens hukommelse simpelt 
hen havde svigtet. Dette og en ubevidst 
påvirkning efter at have læst bogen om 
UFOnauterne, kan meget vel være årsag 
til ændringerne. 


— fortsættes side 27 

INTERVIEW _ 

HansJurgen Kdhler 

Af Peter A. Hansen 


CENAP - Centrales Erforschungs Nets Aussergewohnlicher 
Phånomene - kunne den 1. nov. 1983 fejre sit 10 års jubilæum. 
Den seriøse vesttyske ufo-forening med hjemstavn i Mann- 
heim turde være vore trofaste læsere bekendt. En af CENAPs 
daglige ledere, Hansjurgen Kdhler, benyttede en stor del af 
sin ferie til et besøg hos SUFOI. Indbefattet var et langt op¬ 
hold hos undertegnede, og vi fik drøftet specielle og generelle 
problemer inden for ufo-forskningen i Danmark og Tyskland. 
For at uddybe nogle af CENAPs standpunkter bringes dette 
interview, der er et uddrag af en længere samtale. 


PAH = Peter A. Hansen, SUFOI 
HJK = Hansjurgen Kohier, CENAP 

PAH: Jeg mener , at CENAP oprinde¬ 
lig var den del af den vesttyske UFO- 
organisation DUIST (Deutche UFO/ 
IFO Studien Gemeinschaft), der jo sta¬ 
dig har Karl Veit som leder. Hvorfor 
sprang I af vognen og begyndte for 
jer selv? Var sammenholdet ikke vig¬ 
tigt for jer? 

HJK: Efter 3 års samarbejde blev vi 
nødt til at starte helt forfra. DUIST 
lavede ingen som helst form for UFO- 
forskning! Man modtog de mest utro¬ 
lige beretninger om møde med rumskibe 
fra mange egne af Tyskland. Derpå 
bragte man historierne videre i tids¬ 
skriftet uden den ringeste undersøgelse. 
Man tror , det er løgn! Da vi så gik i 
gang med nogle af disse tilfælde og 
senere kunne bevise — uden for enhver 
„tvivl — at der var tale om varmluft¬ 
balloner , drager og lignende , så blev vi 
af DUIST skældt hæder og ære fra. 
Til sidst blev situationen så uholdbar , 
at vi valgte at køre vort eget løb; men 
ærligt og seriøst. For hr Veit , mener vi 
kunne sige , at UFOerne blot er en reli¬ 
gion. Men dette problem er mig be¬ 
kendt heller ikke ukendt i Danmark. 



Hansjurgen Kohier. 


PAH: Det sidste skal jeg ikke komme 
ind på lige nu. Men i øvrigt er vi i 
SUFOI meget glade for jeres indstil¬ 
ling til arbejdet. 

Hvor mange er I egentlig til det dag¬ 
lige arbejde? 

HJK: Hvis du mener til selve rapport¬ 
arbejdet , så er vi blot en halv snes 
stykker. Og Tyskland er meget stort. 
Men vi får da hjælp fra GEP (Gemein¬ 
schaft zur Erforschung unbekannter 
Phånomene). De hører hjemme i Nord¬ 


tyskland og dækker UFO-tilfælde fra 
denne region. Selv dækker vi så »kun« 
det midt- og sydtyske område. GEP 
og vi har planer om en fremtidig fæl¬ 
les rapportcentral. Vi forhandler om 
det i øjeblikket. Ideologisk ligger vi 
ikke så langt fra hinanden. Begge mener 
vi , at UFO-problemet ikke skal gøres 
mere mystisk , end det allerede er i for¬ 
vejen. Derfor satser vi meget på en 
hurtig og lødig gennemgang af nye 
UFO-tilfælde. 

— Vi kan da godt misunde SUFOI , 
at I har ét — og kun ét — landsarkiv 
for UFO-rapporter. I Tyskland samles 
disse i de enkelte små foreningers 
registre og kan derfor ikke umiddel¬ 
bart sammenlignes. Det vil nok tage os 
flere år at løse det problem. De enkelte 
grupper er jo så forfærdelig glade for 
deres »egne« rapporter. 

PAH: Jeg véd godt , at det strengt 
taget ikke kommer SUFOI ved , men 
jeg vil nu gerne vide , hvorfor GEP og 
CENAP ikke slår sig sammen til én 
stærk UFO-organisation i stedet for at 
arbejde hver for sig. Kan du sige noget 
om det i korthed? 

HJK: Jeg kan jo kun tale for CENAP. 
Og vi er ikke helt tilfredse med det 
daglige samarbejde med GEP. Vi stiller 
måske for store forventninger til hur¬ 
tighed i arbejdet. Vi har kendskab til 
flere tilfælde , hvor GEP forlængst 
burde have taget affære. Godt nok er 
dette en ulønnet fritidsbeskæftigelse , 
men arbejdet bør ikke syltes. Nye UFO- 
tilfælde skal undersøges straks — gen¬ 
tager: straks! — og ikke nogle måneder 
senere. Deri ligger vist den væsentlig¬ 
ste forskel i vores arbejde. — Men 
spørg GEP! 

PAH: Det skal jeg gøre , når lejlighed 
byder sig; men jeg har da hørt , at I skal 
afholde jeres tredje CENAP-seminar 

»Vi mener at ordet »UFO« er blevet slemt misbrugt i daglig tale, og i pressen dækker det 
reelt kun begrebet rumskibe fra andre kloder.« 


(Der D rit te CENAP UAP-Meeting) nu 
til efteråret, hvor til også GEP kom¬ 
mer. Hvad står øverst på programmet? 

HJK: Det gør en harmonisering af vore 
arbejdsmetoder. Som jeg netop var 
inde på, så gælder det i al UFO-forsk- 
ning, at man hurtigt skal være på plet¬ 
ten. Men det véd I vel alt om i SU FO I. 
Hvis ikke det lykkes at opnå fuld for¬ 
ståelse med GEP på dette vitale felt, 
så vil vi alvorligt overveje selv at over¬ 
tage arbejdet i Nordtyskland. 

PAH: Det bliver lidt af en mundfuld. 
Men held og lykke! For resten: Hvor¬ 
for kalder I jeres nationale sammen¬ 
komst for et »UAP-meeting« ? 

HJK: Er det bogstaverne »UAP«, du 
studser over? De står for udtrykket 
»uidentificeret atmosfærisk phæno- 
men«. Forkortelsen er brugbar både 
på engelsk og tysk. Vi mener, at ordet 
»UFO« er blevet slemt misbrugt. I dag¬ 
lig tale og i pressen dækker det reelt 
kun begrebet »rumskibe fra andre 
kloder«. Ved brugen af UAP mener 
vi at komme nærmere en populær be¬ 
skrivelse af det fænomen, som vi stu¬ 
derer, og som vi naturligvis er over¬ 
beviste om eksisterer. Egentlig ville vi 
gerne give afkald på selve ordet UFO. 
Det er alt for værdiladet. 

PAH: Jeg kan følge dig et langt stykke 
hen ad vejen, men vi har aldrig taget 
stilling til udtrykket i SUFOI. Person¬ 
ligt finder jeg, at udtrykket ikke »klin¬ 
ger« særlig godt i danske ører. — Men 
nu til noget helt andet, som vi siger: 
Jeg vil bede dig, som en god ven af 
SUFOI, om at fremkomme med lidt 
kritik af vores måde at gøre arbejdet 
på. Kritik skal man som bekendt have 
af sine venner. Mon ikke du har ét eller 
andet at kritisere? 

HJK: Det spørgsmål var jeg i hvert 
fald ikke forberedt på! Men, OK, lad 
mig lige tænke mig om et øjeblik. - - 

Det falder mig ind, at jeg ofte har 
ærgret mig over UFO-N YTs forside. 
Den har ind imellem virket hårrejsen¬ 
de. Jeg hentyder blandt andet til illu¬ 
strationerne af teoretiske UFO-væse¬ 
ner. I véd jo intet som helst om disse 
skabningers faktiske eksistens. Hvorfor 
så afbillede dem? Giver det ikke ind¬ 
tryk af, at der står en gruppe fanati¬ 
kere bag bladet? Jeg vil råde jer til at 
bringe forsiderne i overensstemmelse 
med SUFOI s seriøse linie. Godt nok er 
selve artiklerne holdt i yderst forbe¬ 
holdne vendinger, men mange ser 
måske blot forsiden. 

— . En anden ting, der falder mig 
ind, er bladets beskrivelse af danske 


UFO-tilfælde. De er generelt for korte. 
Kun sjældent anføres, hvad SUFOI 
selv mener om tilfældet, hvilke under¬ 
søgelser der er udført, hvilke forbe¬ 
hold man har måttet tage, osv. Disse 
ting gør vi meget ud af i vores blad 
»CENAP Report«. Det bør fremgå af 
beskrivelserne, at I er gået kritisk til 
værks. Læseren skal kunne følge arbej¬ 
det skridt for skridt. 

Meget andet kan jeg ikke komme i 
tanker om. At SUFOI er lidt sen til at 
reagere på visse henvendelser, er vel 
blot en naturlig konsekvens af dens 
størrelse. Der er jo mange mennesker 
involveret. — Men jeg kunne snakke 
meget længere om jeres bedre sider... 

PAH: Jeg skal lade dine kritiske be¬ 
mærkninger gå videre. 

— Nu vil jeg gerne vide, hvad du læg¬ 
ger i begrebet »UFO-forskning«? 

HJK: En grundig og nøjagtig gennem¬ 
gang af et UFO-tilfælde. 

PAH: Jamen er det ikke dét, der sker i 
rapportoptagelsen? Hvad med den 
videre forskning i de tilfælde, som 
man ikke umiddelbart kan finde en 
rimelig forklaring på? 

HJK: I CENAP giver vi aldrig slip på 
en sag. Vores uidentificerede tilfælde 

— UAP — arbejdes der til stadighed 
med. Jeg er bekendt med SUFOI s 
arbejdsgang, hvor I har én gruppe 
mennesker til rapportoptagelsen og 
den første undersøgelse på stedet, og 
så en anden gruppe der tager sig af 
sammenligninger og statistik på et 
senere tidspunkt. Disse to funktioner 
adskilles ikke i CENAP. Men du må 
huske på, at vi i Tyskland modtager 
langt færre beretninger, end I gør hér i 
landet. Ialt har vi kun manglet en 
god forklaring på 8 UFO-tilfælde i den 


tid, vi har eksisteret; og vi har behand¬ 
let tæt ved 250 sager. 

PAH: Skal disse tal opfattes på den 
måde, at CENAP kan forklare op mod 
97% af alle indberettede tyske UFO- 
tilfælde?! 

HJK: Ja. Igen vil jeg henvise til »CE¬ 
NAP Report«, hvor vi her måned brin¬ 
ger detaillerede gennemgange af de til¬ 
fælde, vi har fået præsenteret. Så kan 
læserne selv skønne, om vi har været 
for »flotte« i vore afvisninger. Selv 
mener vi det ikke. Engang hørte vi om 
en UFO-landing et sted i Midttyskland. 
En lokal TV-stat ion havde interviewet 
vidnet og bragt hans fotos. Han var 
blot 12 år. Aviserne skrev om denne 
sensation. CENAP tog omgående af 
sted, og i løbet af små 2 dage var sagen 
opklaret. Vidnet trak historien tilbage, 
da vi kunne bevise, at fotografiet var 
forfalsket. Til gengæld var det ikke 
muligt at få aviserne eller fjernsynet 
til at dementere sagen. 

— Det er i det hele taget af aller¬ 
største betydning, at man optager en 
rapport på stedet og undgår udsendelse 
af spørgeskemaer. Man skal også søge 
at vurdere vidnets forudsætninger for 
at »svindle«. En rapportoptager skal 
besidde væsentlige egenskaber; først 
og fremmest menneskekundskab. 

PAH: Hvilke kilder trækker I på, når 
I bringer UFO-stof fra den store ver¬ 
den? Der findes i hundredevis af blade 
med UFOer som emne. Hvor mange 
kan egentlig finde nåde for jeres kritiske 
øjne? 

HJK: I hvert fald ikke blade, der ud¬ 
sendes fra DUIST, IGAP eller det be¬ 
rygtede National Inquirer. Men for at 
være lidt positiv, så er vi glade for det 
engelske Probe Report, UFO-NYT, 

samt tidsskrifter fra det franske 
GEPAN og fra NICAP i USA. 

PAH: Det kan undre mig , at du ikke 
nævner tidsskrifter fra CUFOS i USA , 
der har A lien Hynek som leder. 

HJK: Jamen dem læser vi da også. 
Dog er Hynek ikke 100% effektiv mere. 
Han var engang god. Det er lige som 
om , det kritiske ikke længere er i høj¬ 
sædet i CUFOS. Det er synd , for de 
ligger inde med et stort og uvurderligt 
materiale. 

PAH: Jeg har forstået på dig t at 
CENAP er ved at få et landsomfatten¬ 
de net af rapportoptagere op at stå i 
Tyskland; evt. med hjælp fra GEP. 
Men I har jo også problemer. Jeres 
månedsblad har vel højst et halvt 
hundrede abonnenter? 



HJK: Desværre er svaret ja. Vi har jo 
ikke råd til UFO-NYTs fornemme ud¬ 
seende. Faktisk fotokopierer vi vores 
blad side for side. Men fra næste 
måned går vi over til en bedre teknik , 
som hæver standarden. Du må meget 
gerne fortælle UFO-NYTs læsere , at 
de kan abonnere på CENAP Report. 
Vi sender et gratis prøvenummer ved 
henvendelse til mig. Man er velkommen 
til at skrive på dansk til os. Vi kan godt 
læse sproget , men vi svarer dog på tysk. 

PAH: Du skal have tak for dette inter¬ 
view til bladet. Ved lejlighed tror jeg , 
at jeg vil lave en artikel om de 8 UFO- 
tilfælde, som selv CENAP ikke kunne 
forklare. De må være meget specielle. 

HJK: Selv tak! Vores materiale er til 
jeres rådighed. 

CENAPs adresse: 

CENAP 

Hansjlirgen Kohier 
Limbacher Str. 6 
D- 6800 Mannheim 52 
Vesttyskland. 


SYNSPUNKTER 



TRE UFO ARTIKLER 


UFOer: 


Intet andet emne er mere sensationelt, 
aparte eller kontroversielt; intet andet emne polariserer 
folk eller enkeltpersoner i så høj grad; intet andet emne 
viser en sådan kamp mellem godtroenhed og fanatisme, 
beviser kontra optisk illusion, realiteter kontra trang til 
mystik, påstande og modpåstande . -. / / 


Sådan udtaler Dr. Berthold E. Schwarts i bogen »Synspunkter- 
Tre UFO Artikler«. Vil du læse fortsættelsen - så skynd dig at 
købe bogen hos SUFOI! 

I »Synspunkter« bliver tre centrale emner inden for UFO- 
forskningen gennemgået af tre anerkendte videnskabsmænd: 
UFOer og kuglelyn, rapportmaterialet og UFO-observatørerne. 


Synspunkter - Tre UFO Artikler, 

60 sider, illustreret. 


kr. 19,80 


Findes der liv på Jupiter? 

Eller skal vi længere ud i solsystemet for at finde udenjordisk 
liv - eller til planeter i kredsløb om andre stjerner end vor egen 
sol? Flår intelligensvæsener skabt vældige civilisationer 
på nogle af Mælkevejens milliarder af stjerner? 

Spørgsmålene forsøges besvaret af Nils Mustelin, der tager os 
med på en svimlende opdagelsesrejse gennem tid og rum. 


Nils Mustelin: 

Liv Blandt Milliarder af Stjerner, 

276 sider, stift bind, rigt illustreret 


* 51,95 


Projekt UFODATA 

Projekt UFODATA har siden 1977 arbejdet med en elektronisk 
registrering og behandling af de tusindvis af UFO/IFO-rapporter, 
som befinder sig i SUFOI’s Rapportarkiv. 

Denne rapport fortæller med almindelige ord, hvordan Projekt 
UFODATA opstod, hvad det har nået og hvad dets mål for frem¬ 
tiden er. Kræver ingen tekniske forudsætninger. 


Per Andersen: Projekt UFODATA, 
38 sider duplik, illustreret. 


kr. 13,00 


Materialerne bestilles lettest ved at indbetale beløbet + kr. 10,- 
(ekspedition/porto) til giro 911 7725, SUFOI, Postbox 6, 2820 Gentofte. 
Skriv venligst på modtagerdelen, hvad der bestilles. 

UDEFRA 


Tålmodighed belønnet 

Af Paul Cerny 


Af og til fortjener udholdenhed succes. 
I en periode på 27 år med flittige un¬ 
dersøgelser og masser af tid brugt i 
»marken« med at observere aktivt i 
øde områder, har jeg observeret i alt 
7 objekter, som jeg ikke kan forklare 
som naturlige fænomener. Dette lille 
antal af hændelser gennem denne pe¬ 
riode, ser ud som et meget magert 
resultat for mig, når man tager den tid, 
der er brugt på at observere i betragt¬ 
ning. Det var forskellige observatio¬ 
ner af objekter i luften, af hvilke 4 
var i lav højde. Det sidste og mest im¬ 
ponerende blev observeret sammen 
med Tom Gates, MUFONs astronomi¬ 
konsulent, i nærheden af Happy Camp, 
Californien, i februar 1976. 

I oktober modtog jeg en opring¬ 
ning fra en Red Bluff politibetjent 
og hans radiooperatør, som informe¬ 
rede mig om en orange kugle, der 
krydsede motorvejen i lav højde foran 
dem, da de nærmede sig Red Bluff 
fra øst. Den 4. december modtog jeg 
en opringning fra Anita Sowles og 


hendes mand, som bor nogle få kilo¬ 
meter syd for Red Bluff. Denne unge 
kone og tandtekniker havde sammen 
med andre familiemedlemmer en nær¬ 
observation nær Los Molinas syd for 
Red Bluff engang tilbage i 1960’erne. 

Anita og hendes mand, Tim, og de¬ 
res to drenge på 5 og 7 år, så gennem 
forruden på deres pickup to store 
knaldrøde lyskugler manøvrere foran 
dem på himlen, da de nærmede sig 
Red Bluff kl. 19.05. Kuglerne styrtede 
frem og tilbage, vedblev med at blive 
i den samme afstand fra hinanden, 
og ændrede på intet tidspunkt form 
eller lysstyrke. Lejlighedsvis kunne en 
række af mindre lys ses mellem de to 
store, og fik det til at ligne en hånd¬ 
vægt. Objektet aftog gradvist i stør¬ 
relse og efter 5 til 7 minutter for¬ 
svandt det ud af syne i lav højde. 

Dette sat i forbindelse med politi¬ 
rapporten og muligheden for at det 
var observationer, som ikke var blevet 
rapporteret, tilskyndede mig til at tage 
en tur til dette område. Da jeg ikke 


var i stand til at finde nogen til at 
gøre mig selskab med så kort varsel, 
tog jeg køreturen på ca. 400 km alene 
og ankom fredag aften den 10. de¬ 
cember ved 20.15 tiden til omtrent 
det samme område på Hovedvej 36, 
hvor politiet rapporterede deres møde. 
I 4000 meters højde, gradvist højere 
op imod de bjergrige områder imod 
Lake Almanor, der er et udsigtspunkt, 
hvor man kan se udover canyon’en 
ved den nordlige side af vejen. Den 
sydlige side af vejen har også en dyb, 
jævn canyon. 

Idet objekterne i de andre observa¬ 
tioner kom fra og manøvrerede let 
imod sydsiden af Hovedvej 36, hvor 
den kæmper sig vej gennem bjergene 
mod øst, parkerede jeg bilen omkring 
30 meter fra vejen på parkerings¬ 
pladsen, godt af vejen for den lejlig¬ 
hedsvise passeren af den fåtallige tra¬ 
fik. Der passerede i gennemsnit en bil 
hvert 10. minut. Jeg stillede bilen i 
syd-østlig retning, slukkede lysene og 
motoren og åbnede min kamerataske 



Objekt set gennem frontrude. 

på sædet ved siden af mig. Den måne¬ 
løse himmel var klar og mørk, und¬ 
tagen for de millioner af stjerner og 
den vage kontur af en vold på den 
modsatte side af motorvejen foran 
mig. Gennem forruden kunne jeg se 
nogle få forkrøblede træer på toppen 
af volden. I omkring 15 graders højde 
over volden kunne jeg se et svært 
telefonkabel strække sig langs den lavt¬ 
liggende horisont. 

Jeg havde ikke været der mere end 
2 eller 3 minutter, da noget lyst helt 
til venstre for forruden blev opfanget 
af mit øje. Med det samme focuserede 
jeg på det lys, der nærmede sig. Mit 
blik var naglet til dette hastige objekt, 
da det »sejlede« forbi over de 90°, 
der var synlig igennem forruden. Jeg 
kan ikke engang huske, at jeg blin¬ 
kede! Objektet kunne ses i omkring 
10 sekunder, før det forsvandt ud af 
syne på højre side. Det passerede halv¬ 
vejs mellem toppen af volden og tele¬ 
fonkablerne i omkring 10° højde, i en 
perfekt lige bane parallelt med motor¬ 
vejen. Det bølgede meget let to gange 
i nedadgående retning i den første 
trediedel af dets bane foran mig. Den¬ 
ne bevægelse var så let, at den var 
næsten umærkelig. (Se tegninger). 

Objektet havde kurs direkte til højre 
for Red Bluff, omkring 56 km mod 
vest. Objektet passerede bagved nogle 
få af de højeste af de forkrøblede 
træer på toppen af volden, som groft 
taget var 7,5 til 9 m over kørebanen. 
Det er selvfølgelig svært under disse 
vilkår og betingelser at bedømme stør¬ 
relse, afstand og hastighed. Jeg vend¬ 
te og drejede dette i min hjerne i no¬ 
gen tid efter observationen. Varighe¬ 
den var nær ti sekunder, ud fra hvad 
jeg kunne bedømme efter dets passage. 
Et groft skøn på afstanden vil være 
på omkring 1,5 km, måske mindre; 
hastigheden omkring det samme som 
hos et jetfly. Dets størrelse må have 
været to gange bredden af fuldmånen. 

Min første tanke var, at det var et 
cruise missil. Formen var ved første 
øjekast meget lig, også flyvemåden 
for dette lange, lysende objekt var lig 
den for et cruise missil, som jeg havde 
set i tv-nyhederne nogle få måneder 
forinden. På det tidspunkt husker jeg, 
at jeg fumlede febrilsk med mit 410 
mm telefoto-kamera, som allerede var 
indstillet, så godt som det kunne til 
nattefotografering med en egnet farve¬ 
film (ASA 1000). Dette gjorde jeg 
uden at tage øjnene fra objektet, der 
passerede fra venstre mod højre. 10- 
sekunders-passagen af objektet var så 


kort, at jeg ikke engang klarede at 
gribe efter kameraet og løfte det ud 
af dets hylster. 

Jeg tog øjeblikkelig en skriveblok 
og tegnede en skitse af objektet og 
lavede noter på stedet af alt, hvad 
jeg havde observeret, plus detaljer af 
det uidentificerede selv. Jeg var nødt 
til at udelukke et missil på grund af 
et antal klare kendsgerninger. Detal¬ 
jerne ved objektet var meget usæd¬ 
vanlige. Den overordnede form af 
dets skarpe kontur var lig den af en 
gulerod eller en forlænget isvaffel. 
Det bevægede sig med den store ende 
forrest. Der blev ikke udsendt ild eller 
flammer fra den temmelig spidse hale. 
På trods af dette var der et langt, 
tyndt, gråhvidt spor, som kom fra 
den smalle bagende. Sporet var om¬ 
kring fire til fem gange længden af 
kroppen. 

Objektet havde fire store og grad¬ 
vist større orange pletter, lysende om¬ 
råder, langs den lange overflade af 
kroppen, som om det kunne have væ¬ 


Ser De et UFO... 

kontakt SUFOIs Alarm¬ 
central, tlf. 06-19 88 90 


ret store åbninger eller simpelthen ly¬ 
sende arealer. Det mest usædvanlige 
træk var den afrundede hoveddel, med 
hvad der lignede to gennemsigtige kup¬ 
ler ved siden af hinanden. Kuplerne 
trådte frem fra overfladen på den 
forreste del. Objektet mindede mig 
på en eller anden måde om en guld¬ 
fisk med udstående øjne. Hele objek¬ 
tet var oplyst imod den mørke himmel, 
men glødede ikke eller udsendte lys i 
nogen grad. De orange klatmarkerin¬ 
ger udgjorde den mest iøjnefaldende 
lysstyrke. 

Jeg blev på stedet med skærpet op¬ 
mærksomhed og ventede i omkring 
3 timer, men min nattevagt blev ikke 
belønnet. Forestillingen var forbi. 

Kilde: 

MUFON UFO Journal, jan. ’83. 

Oversættelse: 

Flem ming Rasmussen . 

Bearbejdelse: 

Kim Møller Flansen. 


Har De set et UFO? 

Kontakt Deres lokale område¬ 
leder — se side 3. 


World UFOIogical 
Association 

Alle, på nær tre ud af de ni ledere, 
som er udpeget til at lede den nyligt 
stiftede World Ufological Association, 
er blevet udpeget. Ledervalget er ved at 
blive bekræftet i Nordamerika, Syd¬ 
amerika og Sovjetunionen. 

På nuværende tidspunkt er følgende 
udnævnt: 

Cynthia Hind (Afrika), Sebastian 
Robiou (Mellemamerika og Caraibien), 
Vicente-Juan Ballester 
Olmos (Europa), Hilary Evans (Euro¬ 
pa), Paul Norman (Australien og New 
Zealand) og K.C. Chou (Asien). 

WUA er en organisation bestående af 
enkeltmedlemmer, uafhængigt af 
nationalitet og tilknytning til UFO- 
organisationer. 


Medlemmerne er gennem en akademisk 
uddannelse højt kvalificeret m.h.t. ud¬ 
forskning af UFO-fænomenet. I den 
henseende er WUA forskellig fra Den 
Internationale Komité for UFO Forsk¬ 
ning (ICUR), som er organiseret på 
basis af nationer og fra Det Nord¬ 
amerikanske UFO Forbund (NAUFOF), 
som er organiseret på basis af UFO- 
grupper i Nordamerika. 

Udnævnelsen af de resterende tre 
ledere forventes at blive offenliggjort 
indenfor de næste måneder. 

Kilde: 

CUFOS Associate Newsletter 
February-March 1984 
Stine Larsen KMH 

INDRAPPORTERINGER 

DANMARK 


SKANDINAVISK UFO INFORMATION 

RAPPORTCENTRALEN 


KLASSIFIKATION 

bruges ved årsopgørelsen 



IKKE KLASSIFI¬ 
CERET 2 MDRS. 

A S TATUS 
^ DETTE 
r TEGN VIL 
ANGIVE HVOR¬ 
FRA lLANDET 
VI MODTAGER 
INDBERET¬ 
NINGERNE .... 


SITUATIONSRAPPORT 


1/1 - 29/2 1984 


‘ SUFOl/ufo nyt 




NL.1. 

Nattelysfænomen 1 

Et punktformet lys uden detaljer. 



NL.2. 

Nattelysfænomen 2 

Et lysfænomen af en vis udstræk¬ 
ning med synlig form. 



Et nattelys er et eller flere lys. der 
ses efter solnedgang. Iagttageren 
kan ikke sige. hvor langt væk lyset 
er. Lysene kan være konstante, 
blinkende eller roterende. Lysene 
kan bevæge sig støt, fare omkring 
eller hænge stille. 



DL.1. 

Dagslysfænomen 1 

Et punktformet fænomen uden de¬ 
taljer. 


DL.2. 

Dagslysfænomen 2 

Et fænomen af en vis udstrækning 
med synlig form. 



Et dagslysfænomen er et eller fle¬ 
re fænomener, der ses efter sol¬ 
opgang. Iagttageren kan ikke sige, 
hvor langt væk fænomenet er. Det 
kan bevæge sig støt. fare omkring 
eller hænge stille. 


u 

N0.1. 

Nærobservation af 1. grad 

Et ufo med tydelige detaljer set 
| inden for en afstand af 150 meter 
eller mindre. 


1 N0.2. 

Nærobservation af 2. grad 

Et ufo som i N0.1., der tillige ef¬ 
terlader tegn på at have været der 

1 - såsom landingsmærker, stråling, 

beskadiget vegetation, elektriske 
forstyrrelser osv. 


1 N0.3. 

Nærobservation af 3. grad 

Et ufo - svævende eller landet - 
som i N0.1., hvor der er iagttaget 
væsener eller skikkelser inde i el¬ 
ler i umiddelbar nærhed af fæno¬ 
menet. 

Den følgende liste angiver hver en¬ 
kelt henvendelse om observatio¬ 
ner, som SUFOI har modtaget i den 
anførte periode. 

Markeringen på kortet angiver ob¬ 
servatørens opholdssted i hvert en¬ 
kelt tilfælde. 

Da kun et fåtal af henvendelserne 
er undersøgt til bunds på tidspunk¬ 
tet for opgørelsen, kan der mangle 
oplysninger i flere tilfælde - lige¬ 
som det på dette tidspunkt kun i 
få tilfælde er muligt at afgøre om 
fænomenerne kan identificeres. 
(En komplet oversigt over antal 
UFOer/IFOer bringes hvert år i for¬ 
bindelse med en statistisk analyse 
at det samlede rapportmateriale). 

Under rubrikken UFO-RAPPORTER, 
DANMARK, bringes et udvalg af de 
færdigbehandlede observationer. 


Oversigt over observationer modtaget i 
perioden 1. januar til 29. februar 1984 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(med postnr.) 

Antal 

vidner 

Farver 

Evt. 

identifi¬ 

kation 

i 

■o 

1 

-vi 



6200 Aabenraa 

1 



23-07-83 

ca.22.40 DST 

4 min. 

5953 Tranekær 

1 

rød/hvid/grå 


11-10-83 

ca. 21.30 DNT 

3-5 min. 

7500 Holstebro 

2 

mørk/rød 

fly 

27-12-83 

07.20 DNT 

5 min. 

9550 Mariager 

2 

orange 


03-01-84 

08.22 DNT 

5 min. 

3200 Helsinge 

5 

hvid 


04-01-84 

18.25 DNT 


3370 Hadsten 

1 

sølv/metal 


04-01-84 

19.10 DNT 

1 min. 

3460 Birkerød 

1 

hvid 

fly 

04-01-84 

ca. 22.30 DNT 

1-2 min. 

5700 Svendborg 

1 

rød 


12-01-84 

ca. 19.30 DNT 

10-15 min. 

7100 Vejle 

2 

grå/hvid 


12-01-84 

ca. 19.30 DNT 

ca.5 min. 

7100 Vejle 

2 

hvid/rød/grøn 


12-02-84 

ca. 19.30 DNT 

2 min. 

4700 Næstved 

1 

gul 


14-01-84 

ca. 19.30 DNT 

15 min. 

7100 Vejle 

2 

hvid/rød/grøn 


21-02-84 

00.21 DNT 

10sek. 

8751 Gedved 

1 

»koldt lys« 


23-02-84 

03.30 DNT 

15 min. 

4200 Slagelse 

1 

hvid 



Husk! 

Har du husket at købe... 

Frank Pedersen, Iver O. Kjems: 
UFO-ORIENTERING (restoplag). 
Spændende introduktion til 
UFO-sagen, 120 sider rigt 
illustreret med bl.a. 

UFO-fotos. Pris kr. 40,00 

Willy Wegner: 

Dansk UFO-litteratur 1971-1979. 

Utrolig detaljeret bibliografi 
over samtlige danske bøger 
om UFOer, tidsskrifter og ar¬ 
tikler. Indeholder et omfat¬ 
tende indeks. 295 sider 
duplik. Pris kr. 60,00 

Nils Mustelin: 

Liv blandt milliarder af stjerner. 

En bog om menneskets søgen 
efter liv andre steder i uni¬ 
verset. En spændende op¬ 
dagelsesrejse gennem tid og 
rum. 276 sider, rigt 
illustreret. Pris kr. 51,95 

Bøgerne bestilles lettest ved at ind¬ 
betale beløbet plus kr. 10,00 (ekspe¬ 
dition/porto) til giro 9 11 77 25, 
SUFOI, Postbox 6, 2820 Gentofte. 
Husk at skrive på modtagerdelen, 
hvad der bestilles. 


Så er Vojens med igen 

Som alle jo ved, har der siden SUFOI 
forlod Vojens været et UFO-mæssigt 
tomrum i det sønderjyske. Godt nok 
har både Åbenrå og Sønderborg gjort 
et gigantisk arbejde, og med større og 
større succes, men trods det har SU- 
FOIs »vugge« stået og samlet støv. 
Det er der nu rådet bod på. 

Vi er en (foreløbig) lille gruppe ini¬ 
tiativrige mennesker, der, ved at stifte 
Vojens UFO Studiegruppe (VUFOS), 
er begyndt at »støve vuggen af«. 
Iblandt os har vi både en rapportopta¬ 
ger, en fotomand, et par data-menne¬ 
sker og andre ligeledes almindelige 
væsner. Det eneste vi mangler er lige¬ 
stillede samt noget at rive i. Vi har fo¬ 
retaget de første spæde skridt i ret¬ 
ning af et samarbejde med Åbenrå 
UFO Studiegruppe, bl.a. via sidste års 
jubi-udstilling i Vojens, men kunne 
godt tænke os noget mere at arbejde 
med og nogle flere til at udføre det. 

Skulle ovenstående opfordring have 
jeres interesse, kan I kontakte VUFOSs 
sekretær: 

Karen-Lene Kølle 

Tjørnevej 15, 6500 Vojens. 

Telefon træffetid mellem kl. 15.00-22.00 
på (04) 54 17 31. 


Bøger sælges billigt 

Et antal antikvariske bøger sæl¬ 
ges billigt. Der er emner inden for 
mystik, okkultisme, spiritisme, re¬ 
ligion og filosofi. Mange af bø¬ 
gerne er fra omkring århundrede¬ 
skiftet. F.eks.: 

Fortrolige Spiritistiske Samtaler 
(1889), kr. 50,-. 

Den Synske (1925), kr. 10,-. 

Satans Søn? Den Russiske My¬ 
stiker Rasputins Livsroman, 

3 bind (1917), kr. 50,-. 

Jeg var dus med aanderne (1945), 
kr. 45,-. 

Skriv eller ring efter gratis bog¬ 
liste hos Per og Inge Andersen, 

Damsbovænge 13, st.tv., 
2500 Valby, tlf. 01-30 27 47. 


Kære læser... 

Grundet flere uheldige om¬ 
stændigheder, er udsendelsen 
af dette nummer blevet 
forsinket. Dette beklager 
redaktionen. 

Med venlig hilsen, red. 

SUFOIs 

STØTTEFOND Giro: 9 11 77 25 

UFOLOGI _ 

Åbent brev til videnskaben 

Af Dr. Pierre Guérin*) 


Ligesom i USA og England gøres der nu i Frankrig energiske 
bestræbelser på, én gang for alle, at bevise, at alle de be¬ 
mærkelsesværdige tildragelser i forbindelse med de store 
UFO-bølger for 25-30 år siden enten var svindel eller en følge 
af mistydning af normale fænomener. Efterhånden som hæn¬ 
delserne bliver af ældre dato og øjenvidnerne dør, vil dette 
naturligvis blive lettere og lettere. Denne vigtige erklæring 
fra en fremragende fransk videnskabsmand blev første gang 
offentliggjort i Lumiéres Dans La Nuit, maj-juni 1982. 


Du ved udmærket, at det, som vi i man¬ 
gel af et bedre udtryk kalder »UFOer«, 
virkelig eksisterer, selv om du ikke har 
nogen stumper af sådan et, som du kan 
fremvise som bevis for Videnskabernes 
Selskab. I det store og hele har din be- 
beskæftigelse som »UFOlog« været 
fyldt af forsøg på at bevise denne virke¬ 
lighed, imod påstandene fra »rationa¬ 
listerne«, og det er lykkedes dig at be¬ 
vise det, lige meget hvad de måtte blive 
ved med at hævde. Den fortsatte for¬ 
nægtelse af kendsgerningerne forbavser 
dig, ja, det forarger dig. Sandheden er, 
at du simpelt hen ikke kan forstå deres 
holdning — og jeg er bange for, at dis¬ 
se ikke selv fuldt ud har analyseret 
grunden til deres fornægtelse. Men jeg 
tror, jeg forstår grundene til det, og jeg 
vil prøve at forklare dig dem. Først 
vil jeg dog lige minde dig om, hvad 
det er for en slags »beviser«, du er i 
besiddelse af. Dette aspekt er grund¬ 
læggende f or vores diskussion. 

Det er alt for let at påstå (som vore 
modstandere nu triumferende har gjort), 
at de har undersøgt, styk for styk, alle 
pressens rapporter, der tjente som 
grundlag for Aimé Michels bog om 
»mystiske objekter i himlen« i Fran¬ 
krig for 28 år siden, og så fortsætte 
med at vise, at de på ny har udspurgt 


de påståede vidner alle disse år efter 
(forudsat, at de selvfølgelig ikke er døde 
i mellemtiden) eller har udspurgt deres 
naboer — som måske ikke kunne lide 
dem og ikke troede på dem dengang — 
jeg gentager: at argumentere, som vore 
kritikere gør det nu, for, at ALLE disse 
rapporter var fejltagelser i forbindelse 
med Månen, med meteoritter eller — 
sjældnere — ganske almindelige svindel¬ 
numre, plus endelig det forhold, at jour- 
listerne alligevel også har fordrejet 
historierne. 

Kun undersøgt pr. telefon 

I visse af sagerne, der er blevet analy¬ 
seret på denne måde, er jeg faktisk fuld¬ 
stændig enig i de konklusioner, mod¬ 
standerne er kommet til, selv om jeg 
tvivler meget på, at de rent fysisk over¬ 
hovedet har kunnet få tid til VIRKELIG 
at undersøge hver enkelt af de sager, 
de citerer. Alt for ofte har de — tvun¬ 
get af omstændighederne — udført 
deres undersøgelser ved hjælp af... 
telefonen! Men det er ikke det værste. 
De faktiske kendsgerninger er, at de 
sager, de har »ordnet« på denne måde, 
kun udgør omkring 80% af de sager, 
som er opført i Aimé Michels bog, 

*) Astronom og fysiker, forskningsleder ved 
CNRS, Det Nationale Franske Forskningsråd. 


og ikke dem »alle sammen«, som det 
påstås af dem, vore modstandere får til 
at skrive forord til deres bøger. 

Men det er præcis de sager, som er 
udeladt og som de andre ikke taler om 
— det er netop dem, der så stærk mod¬ 
står alle forsøg på at blive »ordnet«. 
Alle UFOloger har længe været klar 
over, at den største procentdel, de 80% 
(somme tider 90%, afhængig af kilden), 
er præcis den del af rapporterne, der, 
efter omhyggelig undersøgelse , falder 
for andre (naturlige) forklaringer, sådan 
at vi står tilbage med en overordentlig 
vigtig rest. Men lad os alligevel ignorere 
dette forsøg på at nedgøre UFOlogien 
med grov intellektuel uærlighed — 
uærlighed , fordi det er gjort bevidst i 
et forsøg på at få os til at tro, at 
disse ikke reducerbare 20% (eller 10% 
alt efter omstændighederne) af rappor¬ 
terne også er reducerbare. 

En overflod af detaljer 

Grunden til, at disse 20 (eller 10)% af 
sagerne er »ikke-reducerbare« er ikke , 
(som modstanderne giver udtryk for) 
at øjenvidnerne har rapporteret for få 
detaljer — tværtimod — det er på grund 
af en sand overflod af og en stor præ¬ 
cision i deres detaljer! Når en påstået 
observation har varet i mange sekun¬ 
der — somme tider mere end et helt 
minut — og har givet vidnerne tid nok 
til at knibe sig selv i armen og blive 
sikker på, at de ikke drømmer, og når 
objektet (for det er, hvad vi er nødt til 
at kalde det: objektet) er set, ofte i fuldt 
dagslys, på kort eller moderat afstand 
(fastslået ved hjælp af sammenlignings¬ 
punkter i terrænet), med en tydelig 
diameter, der langt overskrider den 
mindste størrelse, som øjet kan skelne; 
og når det afslører en mangfoldighed 
af præcist strukturerede detaljer såvel 
som bevægelser — i sådanne sager kan 

du ikke give dårlige observationsbetin¬ 
gelser eller overraskelseseffekt (begge 
disse faktorer har ofte gjort mange 
vidnesbyrd yderst skrøbelige) skylden. 
Nej; i sådanne sager har vi fra begyn¬ 
delsen kun tre muligheder tilbage, 
nemlig: 

1. Øjenvidnerne har fundet på histo¬ 
rien. 

2. De er mentalt syge personer, til¬ 
bøjelige til at få hallucinationer. 

3. De er personer med et rask sind, 
som virkelig har set, hvad de rap¬ 
porterede og beskrev, om ikke med 
100% nøjagtighed, så dog tilstræk¬ 
kelig nøjagtigt til, at enhver for¬ 
bindelse med kendte objekter og 
fænomener helt kan udelukkes. 

Hvis vi vender os mod svindelnumre, 
indrømmer vores modstandere selv, at 
svindelnumre er relativt sjældne. Og lad 
mig tilføje, at enhver seriøs under¬ 
søger, som har udført sine under¬ 
søgelser ved kilden (og jeg indrømmer, 
at jeg selv somme tider ikke har levet 
op til denne regel), har som regel ikke 
besvær med at afsløre et svindelnum¬ 
mer — ofte kan ophavsmanden selv 
ikke ret længe lade være med at prale 
med det. Og hvis det drejer sig om en 
lystløgner, vil »vidnets« opførsel ikke 
narre den opmærksomme undersøger. 

Hallucinationer — og »vågne 
drømme«? 

Hvad angår hallucinationer, ved du, at 
vi har kontaktet psykiatere og i flere 
tilfælde henvist vidnet til en konsulta¬ 
tion, selvfølgelig efter at dennes til¬ 
ladelse er givet. Til tider har diagno¬ 
sen »mentalt syg« været positiv (kranie¬ 
traume), men de fleste gange har diag¬ 
nosen været negativ; og i de sidst¬ 
nævnte sager kunne øjenvidnerne på 
ingen måde have »hallucineret«, hvad 
de så. Under alle omstændigheder har 
vi lært af psykiatere, at hvis der er 
tale om hallucinationer , kan de ikke 
fremmane visioner , som viser de præ¬ 
cise enkeltheder , der er i den gode UFO- 
rapport. Og i virkeligheden har men¬ 
nesker, som har besøgt lægerne og har 
lidt af kranietraumer, aldrig beskrevet 
andet end særdeles »uldne« scenerier. 
Og endelig fandt vi frem til, at de på¬ 
ståede »vågne drømme« — fra øjen¬ 
vidner, der har et rask sind, men er 
knuget af angst for krigs- eller forure¬ 
ningsfarer — ikke eksisterer i medi¬ 
cinsk forstand og blot er en til lejlig¬ 
heden sammenkogt opfindelse fra visse 
modstandere af UFOlogien, som er i 


bekneb for et argument, med hvilket 
de kan afstive deres standpunkt. 

Og nu er vi så ved en eliminations¬ 
proces kommet til det punkt, hvor vi 
er nødsaget til at acceptere tesen om, at 
tingene er set korrekt og beskrevet 
korrekt. Og tilfældigvis besidder vi 
indirekte bevis for virkeligheden af så¬ 
danne beretninger. De stammer fra iagt¬ 
tagelser af meteoritter — eller af rum¬ 
fartøjer, som vender tilbage til Jordens 
atmosfære. Mange vidner siger i så¬ 
danne sager, at de så et »UFO«, og 
at det spyttede ild ud gennem dets dyser 
og havde »åbninger«. Det, de tror var 
ild, er faktisk en god beskrivelse af den 
ioniserede gas bag meteoren, og når de 
siger »åbninger«, er det — og det er 
ikke mindre præcist beskrevet — de 


forskellige dele af en raket, set som de 
kommer flyvende på rad og række. Alt 
dette muliggør en præcis identifikation 
og tjener kun til at fremhæve kvalite¬ 
ten af vidnets udsagn. 

Vidnesbyrd og videnskabeligt bevis 

Som du kan se, vedrører alt dette ind¬ 
til nu kun området: vidnesbyrd, og 
ikke det, som kaldes »videnskabeligt« 
bevis. Men forresten: findes der egen¬ 
lig et begreb som videnskabeligt bevis? 
Eksisterer det? Efter at have overvejet 
dette nøje, tror jeg nok, jeg tvivler på 
det — i det mindste tvivler jeg på det, 
når det drejer sig om den »nøgne« ob¬ 
serverede og rapporterede kendsger¬ 
ning. Beviset for en nøgen kendsger¬ 
ning kan — i mangel på en hvilken som 


TRINDADE 

observationerne 

UFO-observationerne ved den brasilianske ø Trindade i 1958 hører til 
blandt de mest omtalte sager i IJFO-kredse, hvilket ikke er så under¬ 
ligt, når man ved at: 

• Flådeofficerer og kompetente eksperter så UFOer ved 
mindst 8 forskellige lejligheder. 

• UFOerne blev fotograferet og også registreret på radar. 

• Adskillige mennesker fik en nærobservation i 2 af observa¬ 
tionerne. 

• Observationerne fremtvang officiel brasiliansk anerkendelse 
af UFO-fænomenernes eksistens. 

• UFO-billederne har gennemgået en computerfotografisk 
analyse i USA, og er erklæret for ægte. 

Disse spændende observationer har flere gange været omtalt her i 
UFO-NYT, bl.a. en længere artikel i UFO-NYT 1982, nummer 1. Men 
allerede i 1967 udgav SIJFOI hæftet »Trindade Observationerne« med 
en mængde original-stof om de efterhånden klassiske observationer. 

I SIJFOIs hæfte kan man bl.a. læse om følgende officielle udtalelse 
fra den brasilianske flådes rapport om hændelsen: »Personlige rap¬ 
porter og fotografisk bevismateriale af afgjort værdi afslører eksisten¬ 
sen af uidentificerede luftgående objekter«. 

I flere år har hæftet »Trindade Observationerne« været totalt udsolgt, 
og er ret naturligt blevet et samlerobjekt, som mange UFO-interes- 
serede mangler i deres samling. 

Under en oprydning i SIJFOIs materialelager er der imidlertid dukket 
et mindre antal hæfter op, som vi nu sælger til dem, der kommer først. 
Bemærk, at restoplaget er meget lille. 

Bestil derfor allerede i dag »Trindade Observationerne«, 30 sider med 
illustrationer. Prisen er absolut 

i bund. kun kr. oUj a 

Hæftet bestilles lettest ved at indbetale beløbet plus kr. 7,- (ekspedition/porto) 
til giro 911 77 25, SUFOI, Postboks 6, 2820 Gentofte. 

Skriv venligst »Trindade« på modtagerdelen af girokortet. 

helst forklarende model — ikke være 
andet end vidnesbyrd. Når der er til¬ 
strækkelig mange og indbyrdes over¬ 
ensstemmende bevis-styk ker — og hvis 
deres uafhængighed i øvrigt garanteres 
(og det var altid tilfældet i sager, der 
angik UFO-rapporter, før medierne 
kom ind i sagen og forringede materia¬ 
let) — kan man faktisk komme til en 
grad af overbevisning, der selv om det 
ikke er videnskabeligt bevis og aldrig vil 
blive videnskabeligt bevis ikke desto 
mindre har betydning. Vi ser dette hver 
dag under udførelsen af videnskabeligt 
arbejde, hvor alt må begynde på denne 
måde (med vidneudsagn), og hvor en 
forklarende model først kommer til 
senere — i hvert fald i teorien. 

Hvorfor er det sådan, ( og er det det, 
der gør dig vred?) at der er to sæt af 
vægte og to systemer af målinger? Hvad 
jeg mener, er: hvorfor bliver UFOer 
som helhed vraget af videnskaben, 
hvorimod f.eks. meteoritter blev accep¬ 
teret, da der blev leveret vidnesbyrd 
om dem af Biot til det franske viden¬ 
skabsakademi? Sig ikke, at beviser for 
meteoritter ikke kun var vidnesbyrd, 
men også »gods« — fragmenter af sten, 
som var faldet ned fra himlen og var 
blevet samlet op på stedet af Biot og ta¬ 
get til Paris. Hvad jeg mener, er, at 
disse fragmenter på samme måde kun 
var »vidnesbyrd« — baseret på andres 
udtalelser (ligesom mærkerne på jorden 
efterladt af UFOer er det). For man 
var nødt til at acceptere udsagnene fra 
de bønder, der havde set disse sten 
falde ned, og ligeledes at acceptere 


Biots ord for, at de sten, han præsen¬ 
terede, virkelig var nogle af disse sten! 
Men nej. 

Den virkelige grund til, at meteoritterne 
blev accepteret på det bestemte tids¬ 
punkt, er, at kemi og krystallografi på 
det tidspunkt var tilstrækkelig udviklet 
til at kunne give den fuldstændige eks¬ 
perimentelle og begrebsmæssige ram¬ 
me, der var nødvendig for at analysere 
og forstå meteoritterne. Et århundrede 
tidligere eller deromkring ville dette 
ikke have været sådan, og meteoritter¬ 
ne blev afvist på trods af, at der var 
lige så mange vidnesbyrd om, at sten 
var faldet ned fra himlen, som der 
kom senere. 

Du vil ikke kunne ændre noget! 

Erkendelsesteoretikeren informerer os 
om, hvordan videnskaben bør være; 
videnskabshistorikerne fortæller os, 
hvordan den er. Alle nye fænomener 
(som det er fuldt legalt at tvivle på i 
starten, ud fra videnskabelig forsigtig¬ 
hed) bliver stort set kun genstand for 
overvejelser, hvis de passer ind i en 
allerede eksisterende begrebsramme. I 
Biots dage kunne meteoritterne passes 
ind i en sådan ramme, men ville ikke 
have kunnet tidligere. Nu om dage kan 
UFOer (endnu) ikke passes ind i vores 
videnskab. Så på trods af de øjensyn¬ 
lige beviser bliver de fornægtet.. 

Du vil ikke kunne ændre noget som 
helst... 

Denne fornægtelse er i første række 
psykologisk. For lige så længe, som 
videnskab har eksisteret, er alle disse 


fænomener — først uforklarede, hvil¬ 
ket religiøs og/eller simpelt hen den 
folkelige opfattelse tilskrev ikke-men- 
neskelig intelligent indblanding, ofte 
benævnt »guddommelig« eller »djæ¬ 
velsk« (som f.eks. lyn, katastrofer 
osv.) — gradvis vist sig at kunne for¬ 
klares på grundlag af naturlove, uden 
indblanding af ånder eller en ånd. Med 
det resultat, at videnskabsmændene er 
kommet i vane med at betragte alle 
nye fænomener, som ved første øje¬ 
kast ser ud til at stamme fra en ikke- 
menneskelig udenjordisk indblanding, 
enten som tilfælde af dårlig observa¬ 
tion eller reducerbart til et ikke-intelli- 
gent naturfænomen, som øjenvidnet 
ikke har kunnet genkende ordentligt. 
Enhver holdning, der er i modstrid 
med denne, bliver betragtet som intel¬ 
lektuel tilbagegang. 

Universets topologiske struktur 

Og ud over dette har vi fysikerens 
argumenter. Vores nuværende viden 
om Universets topologiske struktur (eller 
»fysiske udseende«) er begrænset til 
størrelserne x, y, z osv.; og vi kan ikke 
forestille os, at vi — for at kunne kom¬ 
me fra én stjerne til en anden — kan 
tænkes at kunne rejse på nogen som 
helst anden måde end langs én fort¬ 
løbende bane. Dette rum giver et sam¬ 
spil mellem relativistiske begrænsnin¬ 
ger af hastighed og energi, som umulig¬ 
gør rejser om bord på et lille fartøj som 
et UFO — i et rimeligt tidsrum og med 
tilstrækkeligt »brændstof«. Den en¬ 
kelte og enestående landing af et 
enormt rumfartøj — som ankom hertil 
fra dybderne af det interstellare rum 
en gang for hver fem tusinde år — ville 
ikke bringe fysikeren ud af ligevægt. 
Det, der bringer uorden i hans cirkler, 
er denne umådelige kommen og gåen 
af mindre fartøjer, der oven i købet ser 
ud til at trodse alle inertiens love i vor 
atmosfære. Dette er faktisk en af de 
virkelige årsager til, at »rationalisterne« 
affærdiger UFOerne. Men vi UFOloger 
har længe været af den opfattelse, at 
universets topologiske struktur måske 
er mere kompleks og indviklet, end vi i 
dag indrømmer, og at der måske eksiste¬ 
rer rum-tidsmæssige »genveje«, der 
ville muliggøre rejser fra én stjerne til 
en anden uden at gøre vold på de rela¬ 
tivistiske begrænsninger i det klassiske 
firdimensionelle rum. Matematiske 
modeller (såkaldte tvillinge-universer) 
eksisterer allerede i dag, men vi har 
absolut ingen viden om, hvorvidt de — 
bortset fra modellernes ubestridelige 
indre logik — passer på virkeligheden 

og besidder nogen fysisk mening. Så¬ 
danne modeller vil gøre det muligt at 
ophæve de inertielle umuligheder. Så¬ 
ledes vil et UFO, som udfører en ret¬ 
vinklet drejning med høj hastighed, i 
realiteten ikke udføre nogen bevægelse 
i rummet x, y eller z osv. Det vil ind¬ 
tage en serie øjeblikkelige positioner 
efter hinanden, hvorimellem det vil be¬ 
nytte »genveje« som beskrevet ovenfor. 
Dette ville for øvrigt passe godt med 
visse observationer, hvor fartøjer er 
forsvundet »i den blå luft« og er kom¬ 
met til syne straks efter i nærheden. 
Men selvfølgelig er alt dette stadig 
science fiction og vil blive ved med at 
være det, indtil den dag vore mest orto¬ 
dokse og mest rationelle fysikere laver 
et gennembrud i vores nuværende fore¬ 
stilling om tid og rum. Og vi ved ikke, 
om det tidspunkt nogen sinde vil kom¬ 
me, eller hvornår. Hvad angår mig selv, 
er jeg nu for gammel, og fremfor alt 
betyder min træning som eksperimentel 
videnskabsmand, at der er for mange 
huller i min teoretiske viden til, at jeg 
selv kunne tænke på at påbegynde 
nogen forskning i denne retning. Men 
jeg ved, at der er andre forskere (ikke 
nødvendigvis med interesse i UFOer), 
som tænker på det. 

I hvert fald — indtil den dag, da 
vores videnskaber bliver tilstrækkelig 
avancerede til at finde en plads til 
UFOerne — er det totalt nytteløst at 
forsøge at få videnskaben til at tage 
UFO-rapporter alvorligt — end ikke 
dem, hvor der er det allerbedste bevis¬ 
materiale. Og vores videnskaber er 
langt, langt fra denne dag... 

Dette er grunden til, at jeg i den fore¬ 
liggende situation har opgivet ethvert 
håb om at kunne fremme nogen form 
for interesse for UFOlogi inden for 
videnskaben. En sådan interesse kan 
kun komme som et resultat af en ny 
»revolution« eller et antal revolutioner 
i fysikken, men ikke ved noget for¬ 
hastet psykologisk »pres«. 


Forord af »Lumiéres Dans La 
Nuit’s« redaktør 

Alle vil være klar over det standpunkt, 
astrofysiker Dr. Pierre Guérin har taget 
til forsvar for de fysiske realiteter af 
UFOerne; hans synspunkter går imod 
den fremherskende retning hos majori¬ 
teten af den videnskabelige verden (og 
ikke kun af dens hårde »rationelle« 
fraktion). I sin egenskab af »officiel« 
videnskabsmand ved Pierre Guérin 

bedre end nogen anden, hvilke slags 
angreb du udsættes for, når du røber 
et »UFOlogisk« synspunkt i det miljø. 
Dr. Guérin har eftertrykkeligt forkla¬ 
ret, at ved at trykke det »åbne brev« 
har hans formål på ingen måde været 
at frasige sig eller distancere sig i den 
mindste grad fra sit tidligere stand¬ 
punkt, eller »indordne sig« ved nogen 
som helst »kapitulation«; han har hel¬ 
ler ikke noget ønske om at tage modet 
fra det store antal amatørforskere, 
som er intenst interesseret i studiet af 
UFO-fænomener. Alt, hvad han ønsker 
at gøre, er at fortælle os, hvordan 
billedet tegner sig for øjeblikket med 
hensyn til den officielle erkendelse af 
UFOlogi i den videnskabelige verden, 
men på samme tid »at lade døren stå 
åben« for en senere og mere progres¬ 
siv erkendelse, hvis og når videnskaben 
— og især fysikken — nogen sinde 
bliver tilstrækkelig avanceret til at finde 
et sted, hvor dette fænomen kan pla¬ 
ceres naturligt inden for dets begrebs¬ 
rammer. Ifølge Dr. Guérin er dette 
øjeblik endnu ikke kommet, og denne 
kendsgerning betyder enorme begræns¬ 
ninger for de forhåbninger, som visse 
personer har givet udtryk for, både i 
USA (Condon komiteen) og i Frankrig 
(G.E.P.A.N.), om at officielle organi¬ 
sationer vil blive skabt med det formål 
at kaste lys over problemet. Det pres, 
der lægges på sådanne organisationer, 
(pres skabt for at forhindre dem i at 
fæste lid til tanken om extraterrestriale 
besøgende) kommer hovedsagelig fra 
vægten af den etablerede videnskab på 
universiteterne, fra hvilke de er op¬ 
stået og af hvem de konrolleres, mere 
end det er fra den (ubestridelige) lyst, 
som visse ministerielle kredse har til at 
skjule eksistensen af UFOer for offent¬ 
ligheden — dels for at undgå panik, 
dels også med det mål for øje, at op¬ 
samle eventuelle teknologiske data af 
hemmelig og militær karakter. Viden- 
skabsmænd er i reglen højst allergiske 
over for enhver form for pålagt hem¬ 
meligholdelse, og de ville ikke have und¬ 
ladt at frasige sig denne fortielsespoli¬ 
tik for lang tid siden, hvis de da ikke 
selv, for en stor dels vedkommende, 
havde været fuldstændig overbevist 
om, at der ikke var noget at skjule for 
offentligheden, af den simple grund, 
ifølge deres synspunkt, at UFOer ikke 
eksisterer. Sådan er den faktiske 
situation. 

Læseren vil i øvrigt lægge mærke til, 
at i dette »åbne brev« præsenterer 
Pierre Guérin underforstået den fysiske, 
strukturerede og ikke-jordiske beskaf¬ 


fenhed af UFOerne som »fartøjer« af 
ikke menneskelig oprindelse — og han 
gør det som noget fuldstændig ind¬ 
lysende (uden at diskutere det). For 
efter hans mening er sådanne begiven¬ 
heder som iagttagelsen af et UFO på 
nært hold (med øjet og samtidig med 
radar) af piloter i militære flyvemaski¬ 
ner; sagen hvor en helikopter blev 
»suget op« af et UFO, de afskårne lys¬ 
stråler udsendt fra UFOer — for ikke 
at forglemme de nyere sager med lem¬ 
læstelser af kvæg — alt sammen noget, 
der intet har tilfælles med den klassiske 
type af paranormale fænomener, som 
længe er blevet katalogiseret af para- 
psykologer og er af fuldstændig men¬ 
neskelig oprindelse. Dette »primære« 
UFO-fænomen, siger Guérin, udsprin¬ 
ger ubetinget af en teknologi. Fejl¬ 
tagelsen, de forskere begår, som redu¬ 
cerer hele UFOlogien til paranormale 
manifestationer, er, at de altid overser 
dette aspekt af sagen og kun tager hen¬ 
syn til den tilsyneladende »paranor¬ 
male« side af CE III (nærobservationer 
af 3. grad) — sager, hvorimod det efter 
Guérins mening »psykiske« element i 
sagen er forårsaget af en psykisk ind¬ 
blanding, der direkte er rettet mod nær¬ 
observationsvidnet af UFOet og er af¬ 
hængig af vidnets særlige kultur og 
særlige forudindtagethed. (Vi udeluk¬ 
ker selvfølgelig simple forsøg på svin¬ 
del, med eller uden udsigt til økonomisk 
profit...) 


Den engelske oversætters 
kommentarer 

Som sædvanlig er Dr. Guérins meget 
individuelle stil meget svær at oversæt¬ 
te, og jeg har taget mig den frihed nogle 
få steder at oversætte ret frit for at 
bringe større klarhed over hans argu¬ 
mentation. Kommentaren fra Lumiéres 
Dans La Nuits redaktør forekommer 
et andet sted i den franske original, 
nemlig som forord eller introduktion 
til Dr. Guérins åbne brev. Jeg har dog 
tænkt, at det måske ville være mindre 
forvirrende for læserne, hvis den sættes 
til sidst. 

Nogle få ord om Dr. Pierre Guérin, 
denne eminente videnskabsmand (en 
af Frankrigs førende astronomer) vil 
være på sin plads. Han blev for nogle 
år siden kendt for sit arbejde omkring 
Saturns ringe, og det ser ud til, at han 
på et tidligt tidspunkt har accepteret 
eksistensen af UFOer. Han blev først 
kendt for FSRs (Flying Saucer Reviews) 
læsere under pseudonymet Jules Le- 
mattre. Det var den signatur, han be¬ 


nyttede i en artikel i FSR fra nov.-dec. 
1959. Dens titel var »Angels or Mons¬ 
ters?: An Unbiased Enquiry into the 
Contact Reports« (Engle eller uhyrer? 
— en fordomsfri undersøgelse af kon¬ 
taktberetningerne). Han konkluderede, 
at som helhed var rapporterne om de 
ubehagelige skabninger (uhyrerne) ind¬ 
til videre tilsyneladende de mest over¬ 
bevisende af de to, men foreslog, at 
to vidt forskellige grupper kunne være 
involveret. 

Nogle år efter skrev Dr. Guérin til 
FSRs redaktør noget i retning af, at 
det »intellektuelle slag« så ud til at være 
vundet, at mange fra den nye genera¬ 
tion af franske forskere så ud til at 
være villige til at acceptere eksistensen 
af UFOer, og at vi derfor i fremtiden 
måtte udsende hans artikler under hans 
eget navn — og dette har vi gjort siden 
da. 

De franske radioudsendelser 

I de første måneder af 1974 udsendte 
den franske radiokanal France-Inter 
en lang serie på omkring 40 interviews 
og diskussioner om UFOer med viden- 
skabsmænd, UFOloger (mig selv ibe¬ 
regnet) og UFO-observatører fra en 
lang række lande: Dr. Guérin optrådte 
på en fremtrædende plads mellem de 
interviewede, og det gjorde den franske 
forsvarsminister Robert Galley også; 
han fortalte millioner af lyttere i Fran¬ 
krig og ud over Vesteuropa, at den 
franske regering tog emnet UFOer alvor¬ 
ligt og siden 1954 havde haft et 
departement, som kiggede på UFO- 
rapporterne.*) Kort tid efter dette 
lavede mr. Hugh Burnett en lang doku¬ 
mentarudsendelse for BBC TV omkring 
UFOer. Charles Bowen og jeg blev 
begge interviewet (hver for sig) til pro¬ 
grammet, og vi talte længe og lagde 
vægt på den franske ministers afslø¬ 
ringer — de første, der nogen sinde var 
kommet fra en fungerende minister. 
Da BBC-udsendelsen om UFOer endelig 
blev vist, var alt, hvad Charles Bowen 
og jeg havde sagt om den franske 
minister, skåret væk. Ministerens af¬ 
sløringer havde fået stor dækning i 
aviserne i Vesteuropa og ud over hele 
verden, men tilsyneladende er ingen 
referencer til disse blevet tilladt i de 
britiske medier, og under debatten for 
nylig i Overhuset blev en række usand- 


*) I UFO-NYT nr. 1, 1975 bragte vi (på side 
12-14) en længere artikel med omtale af radio¬ 
udsendelserne og bl.a. interviewet med for¬ 
svarsministeren. UFO-NYT red. 

heder fortalt, idet det ved flere lejlig¬ 
heder blev hævdet, enten at (a) et så¬ 
dant fransk program ikke var blevet 
udsendt, eller (b) at en sådan udtalelse 
ikke var blevet fremsat af den franske 
minister. Radioserien førte til frem¬ 
komsten af en meget solgt fransk bog, 
»La Nouvelle Vague des Soucoupes 
Volantes« (Den nye Bølge (af) Flyvende 
Tallerkener), skrevet af programmets 
producer, Jean-Claude Bourret. Jeg 
oversatte den senere til »The Crack in 
the Universe: What you have not been 
told about Flying Saucers« (Neville 
Spearman 1975) (Sprækken i Universet; 
Hvad De ikke har fået at vide om 
Flyvende Tallerkener). Også denne 
bog blev fornægtet i Overhuset, hvor 
det først blev hævdet, at en sådan bog 
ikke var fremkommet, og derefter, at 
jeg ikke forstod fransk ordentligt og 
ikke havde oversat hr. Galleys udtalel¬ 
ser om UFOer korrekt. 

Mørke udsigter 

To af kapitlerne i denne bog blev hel¬ 
liget Dr. Pierre Guérins synspunkter. 
I et kapitel med overskriften »My 
Philosophy in the Matter of the UFOs« 
(Min UFO-filosofi) er hans holdning 
allerede bemærkelsesværdigt mere skep¬ 
tisk med hensyn til muligheden for, at 
vore videnskabsmænd af i dag vil gå 
ind for at acceptere beviserne for 
UFOernes eksistens. Hovedindholdet 
af hans kommentarer var faktisk: 
»videnskabsmænd vil kun acceptere 
beviserne, hvis de ønsker det. Hvis du 
giver dem netop ét stykke godt bevis, 
vil de simpelt hen forkaste det og for¬ 
lange tyve mere. Det er dem selv, der 
laver reglerne for, hvad der skal til som 
bevis.« 

Dr. Jacques Vallée har i en af sine 
bøger sagt nogenlunde det samme for 
nogle år siden, da han kommenterede, 
at alt for mange videnskabsmænd rea¬ 
gerede med deres følelser og ikke med 
hovedet over for UFO-fænomenet. 

Man kan få den mistanke, at Dr. 
Guérin, som har en høj videnskabelig 
stilling under regeringen, i årene efter 
det franske radioprogram i 1974 har 
måttet stå for en masse. Hvis vi husker 
hvad der skete med Dr. James McDo¬ 
nald og Dr. M. K. Jessup i USA, for 
blot at nævne to, så kan vi ikke føle 
andet end beundring for den måde, 
han står fast på. 

Som konklusion kan man mene, at 
der faktisk er en stor del sandhed i 
Dr. Guérins tese om, at videnskabs¬ 
mænd ikke kan få sig selv til at accep¬ 


tere bevismaterialet for UFOerne, sim¬ 
pelt hen fordi det endnu ikke passer 
med deres videnskab og deres nuvæ¬ 
rende begreb om universets beskaffen¬ 
hed. Der er på samme måde måske 
en stor del sandhed i det synspunkt, at 
regeringer er ivrige efter at undertryk¬ 
ke diskussionen om UFOproblemet, 
fordi (1) de frygter panik i befolknin¬ 
gen og (2) fordi nogle af landene måske 
håber at kunne sikre enorme militære 
fordele ved et hemmeligt studium af 
UFOernes fremdriftsmetoder. 


Bliver vi styret? 

Alt dette kan faktisk være fuldstændig 
sandt. Men der kan også være mere 
end det. Som Dr. Jacques Vallée, John 
Keel og andre af os har forestillet os 
for længe siden, er det, vi ser i UFO- 
fænomenet, sandsynligvis bevis for 
operationer fra et eller andet kontrol¬ 
system. (Charles Fort: »Jeg tror, vi er 
(nogens) ejendom!«) Og genstand for 
dette kontrolsystem ser ud til at være 
— os. Det er derfor meget sandsynligt, 
at ordren til at undertrykke sandheden 
måske kommer fra et trin over de jor¬ 
diske regeringer. Eksistensen af telepati 
eller tankeoverføring mellem men¬ 
nesker er en indiskutabel kendsgerning, 
og vi har allerede masser af beviser for, 
at andre væseners telepatiske kontrol 
over mennesker også er mulig. Ingen 
behøver derfor nogen sinde forestille 
sig, at en regering eller myndighed eller 
et organ, der handler efter befaling fra 
sådanne telepatiske kontrollører, nød¬ 
vendigvis er klar over, at de selv er 
under kontrol, og at de blot udfører 
en eller andens instrukser. 

Når man først har sagt den slags 
ting, er hele spørgsmålet om menneskets 
frie vilje og menneskets ansvarlighed 
selvfølgelig med det samme stillet i tvivl, 
og vores situation bliver yderst ube¬ 
hagelig. Men hvis man betragter den 
frygtelige kurs i menneskehedens histo¬ 
rie her på Jorden, vil en sådan teori 
måske så føles at gå for langt for at 
forklare, hvorfor vi er, som vi er, og 
hvorfor vi er i den knibe, som vi be¬ 
finder os i i dag? 

En gammel burmesisk tradition siger, 
at gennem hele vort jordiske liv har vi 
en god engel siddende på den ene 
skulder, der hvisker ind i det ene øre, 
og en slem engel på den anden, der 
hvisker ind i det andet. Måske har vi 
så en fri vilje trods alt? Måske afhæn¬ 


ger det af, hvilken engel vi vælger at 
lytte til? 

Nu er der sagt nok; for disse sager 
er det uhyre farligt at diskutere. 

NÆRKONTAKT 

— fortsat fra side 14 

Direkte adspurgt fastholdt kvinden 
at ordlyden var: »Vi kommer fra en 
anden planet«, men de to versioner er 
så forskellige, at man nødvendigvis må 
sætte et spørgsmålstegn ved trovær¬ 
digheden af oplysningerne. Og det gæl¬ 
der hele beretningen, for hvem kan 
sige hvad der er ændret i tidens løb? 
Det drejer sig jo trods alt om noget 
der foregik for over 25 år siden. 

Selvfølgelig er det rimeligt at antage, 
at en kerne af sandhed er genfortalt 
korrekt. Blot skal man huske, at selv 
en lille ændring af detaljer kan have 
meget stor betydning for tolkningen af 
beretningen. 

Hvad nu hvis ingen af de to versio¬ 
ner af »budskabet« er den rigtige? 
Kvindens interesse for og viden om para¬ 
psykologi kan tænkes at have givet ord¬ 
lyden af den første version en drejning, 
der harmonerer hermed. »Søg så skal du 
finde« er jo en sætning der bl.a. ken¬ 
des fra okkult litteratur. 

Ja, sagen er faktisk helt åben for 
spekulation. Ethvert udsagn kan gøres 
til genstand for kritiske overvejelser, 
og herved adskiller beretningen sig ikke 
fra mange andre. Spørgsmålet om tro¬ 
værdigheden er under alle omstændig¬ 
heder en meget subjektiv vurdering, og 
stadig mangler svar på hvad der egent¬ 
lig ligger bag en sådan oplevelse. Var 
de tre »personer« fysisk til stede i kvin¬ 
dens soveværelse, eller var det en form 
for psykisk oplevelse — noget der fore¬ 
gik i kvindens hoved? 

Og hvis det var det sidste, hvilken 
form for fysisk/psykisk tilstand og på¬ 
virkning fremkalder da et sådant »syn«? 
Rækken af spørgsmål er uendelig, men 
svarene vil under alle omstændigheder 
have betydning for hele spektret af 
såkaldte UFO-fænomener. 

Noter: 

1. J. Allen Hynek: UFO-dokumenteret, 

side 37. SUFOI, Strubes Forlag 1974. 

2. Se f .eks. Åge Skjelborg: På sporet af 

UFOnauten, Berlinske Forlag 1979. 

3. Hjemmet, nr. 19, 1983, side 35 og 37. 

NOTITSER 

Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


Hvordan man laveren UFO 

Kosmonauten Georgij G retj ko 
fortæller: 

Under opholdet i rumstationen 
Saljut-6 fik vi besøg af vores kolleger fra 
Jorden, Dsjanibekov og Makarov. Jeg 
syntes de måtte advares om, at de måske 
en dag ville se otte flyvende tallerkner, 
som forfulgte os i en kilometers afstand, 
men at de ikke skulle blive urolige. »Det 
har de gjort op til flere gange, men de 
angriber ikke og vil os tilsyneladende ikke 
noget ondt«. Den er god med dig og dine 
små numre«, replicerede Dsjanibekov. Jeg 
trak på skuldrene og gik i gang med arbej¬ 
det. »Jeg synes bare I skulle vide det«. 

Efter nogen tid gik jeg hen til koøjet. »Hej, 
kom hen og se«. Det var et pirrende syn: 
på baggrund af den opgående sol og den 
mørke himmel fulgte otte lysende, bræn¬ 
dende, glitrende objekter i sporet på os. 
Som fløj dér i 350 kilometers højde med 
stor hastighed, og så endda i formation 
og uændret afstand til os, var det kort og 
godt lidt uhyggevækkende. Mine ærede 
kolleger var færdige med at være morsom¬ 
me. »Jeg henter lige kikkerten, bare én 
af dem må vi se nærmere på«, sagde 
Makarov. »Godt, sagde jeg, men skynd 
dig, de er på vej væk fra os med lysets 
hast«. 

Da han kom tilbage, var de ganske rigtig 
væk. 

Ognu går jeg til bekendelse. Det var mine 
egne UFO’er; jeg havde selv skudt dem af, 
uden større besvær. Inden Saljut gik ud i 
solen, skulle jeg bare hamre let på inder¬ 
siden af skroget; derved ville nogle kom¬ 
pakte »støvplader« blive slået løs. Kunsten 
var bare at fabrikere otte store af slagsen. 


Det skulle være otte, fordi Sevastjanov, 
en anden kosmonautkollega, engang bildte 
os ind, at han havde set syv, og jeg agtede 
at slå ham med mindst én. Da mine fly¬ 
vende objekter var på tilpas afstand, be¬ 



høvede jeg kun at udbryde: UFO’er i sigte, 
én kilometer borte«. Synsopfattelsen er 
indrettet sådan, at hvis en person regner 
med at se noget på en kilometers afstand, 
indstiller han synet derefter. Det fik mine 
UFO’er til at virke større, end de i 
virkeligheden var. Da det kom til stykket, 
fløj de bort fra os med kolossal hastighed. 
Jeg havde banket dem løs på det tidspunkt, 
da solen netop var ved at dukke frem mens 
Jorden og himlen endnu var mørke. Få 
minutter efter befandt vi os over den lyse 
Jord, og støvpladerne var ikke længere til 
at se. 

Nej, jeg har ikke oplevet fænomener af 
UFO-typen, og mine kolleger har heller 
ikke. Hvad amerikanerne angår, kan 
Nikolaj Rukavisjnikov berette: På en ud¬ 
stilling i Paris mødte han sin gamle ven og 
kollega Thomas Stafford. De to har kendt 
hinanden længe, lige siden den fælles sov- 
jetisk-amerikanske rumflyvning med Sojus- 
Apollo. Rukavisjnikov benyttede lejlig¬ 
heden til at spørge: »Sig mig ærligt og rede¬ 
ligt, Tom, hvad skal man mene om de 
amerikanske journalisters skriverier om, at 
amerikanske astronauter er stødt på 
UFO’er?« Stafford svarede på russisk: 

»Det er det rene...« Han benyttede en 
temmelig saftig russisk vending, som måske 
ikke var smuk, men til gengæld særdeles 
præcis. (APN) 


Fra det virkelige liv 

I det engelskeblad BUFORA Bulletin 
har vi fundet følgende lille beretning, 
der indeholder en interessant pointe. 

Det er redaktøren af et andet engelsk 
UFO-blad, MAGONIA, der beretter om 
en personlig oplevelse en vinteraften i 
1981 kort efter klokken 20: 

Oplevelsen 

Jeg var netop stået af toget og gik langs 
med stationen mod den pub, hvor jeg 
skulle møde mine kammerater. På det 
tidspunkt blev jeg opmærksom på et 
klart, flimrende lys lige over hovedet på 
mig i 30—40 graders højde. Det svæve¬ 
de uden at bevæge sig, men syntes at 
blive k larere, for derefter at blive delt i 
et rødt og et grønt lys samt en klar, 
fremadrettet lysstråle. Der var stadig 
ingen bevægelse. 

Pludselig var der et mægtigt lysglimt, 
der næsten blændede mig. Da jeg atter 
kikkede op på lyset, kunne jeg stadig 
se de to farvede lys på samme position, 
men nu tilsyneladende blinkende på et 
stort, lysende og hvidt trekantet objekt. 
Det syntes stadig at være på det samme 
område af himlen, og først efter at have 
iagttaget det nogle sekunder, opdagede 
jeg, at det bevægede sig langsomt mod 
venstre og tilsyneladende kom nærmere. 
Selv om jeg gik på et fortov og der ingen 
trafik var (toget var kørt nogle minut¬ 
ter før), hørte jeg ingen lyd på noget 
tidspunkt. 

Opklaringen 

Så meget om min observation. Det var 
en ganske dramatisk serie af hændelser, 
især lysglimtet, som ikke syntes at kom¬ 
me nogen steder fra, og som var blæn¬ 
dende stærkt. Men jeg er bange for, at 
resten af historien bliver noget af et 
anti-klimaks — men belærende. Jeg 
skyndte mig ikke at kontakte min 
BUFORA-kontaktperson, lige som jeg 
heller ikke satte historien på forsiden af 
MAGONIA. For selv om jeg har be- 

skrevet præcis hvad jeg så den vinter¬ 
aften, så har jeg udeladt et par ting, 
som jeg vidste , og jeg standsede histo¬ 
rien et par sekunder for tidligt! 

Læsere af MAGONIA vil vide, at re¬ 
daktionsmøderne finder sted i en pub i 
Richmond, og en af ulemperne ved 
denne ellers dejlige by er, at den er pla¬ 
ceret direkte under hoved-flyveruten til 
Heathrow. Bogstaveligt talt hver andet 
minut dagen igennem kommer der et lavt- 
gående fly hen over byen. Vejen fra 
Richmond station er næsten parallel 
med denne flyrute. Så lige så snart jeg 
så lysene på himlen vidste jeg (men kun¬ 
ne ikke se\ at dette var et fly på vej 
direkte mod mig, og som derfor ikke så 
ud til at bevæge sig. Den hvide stråle 
var selvfølgelig de svingende landings¬ 
lys. Først var disse lys rettet direkte 
frem, så jeg observerede en lysstråle, 
for derefter at blive drejet nedad for 
landing. 

En strålefradisse kraftige projektører, 
der drejede nedad og hen overjordover¬ 
falden, ramte mig tilfældigvis i hovedet. 
Jeg ved ikke, hvor langt jeg skulle have 
været til højre eller venstre for at have 
undgået denne kraftige »oplysning«, 
men jeg må have været i midten af et 
par tusind watts lysstråle. Derefter var 
strålen rettet nedad og oplyste den lidt 
tågede vinterluft, hvorved der blev skabt 
en oplyst trekant med et rødt og et 
grønt lys. 

Så et nyt UFO måtte bide i græsset. 

Men havde jeg ikke haft kendskab til 
flyruten, hvis jeg havde været et sted, 
hvor lavtflyvende maskiner er en sjæl¬ 
denhed, hvis jeg ikke stadig havde gået 
på fortorvet omkring et minut senere, 
hvor flyet var direkte over mig med 
dets larmende motorer, hvad så... 
Spørgsmålet om lyd er meget vigtigt. 
Dette var et stort passagerfly, som fløj 
meget lavt, men jeg hørte ingen motor¬ 
støj på trods af stilheden (den nærme¬ 
ste vej er flere hundrede meter væk bag 
ved nogle høje bygninger) leg hørte 
først motorlyden da flyet bogstaveligt 
var lige over mig. Om dette var på 
grund af vindretningen, atmosfæriske 
forhold eller et meget stille fly, ved jeg 
ikke. Men det tjener til at afsløre en 
eller to misforståelser, der ofte findes i 
UFOlogien. Mangel på motorstøj be¬ 
høver ikke at udelukke et fly som en for¬ 
klaring på en observation. »Svæven« 
eller »mangel på bevægelse« udelukker 
ikke et fly. Flylys opfører sig ofte på 
mærkværdige måder, og de bliver ikke 
altid ført ordret efter de civile fly¬ 
reglementer. 

Hvorfor bringer SUFOI nu igen en så¬ 
dan historie? Det har jo ikke noget med 
UFOer at gøre! 

Jo, det har faktisk. Af de mange rap¬ 
porter, som SUFOI hvert år modtager, 
er vi i stand til at opklare omkring 9(Wo 


som omhandlende naturlige fænomener. 
Og fly er årsagen til en stor del af disse 
misfortolkninger. 

SUFOI ser det som én af sine opgaver 
at oplyse UFO-NYT’s læsere — og 
befolkningen i almindelighed — om na¬ 
turen af de fænomener, der kan obser¬ 
veres på himlen. Både naturfænomener 
som er sjældent forekommende, og som 
derfor ikke kendes af ret mange men¬ 
nesker, og naturfænomener, der optræ¬ 
der ofte, men som til tider kan optræde 
under en sådan form, at misfortolkning 
er mulig. 

Og denne f orm f or information bringer 
vi ikke kun for at spare os selv for noget 
arbejde — ved at der kommer færre 
misfortolkninger ind som rapporter. Vi 
føler derimod det er vores pligt dels for¬ 
di vi som »UFO-eksperter« har et godt 
kendskab til de underlige, men natur¬ 
lige, fænomener, der kan ses på himlen, 
og dels fordi der ikke er ret mange andre 
steder, hvor offentligheden kan få den¬ 
ne form for oplysninger. SUFOI føler 
det er vores pligt at yde denne ekstra 
service. 

Men det betyder ikke, at vi ikke be¬ 
skæftiger os med UFOer — det er sta¬ 
dig vores primære arbejdsområde — og 
alle er fortsat velkomne til at kontakte 
SUFOI med observationer, der er af en 
sådan karakter, at de synes uforklarlige. 

Kilde: 

BU FORA Bulletin, u.å. 

Oversættelse og kommentarer 
ved Per A n der sen 


TILSLØRING 

Af Jenny Randles 

Omkring klokken to en morgen i 
februar 1979 så talrige vidner over en 
strækning på 130— 160 km i England 
et stort, kraftigt orange-lysende, rundt 
objekt. 

Det bevægede sig på en temmelig kon¬ 
trolleret måde og var synligt for de 
fleste vidner i mere end to minutter, 
idet det stødt og roligt bevægede sig 
over himlen. 

Blandt vidnerne var flere politibetjente, 
deriblandt to, som så det dale ned i et 
stenbrud, og endnu en anden betjent 
forfulgte det i sin patruljevogn. 

Det fløj lavt hen over bagenden af en 
anden bil, hvor de to passagerer blev 
så forskrækkede, at de lagde sig ned på 
bunden af bilen, idet de troede, at 
bilen skulle eksplodere. 

Mange af de bosatte på en camping¬ 
plads var vågne, da objektet passerede 
hen over dem. Pludselig begyndte døre 
og vinduer at klapre, beboerne følte, 
at hele pladsen var ved at ryste fra 


hinanden. De sprang ud af køjerne og 
for ud, tids nok til at se denne orange 
ting passere hen over deres hoveder og 
forsvinde ud mod havet. 

Der var også mange rapporter om elek¬ 
triske forstyrrelser på radioen, hvor 
stationerne blev væk, da objektet 
passerede. 

Den sædvanlige bølge af mulige løsnin¬ 
ger blev fremlagt i en dags tid eller 
deromkring, indtil Forsvarsministeriet 
kom med løsningen. De fortalte, at det 
var et kraftigt lysende meteor. De for¬ 
klarede ikke, hvordan det frembragte 
effekten på radioerne, hvordan det 
kunne forårsage rumlen og rystelserne 
af bygninger og biler o. lign. Da det 
blev rapporteret til dem, at objektet 
var synligt for længe til at være et 
meteor, og at der i adskillige af om¬ 
råderne, hvor det blev set, var over¬ 
skyet, sagde de: »Nåh-ja, undskyld. 

Vi har nu opdaget, at det faktisk var et 
civilt fly, som netop landede i en be¬ 
stemt lufthavn.« 

De vidste selvfølgelig ikke, at vi allerede 
havde checket de private lufthavne og 
fået en komplet fortegnelse over alle 
fly, der var startet og landet. Dette 
forelagde vi hurtigt for ministeriet og 
viste dem, at der ikke var nogen flyv¬ 
ning i et 45 minutters interval omkring 
observationstidspunktet. Hertil blev 
der svaret: »Åh.. .undskyld, vi prøver 
igen«. 

Den næste forklaring var, at et foto¬ 
rekognosceringsfly var fløjet over om¬ 
rådet, og minsteriet opgav navnet på 
den involverede besætning. 

Vi talte med de folk, det drejede sig 
om, og fandt ud af, at fotorekognos¬ 
ceringen havde fundet sted den fore¬ 
gående aften. Så gik vi tilbage til For¬ 
svarsministeriet, og de sagde: »Åh, ja 
... hovsa undskyld.« 

Til slut fremlagde de så sandheden. 

Det var i virkeligheden et amerikansk 
F-l 11 fly fra en særlig amerikansk 
base. Flyet var kommet ud af kurs og 
forsøgte at finde den igen. 

Vi henvendte os så til amerikanerne og 
spurgte, om det var sandt. Jeg kan 
ikke gentage, hvad majoren sagde, 
men han tror ikke særligt meget på 
denne hypotese. Da vi forelagde dette 
for Forsvarsministeriet, svarede de ikke. 
Endelig omkring 18 måneder senere, 
fik vi et fjoget svar: 

»Ja, undskyld, måske tog vi fejl. Hvis 
det amerikanske luftvåben sagde, at de 
ikke havde et F-l 11 fly der, så havde 
de det ikke, og så ved vi ikke, hvad 
det var.« 

Kilde: 

MUFON UFO Journal 
nr. 188 October 1983. 

Oversættelse: 

Stine Larsen 

Bearbejdelse: 

Kim Møller Hansen 

UFO-KLASSIKER 


Delphos, 1971 

A f Kim Møller Hansen 


Nærobservationer af anden grad er af umådelig vigtighed, for 
når det rapporteres, at et UFO har efterladt sig håndgribeligt 
bevis for sin tilstedeværelse, er vi tydeligvis kommet ind på 
et område, hvor vi kan skimte en »videnskabelig gevinst«... 
Det er i denne kategori af UFO-rapporter, vi finder den virke¬ 
lige udfordring til videnskabelig forskning«. 


Ovenstående er sagt af J. Allen Hynek, 
der som medlem af avisen National 
Enquirers »Blue Ribbon UFO-Panel« 


i maj 1973 var med til at kåre Delphos- 
hændelsen som »den mest gådefulde 
sag panelet havde undersøgt i 1972 — 



National Enquirer’s Blue Ribbon Panel. Fra venstre mod højre: Dr. J. Allen Hynek. Dr. Ro¬ 
bert F. Creegan, Dr. R. Leo Sprinkle, Dr. James A. Harder og Dr. Frank B. Salisbury. 
I forgrunden ses Betz’mystiske kugle. 


et stort videnskabeligt mysterium. Pa¬ 
nelet har undersøgt muligheden for svin¬ 
del , men er ikke helt sikker på , at hæn¬ 
delsen virkelig har fundet sted.« 

Delphos-sagen blev udvalgt blandt 
1.000 andre »kandidater«. Anerkendel¬ 
sen lød på 5.000 dollars til familien 
Johnson, sagens hovedpersoner. »UFO- 
landingen« ved Delphos har derfor lige 
siden været mange ufologers ynglings¬ 
sag, når skeptikere krævede fysiske 
beviser for UFO-fænomenets eksistens. 

Paddehat-UFO 

Hændelsen fandt sted den 2. november 
1971 på en farm lige nordøst for byen 
Delphos i staten Kansas. Durel Johnson 
og hans hustru var ved mørkets frem¬ 
brud gået ind for at spise aftensmad, 
og deres 16-årige søn, Ronald, skulle 
komme ind kort efter, når han han 
havde fodret fårene. Da han ikke kom, 
kaldte moderen på ham, men fik intet 
svar, hvorefter forældrene spiste deres 
mad uden at vente længere. 

Klokken 19, netop som de var fær¬ 
dige med at spise, kom Ronald styr¬ 
tende ind og fortalte, at han på 23 
meters afstand havde set et lysende ob¬ 
jekt svæve ca. 60 cm over jorden i en 
klynge træer, der ligger adskillige hun¬ 
drede meter bag stuehuset. Drengen for¬ 
talte, at han hørte en rumlende lyd, 
hvorefter han kiggede op og fik øje på 
et paddehatteformet objekt. Det havde 
en diameter på omkring tre meter og 
lyste i alle regnbuens farver. Et svagt 
lys udgik fra objektets bund mod jor¬ 
den. Objektet paralyserede og blæn¬ 
dede ham, indtil det endelig fløj over 
et skur 15 meter borte og forsvandt i 
sydlig retning mod Delphos. 

Det lysende aftryk 

Forældrene ville først ikke tro drengen, 

Det hesteskoformede aftryk, også kaldet Delphos-ringen. 


men da de endelig gik med ham ud, 
så de, ifølge Dural Johnson, UFOet 
befinde sig oppe mellem træerne ved 
vejen kun nogle få hundrede meter 
væk. De gik tilbage til det sted, hvor 
Ronald havde set objektet svæve ved 
en gruppe elmetræer. Da de nærmede 
sig , så de i mørket en »glødende cirkel. 
Jordoverfladen lyste gråhvidt. Dele af 
de omkringstående træer lyste også op.« 

I denne situation ville de fleste men¬ 
nesker nok have holdt sig på behørig 
afstand af frygt for, at det kunne dreje 
sig om en eller anden form for farlig 
stråling. Men ægteparret Johnson 
nøjedes ikke blot med at gå hen til den 
lysende ring — de bukkede sig og rørte 
ved det hvide pulverlignende stof på 
jorden, som iøvrigt ikke føltes varm. 
Fru Johnson påstod senere, at hun 
havde fået en følelsesløshed i finger¬ 
spidserne og derfor gned dem mod 
benene for at få stoffet af, blot for at 
erfare, at hendes ben også blev følelses¬ 
løse. Også hr. Johnson forklarede 
senere, at hans fingre blev midlertidigt 
følelsesløse. Følelsesløsheden i fru John- 
sons fingre holdt sig i næsten to uger, 
hvilket forhindrede hende i at tage pul¬ 
sen på patienterne på det plejehjem, 
hvor hun arbejdede (Men gik besynder¬ 
ligt nok ikke til en læge desangående). 

Ronald fortalte, at hans øjne efter 
observationen var blodskudte i flere 
dage, og at han senere led af hoved¬ 
pine. 

Efter at have studeret den lysende 
ring gik fru Johnson, trods følelses¬ 
løsheden i fingrene, ind efter familiens 
polaroid-kamera og vendte tilbage for 
at fotografere ringen. I mellemtiden 
kørte hr. Johnson og sønnen ind til 
Delphos — ikke for at søge lægehjælp 
— men for at besøge den lokale avis¬ 
redaktion og invitere redaktøren ud til 
f armen f or at se »landingsstedet«. 

Redaktøren af »Delphos Republi- 
can«, Williard Critchfield, arbejdede 
imidlertid netop på dette tidspunkt på 
højtryk, fordi avisen var på vej i tryk¬ 
ken, så han kunne ikke afse 20 minut¬ 
ter til et besøg. 

Næste morgen kørte Dural Johnson 
igen til byen. Denne gang for at spise 
frokost i byens største restaurant, hvor 
redaktør Critchfield sædvanligvis spi¬ 
ste. Han var imidlertid ikke til stede, 
men en af hans journalister, Lester 
*Smith, var der. Hun tog imod John- 
sons tilbud om at bese observations¬ 
stedet. De kørte straks derud, hvor 
hun så den uregelmæssige, hestesko¬ 
formede ring, der målte omkring 2,3 
meter i diameter. Hun tog billeder af 


ringen og bemærkede, at jorden inden¬ 
for og udenfor cirklen var meget mud¬ 
ret som følge af den seneste tids regn, 
medens selve ringen var tør og havde 
en meget lys farve sammenlignet med 
jorden. 

Observationsstedet var omgivet af 
træer på tre sider, så objektet måtte 


være kommet fra syd og fløjet over et 
lavt skur. Netop i denne mulige flyve¬ 
rute bemærkede Lester Smith et ud¬ 
gået træ. Træet var væltet og lå i en 
øst-vest retning. Hvis træet var blevet 
væltet af UFOet, da det kom fra syd 
eller forsvandt mod syd (som Ronald 
fortalte), skulle det imidlertid have lig- 



Svævede et paddehat-formet objekt over dette sted den 2. november 1971 ? Stedet er om¬ 
givet af træer på tre sider, så UFOet må være kommet sydfra og forsvundet i samme ret¬ 
ning og fløjet over det lave skur, som ses i billedets højre side. På billedet ser man også 
sherif Ralph Enlow og 16-årige Ronald. 

Ifølge familien Johnson væltede UFOet et udgået træ. Mærkeligt nok havde træet ikke 
mærker efter dette sammenstød, ligesom træet var væltet i en forkert retning. »»Landings¬ 
stedet« er indhegnet for at holde nysgerrige turister på afstand. 


get i en nord-syd retning. Desuden var 
der ingen mærker på det væltede træ 
efter et eventuelt sammenstød. 

Politi-besøg 

Lester Smith rådede Johnson til at rap¬ 
portere hændelsen til de lokale politi¬ 
myndigheder, hvilket han afviste. Smith 
kontaktede derfor selv sherif-kontoret, 
og senere samme dag besøgte sherif 
Ralph Enlow stedet og tog billeder 
samt prøver af den mystiske ring. Det 
hvide stof i den hesteskoformede ring 


blev også fundet i selve jorden — helt 
ned i en dybde på mindst 20 cm. Stof¬ 
fet blev kun fundet i selve ringen — 
hverken på de omkringstående træer 
eller på taget af skuret kunne det spo¬ 
res. 

På de fotos, som sherif Enlow tog, 
ses det iøvrigt ganske tydeligt, at jor¬ 
den ikke havde været udsat for tryk af 
nogen art eller kraftig varmepåvirk¬ 
ning. Små kviste, der lå spredt omkring 
på ringen, viste heller ingen tegn på 
tryk — eller varmepåvirkning. 


Valfartssted for UFO-folket 

Farmen i Delphos blev første gang be¬ 
søgt af en UFOlog den 4. december 
1971. — en måned efter hændelsen — 
da Ted Phillips interviewede familien 
Johnson og tog jordprøver. Ted Phil¬ 
lips er tilknyttet Center for UFO Stu¬ 
dies (CUFOS) og har specialiseret sig 
i tilfælde, hvor der er konstateret fy¬ 
siske spor efter et formodet UFO. 
Phillips besøgte senere Delphos adskil¬ 
lige gange. En lokal sagfører og UFO- 
interesseret, Clancy D. Tull, under¬ 
søgte også sagen særdeles grundigt og 
har bidraget med mange vigtige oplys¬ 
ninger. Dr. James Harder (APRO) og 
heltidsufologen Stanton Friedman gjor¬ 
de hver et lynvisit på stedet, ligesom 
UFO-skeptikeren Philip Klass tilbragte 
den 28. februar 1973 i Delphos. 

Johnsons farm blev ret hurtigt et 
Mekka for UFOloger, der valfartede 
til stedet og tog så mange jordprøver, 
at Johnson måtte sætte et hegn op for 
ikke at hovedattraktionen, det heste¬ 
skoformede aftryk, skulle forsvinde 
helt. 

Mystiske eftervirkninger 

Den megen virak, som kulminerede i 
månederne efter den 27. maj 1973, hvor 
familien Johnson havde modtaget 
checken på 5.000 dollars fra National 
Enquirer, så ikke ud til at genere fa¬ 
milien — tværtimod! De nød berøm¬ 
melsen, som imidlertid forduftede den 
11. oktober 1973, da to mænd, Char¬ 
les Hickson og Calvin Parker, i Pasca- 
goula i staten Mississippi, påstod, at 
de havde været bortført i et UFO og 
underkastet fysiske undersøgelser. Den¬ 
ne hændelse skete under en større 
»UFO-bølge« i USA, og Hickson og 
Parker blev de nye TV- og radiostjer¬ 
ner. En uge senere hændte den næste 
forsidehistorie, da en militærhelikopter 
under kaptajn Coynes kommando var 
ved at kollidere med et formodet UFO 
over byen Mansfield i Ohio (Se UFO¬ 
NYT 5/82). — Delphos-hændelsen var 
ved at gå i glemmebogen. 

Pudsigt nok skete der nu igen interes¬ 
sante ting på farmen i Delphos. UFOet 
var vendt tilbage! Ifølge en artikel den 
13. oktober 1974 i »Salina Journal« 
med et længere interview med Dural 
Johnson var Ronald en aften kommet 
styrtende ind, idet han råbte: »Jeg 
sagde jo det ville komme igen!« 

Ægteparret Johnson skyndte sig ud. 
Dural Johnson fortæller: »Det var det 
samme som sidst eller et magen til. Det 
svævede over det samme sted , fløj der¬ 
efter over huset og forsvandt mod øst.« 



Dette fotografi af den »»selvlysende« Delphos-ring blev taget med et polaroid-kamera af 
fru Johnson på observationsaftenen. Ringen ser ud til at være selvlysende, fordi billedet 
er taget med brug af blitz. Dette ses bl.a. ved, at kviste og grene tæt på kameraet har 
større lysstyrke end genstande længere fra kameraet. Lysstyrken aftager proportionalt 
med afstanden fra kameraet. 

Hvede groede meget langsommere i jord fra Delphos-ringen end i kontroljorden (til ven¬ 
stre). Jorden var meget sur og havde et højere indhold af opløselige salte, calcium, mag¬ 
nesium og kalium. 


Hændelsen skete i dagslys, men ingen 
andre så UFOet. 

Mystiske eftervirkninger af den første 
observation kunne Johnson nu pludse¬ 
lig også berette om. Han påstod, at 
Ronald havde fået psykiske evner, og 
at han havde forudset UFOets tilbage¬ 
venden. Johnson fortalte, at få dage 
efter den anden observation tiggede og 
bad Ronald sin søster om ikke at køre 
til Salina. Hun gjorde det alligevel og 
blev indblandet i et trafikuheld. 

Selv om Ronald ikke kom nærmere 
UFOet end ca. 23 m, var Johnson 
sikker på, at Ronald ligesom Hickson 
& Parker kan have været ombord i 
UFOet. 

Johnson kunne også fortælle, at 2 A 
af deres præmierede svin var blevet 
golde, medens UFO-besøget havde haft 
den modsatte virkning på deres unge 
får. Ronnie fortalte, at hans får netop 
var klar til at læmme, da UFOet kom. 
Mindre end seks måneder senere fødte 
de nye lam (uden forudgående befrugt¬ 
ning vel at mærke!) små lam, der 
døde kort efter. 

Desuden var både hr. Johnsons og 
Ronalds armbåndsure gået i stykker to 
dage efter hændelsen. En urmager i 
Sanlina kunne ikke finde fejlen. 

Ulve-pigen slår til igen! 

Den mest hårrejsende »eftervirkning« 
var imidlertid Ronalds møde med »ulve¬ 
pigen«. Hun påstås at være et ca. 1 
meter højt væsen med et vildtvoksende 
blond hår. Hun er klædt i en laset, 
rød dragt og er blevet set af andre i 
Delphos-området. 

Ronald fortalte, at »når det løb, 
faldt det ned på alle fire og løb hur¬ 
tigere end noget menneske «. 

Denne og lignende ulvepige-rappor- 
ter fik den lokale sherif til at foranle¬ 
dige en nærmere undersøgelse. Da han 
foreslog vidnerne at lade sig polygraph- 
teste (populært kaldet en løgnedetektor¬ 
test), afslog de. Siden da har der ikke 
været flere beretninger om ulvepigen i 
Delphos-området. 

Troværdigheden falmer 

UFOlogernes og journalisternes mange 
besøg på farmen gav god mulighed for 
at sammenligne familiens udsagn. Efter¬ 
hånden som tiden gik, mistede familien 
mere og mere af sin troværdighed. 

Da Philip Klass besøgte farmen i 
1973, påstod Dural Johnson, at det 
lokale posthus åbnede og censurerede 
hans post, hvorefter konvolutterne 
blev lukket med tape. Da Klass bad 


om at måtte se en af disse konvolutter, 
som Dural havde endnu, kunne Dural 
ikke finde den og undskyldte sig med, 
at hans kone nok havde smidt den ud. 

Under det samme besøg fremviste 
fru Johnson de polaroid-billeder, som 
hun tog af aftrykket og træerne på 
observationsaftenen. På flere af bille¬ 
derne, hvor træerne er oplyst, er lys¬ 
kilden tydeligvis den nedgående sol, 
hvorfor billederne ikke kan være taget 
efter kl. 19 på observationsaftenen. 
Og billedet, der viser den selvlysende 


ring, er helt sikkert taget med blitz! 

Familien Johnson hævder, at ringen 
og de omkringstående træer lyste i fem 
dage. Men ingen af dem, som besøgte 
stedet kort efter hændelsen, kunne se 
dette fænomen. Prøver taget af den 
lysende ring viste heller ikke dette. Der 
er altså intet, der tyder på, at ringen 
var i stand til at afgive lys. 

På observationsnatten og de følgende 
nætter var det fuldmåne, og dette kan 
måske have givet familien det indtryk, 
at ringen og træerne afgav lys. 



Jorden fra Delphos-ringen (til højre) var særdeles vanskelig at opbløde i vand sammen¬ 
lignet med jord udenfor ringen. 

Heksering 

Sagens tilhængere påpeger, at ikke min¬ 
dre end 18 laboratorier har undersøgt 
prøver fra det hesteskoformede aftryk, 
men at der ikke er opnået nogen ende¬ 
lig konklusion angående aftrykkets op¬ 
rindelse. Dette må imidlertid være 
noget af en erindringsforskydelse! 

Ufologen Jacques Vallee sendte en 
prøve til et biologisk laboratorium i 
Frankrig. Her blev det hvide stof iden¬ 
tificeret som værende ».. .planteagtigt 
...en organisme af familien Ac tinomy- 
cetales , der er en mellemting mellem 
en bakterie og en svamp... Den findes 
ofte sammen med en svamp af fami¬ 
lien Bacidiomycepes , som kan fluores¬ 
cere under visse betingelser. Denne 
svamp kan danne et cirkulært møn¬ 
ster , der kan ses på jordoverfladen« 
— altså en såkaldt heksering. 

Jorden fra Delphos-ringen var sær¬ 
deles vanskelig at opbløde med vand, 
og jorden havde en pH-værdi der var 
meget lav og et højere indhold af op¬ 
løselige salte, calcium, magnesium og 
kalium end jorden udenfor ringen. 
Hvede sået i jord fra Delphos-ringen 
voksede langsommere end hvede i kon¬ 
trolprøven. — Alt dette er karakte¬ 
ristisk for jord fra hekseringe. 

Der findes mange svampe, som kan 
danne hekseringe, der er ringe af frugt¬ 
legemer. Myceliet vokser radiært ud, 
og frugtlegemerne dannes i udkanten 
af cirklen. I nærheden af det voksende 
mycelium stimuleres vegetationens til¬ 
vækst ved frigørelse af kvælstof fra 


svampens nedbrydende virksomhed. 
Når hekseringe vokser i en græsplæne, 
vil græsset her antage en mørkere grøn 
farve end omgivelserne. 

Overtro, elverpiger og UFOer 

Selv om alt tyder på, at Delphos-ringen 
er en heksering, har mange ufologer 
svært ved at acceptere, at der sandsyn¬ 
ligvis ikke skete noget mystisk i Delphos 
den 2. november 1971. Jacques Vallee 
synes f.eks., at det er et besynderligt 
sammentræf, at et UFO netop har valgt 
at svæve over en heksering! — Den 
synsvinkel kan man selvfølgelig også 
vælge at se tingene ud fra. 

Hekseringe var tidligere genstand 
for skræk og overtro. 

Man troede, at svampene kom op, 
hvor elverpigerne havde danset, hvor 
lynet havde slået ned, eller hvor dyr 
havde græsset i ring og gødet jorden. 
Så hvorfor skulle det ikke være muligt 
også at kæde UFOerne sammen med 
hekseringe? 


Kilder: 

1. »UFO-Dokumenteret«, J. Allen Hynek, 
SUFOl/Strube, 1974. 

2. »UFOs Explained«, Philip J. Klass, Vin¬ 
tage Books, New York, 1974. 

3. »Svampe i naturen. Bind 1.«, Sven 
Nilsson m.fl. Gyldendal, 1977. 

4. »TheUFO Handbook«, Allan Hendry, 
Doubleday/Dolphin, New York, 1979. 

5. »The Encyclopedia of UFOs«, Ronald 
D. Story, Doubleday, New York, 1980. 


UFO-SAGEN ER 
IKKE BARE BØGER 

SUFOI har også andet at tilbyde 
end bøger og rapporter. . . 

UFO-emblem i fornem 

guldsmedekvalitet.kr. 31,50 

Klodernes Kamp, engelsk 

radiohørespil. kr. < 1,00 

Postkort med UFO-motiv, 

5 dobb. kort. kr. 12,50 

Originalgrafik med UFO- 

motiv, 18 x 21,5 cm. kr. 50,00 

Bestilling sker lettest ved indbetaling af 
beløbet plus kr. 7,00 (ekspedition/porto) 
til giro 911 7725, SUFOI, Postbox 6, 
2820 Gentofte. Skriv venligst på modta¬ 
gerdelen, hvad der bestilles. 



6. »The UFO Verdict«, Robert Sheaffer, 
Prometheus Books, New York, 1981. 

7. »UFOs & Outer Space Mysteries«, Ja¬ 
mes Oberg, Donning, Norfolk, 1982. 

8. »UFOs: The Public Deceived«, Philip J. 
Klass, Prometheus Books, New York, 
1983. 



Gratis bog til dig! 

»Liv blandt milliarder af stjerner« er en spændende bog, der 
fortæller om mulighederne for eksistensen af liv andre steder i 
universet — obligatorisk læsning for ufo-interesserede. 

Denne bog kan du få helt gratis ! 

Du kender sikkert én eller flere — ja, måske mange — personer, 
der ligesom dig interesserer sig for UFOer, men som aldrig 
har fået taget sig sammen til at abonnere på UFO-NYT. 

Få en af dine venner til at tegne et abonnement på UFO-NYT 
— så får du et gratis eksemplar af bogen »Liv blandt milliarder 
af stjerner«. 

SÅDAN GØR DU: Få en af dine venner, der ikke tidligere har 
haft abonnement på UFO-NYT, til at indbetale kr. 120,- for 
abonnement 1984 - eller kr. 215,- for et fællesabonnement 
på UFO-NYT og Det Ukendte. Få din ven til at skrive også dit navn 
og adresse på den del af giro-kortet, der når os. Du får da 
automatisk og gratis tilsendt et eksemplar af bogen. 

Det er en forudsætning, at du også selv har abonnement. 


HJÆLP SUFOI • SKAF EN NY ABONNENT • FÅ EN GRATIS BOG 

ENGLAND _ 

Regerings tilsløring 

A f Jenny Randles 


Den 10.-13. november 1983 blev der på University of Nebraska 
afholdt en UFO-kongres arrangeret af MUFON (Mutual UFO 
NetWork) med regeringers UFO-hemmelighedskræmmeri som 
tema. Den engelske ufolog Jenny Randles fortalte om UFO- 
situationen i England. Her gengives uddrag af hendes foredrag. 


Den engelske regering undersøger, i 
modsætning til den amerikanske rege¬ 
ring, UFO-rapporter — men påstår, at 
den kun gør det for at være sikker på, 
at landet ikke bliver invaderet af en 
ukendt fjende. De siger, at de under¬ 
søger UFO-rapporter udelukkende af 
forsvarsgrunde, og at de ikke stræber 
efter et efterforskningsniveau, hvor de 
muligvis kan opklare en hvilken som 
helst sag. Med andre ord, så snart de 
er sikker på, at det ikke er angribere, 
fortsætter de ikke. De tager sig ikke af, 
hvad det var, og det er de meget glade 
for at sige på en indirekte måde. 

På trods af dette har den engelske 
regering indsamlet 15.000 sager gennem 
årene. 

De siger ikke, som den amerikanske 
regering, at de ikke er interesseret i at 
få flere rapporter. Snarere det mod¬ 
satte — der er officielle procedurer, 
hvorefter alle civile og militære luft¬ 
havne og andet personale skal rappor¬ 
tere UFO-observationer til Forsvars¬ 
ministeriet. 

De siger også åbent, kategorisk og 
meget energisk, at de absolut ikke har 
noget bevis på, at nogen ikke-jordisk 
rumskibe er landet på denne planet. 

Kilder indenfor ministeriet vil imidler¬ 
tid — hvis de bliver presset hårdt nok 
— sige noget virkelig interessant. De 
siger: — Vi benægter ikke, at der er 
mange mærkelige og gådefulde ting på 
himlen. 

Men det er svært at få noget kon- 



Jenny Randles. 


"Den engelske regering har 
samlet 15.000 UFO-rap¬ 
porter gennem årene ” 

”Radaren sporede objektet. 
Det havde en diameter på 
omkring 30 meter ” 


kret fra DS 8, afdelingen, der har 
ansvaret for UFO-undersøgelser inden¬ 
for ministeriet. 

En sag, der for tiden bliver under¬ 
søgt af engelske UFO-grupper, hændte 


på en sommerdag i 1948. Et transport¬ 
fly fra York med piloten, andenpiloten 
og fire passagerer fløj mod nord sam¬ 
men med seks Meteor-jagerfly, da alle 
ombord i flyet så en sølvskive i en 
meget større højde. Radaren på jorden 
sporede objektet og operatørerne sag¬ 
de, at det havde en diameter på om¬ 
kring 30 meter. 

To Meteor-jagere fik ordre på at for¬ 
følge det, men da de begyndte opstig¬ 
ningen accelerede objektet ud af syne 
på sekunder. 

De civile UFO-forskere henvendte sig 
til Forsvarsministeriet angående sagen, 
men fik fortalt, at ministeriet ikke hav¬ 
de dokumenter om UFO-hændelser fra 
før 1962. 

Dette var interessant, fordi vi i 1977 
opnåede, at vi kunne henvende os til 
ministeriet om UFO-sager dateret før 
1947. 

I England er der en 30 års forældel¬ 
sesfrist for den slags dokumenter. Når 
disse 30 år er gået, kan man søge om 
at få dem frigivet. Så det gjorde vi og 
fik svaret: »Undskyld, men vi kan ikke 
give dem til jer, fordi vi har besluttet 
at arkivere dem sammen med UFO- 
rapporterne fra 1950, så kom tilbage i 
1980, og vi vil se, hvad vi kan gøre.« 

Det gjorde vi og gæt engang. De var 
alle blevet sat ind sammen med UFO- 
rapporternefra 1955. Kom igen i 1985. 

Nu har de igen skiftet mening. De 
har ikke længere dokumenter fra før 
1960, så kom tilbage i 1990. 

Dette kan selvfølgelig fortsætte i 
evigheder. 


Kilde: 

MUFON UFO Journal, 
no. 188, October 1983. 
Oversættelse: Stine Larsen 
Bearbejdelse: 
Kim Møller Hansen 

III.: Danmarks Geologiske Undersøgelse. 


UFOerne _ 

Jordnært fænomen? 

Af Devereux, McCartney og Robins 


Stammer mange ufo-observationsrapporter fra geologiske 
forkastninger. Kan forklaringen på ufo-fænomenet findes i 
noget mere jordnært end rumskibe fra andre verdener? 


UFO-forskerne Jenny Randles og Peter 
Warrington har for nylig opfordret 
videnskaben til at se mere objektivt på 
UFOlogiens mere seriøse aspekter (New 
Scientist vol. 97, side 380). Men viden¬ 
skaben vil, som den veletablerede in¬ 
stitution den er, ikke værdige UFO- 
logien nogen opmærksomhed før der 
foreligger en serie sikre beviser. Hel¬ 
digvis begynder disse beviser så småt 
at dukke op, men UFOlogerne har, 


akkurat som videnskabsmændene, væ¬ 
ret for langsomme til at forstå det, der 
sker. 

I deres artikel er Randles og War¬ 
rington som meget få andre, inklusiv 
andre af denne tids forfattere, kommet 
til den erkendelse, at UFOerne ikke er 
rumskibe fra andre verdener, men op¬ 
står ved en proces, der foregår i vores 
egen verden. Dette fører uvilkårligt til 
den teori, at — udover svindelnumre, 


misfortolkninger og psykosociologiske 
faktorer — kan flere forskellige uop¬ 
dagede atmosfæriske fænomener være 
stimuli til mange UFO-rapporter, og 
disse fænomener kan skyldes geologiske 
processer, så UFOerne derfor i virke¬ 
ligheden er »jord-lys«. 

Amerikaneren Charles Fort, som 
samlede rapporter om anormale fæno¬ 
mener, var måske den første, der drog 
paralleller mellem rapporter om ufor¬ 
klarlige atmosfæriske fænomener og 
regioner med tilbøjelighed til jord¬ 
skælvsaktivitet. Den første seriøse un¬ 
dersøgelse blev dog først foretaget af 
franske UFO-forskere i 1960’erne. En 
af dem, F. Lagarde, opdagede, at der 



Danmarkskortet her viser de største forkastninger i den danske undergrund. En forkastning er en brudzone i undergrunden. Langs 
denne zone har lagene bevæget sig i forhold til hinanden. Forkastninger kan være lodrette, men hælder hovedsagelig mellem 50° og 80°. 

Fra midt i 1960’erne er der kommet utallige UFO-rapporter fra Warminster, Wiltshire området. Massemedierne slog dog fast, at fæno¬ 
menet blot var misfortolkninger af naturlige fænomener. 


var en forbindelse mellem de UFO- 
observationer, der blev registreret un¬ 
der den franske »UFO-bølge« i 1954 
og geologiske forkastninger. Lagarde 
sagde, at »UFOer oftest viser sig ved 
geologiske forkastninger,« og han men¬ 
te, at en af de mekanismer, der forår¬ 
sagede deres manifestation, kunne være 
piezoelektricitet. 

Ved en større undersøgelse i Leicester- 
shire mellem 1972 og 1976 kunne 
Andrew York og Paul Devereux be¬ 
kræfte det, som man bemærkede i 
Frankrig: At en forbavsende stor del af 
de sidste 25 års UFO-rapporter drejede 
sig om observationer ved lokale for¬ 
kastninger. Befolkningstætheden var 
ikke helt den samme, men dette øde¬ 
lagde dog ikke helhedsintrykket. York 
og Devereux bemærkede også, at unor¬ 
male meteorologiske hændelser opteg¬ 
net gennem mere end tre århundreder, 
udvistede samme mønstre som UFO- 
erne. Det så ud til, at der var en vis 
sammenhæng mellem geologiske og 
visse atmosfæriske fænomener. 

I 1977 skrev M. Persinger og G. 
Lafreniere den første bog om denne 
geologiske teori (Space-Time Transients, 
Nelson-Hall), i hvilken de gik stærkt 
ind for den piezoelektriske forklaring 
(tidligere omtalt af Randles og War- 
rington). I 1981 foretog dr. Brian Brady 
fra det amerikanske minekontor på 
opfordring af Persinger et eksperiment 
i Denver. Dette eksperiment gik ud på 
at knuse en granitkerne i totalt mørke 
og i slow-motion filme, hvad der skete. 
Da man bagefter så filmen, kunne man, 
mens kernen knustes, se flygtige lys 
bevæge sig rundt om stenkernen. Man 


mente, at det, der kunne ses, var det 
samme som kunne ske i naturen, bare 
i mindre målestok. Devereux, McCart- 
ney, Merron og andre har med held 
gentaget dette eksperiment i England. 
Lysene kunne i mørke tydeligt ses med 
det blotte øje, og i ét tilfælde var lyset 
så kraftigt, at det kunne ses i fuld dags¬ 
lys. Den dag i dag er der imidlertid 
mange forfattere, der stiller sig meget 
tvivlende overfor, at disse lys skyldes 
særlige piezoelektriske processer, og 
derfor vil vi foreslå andre mekanismer. 

Warminster observationerne 

Der forskes fortsat i jord-lys teorierne 
både i Nordamerika og England. Eng¬ 
land er det ideelle sted at forske i disse 
teorier, da der her både findes sten 
fra alle geologiske tidsaldre og et godt 
UFO-rapportindsamlingssystem. Vi 
begynder med at undersøge om, det 
berømte UFO-centrum i Warminster, 
Wiltshire, kan give os noget af interes¬ 
se. Fra midt i 1960’erne er der kom¬ 
met utallige UFO-rapporter fra War¬ 
minster området. Massemedierne slog 
dog fast, at Warminster fænomenet 
blot var et resultat af overskruede 
UFO-observatørers misfortolkninger 
af simple atmosfæriske fænomener 
eller ren og skær fantasi. Ikke desto- 
mindre skete der noget mærkeligt bag 
forfalskningernes skær i denne lille 
købstad. Set ud fra et geologisk syns¬ 
punkt, så det ikke lovende ud, da om¬ 
rådet rent geologisk næsten udeluk¬ 
kende består af passivt kridt. Det viser 
sig dog alligevel, at der går to forskel¬ 
lige forkastninger gennem byen, dens 
omegn og Cley Hili, et sted, hvorfra 


der kommer mange UFO-observations¬ 
rapporter. Beviset for, at der er en 
vis sammenhæng mellem anormale 
atmosfæriske lys og geologien, står 
meget stærkere end her er nævnt. 
I Jord lys (Turnstone Press, 1982) om¬ 
taler Paul Devereux et antal under¬ 
søgelser på stedet, hvoraf vi her kun vil 
gennemgå to, som forny lig er blevet 
ajourført og derfor er de bedste be¬ 
viser, der endnu er offentliggjort, på 
sammenhængen mellem UFOerne og 
geologien. 

Når et UFO er dannet og flyver af¬ 
sted, er det i almindelighed for sent at 
fremsætte geologiske korrelationer. 
UFOlogerne må derfor indsamle detal¬ 
jerede beretninger om de lavt flyvende 
fænomener, hvilket vil sige, at søge 
efter »vindues områder« — altså sted¬ 
fæste de områder, hvorfra der rappor¬ 
teres om større UFO-aktivitet end nor¬ 
malt, eller hvor der pludselig opstår en 
bølge af UFO-aktivitet i et begrænset 
tidsrum. Det første område, vi vil se 
på her, er ved St. Brides Bay, Dyfed, 
Wales, hvor mange mennesker fra alle 
samfundslag i 1977 så en del mærke¬ 
lige atmosfæriske fænomener deri¬ 
blandt »UFO-landinger«. Denne del af 
Dyfed er rent geologisk meget berømt 
— de mange forskellige bjergarter fra 
forskellige tidsaldre forekommer her i 
store mængder fordi landskabet udvik¬ 
lede på den samme tid som de Caledo- 
niske og Amoricanske bjerge dannedes. 
Som sædvanlig, når medierne fatter 
interesse for noget, blev det hele stærkt 
overdrevet, og de mere sensations¬ 
hungrende forfattere antydede straks, 
at der var en »UFO-base« eller lignende 

på stedet. Men lige meget hvad der end 
blev skrevet, optrådte der virkeligt 
nogle mærkelige atmosfæriske fæno¬ 
mener i området den gang, og viden¬ 
skabsmandene måtte forsøge at sortere 
»støjen« fra. For i en ny undersø¬ 
gelse foretaget af McCartney, ses det, 
at antallet af tilfælde fra det område i 
Dyfed, hvor de geologiske forhold er 
tilstede, stiger jo nærmere man kommer 
forkastningen. Dette vises også ved, at 
34,6% af de rapporterede UFOer i 
1977 optrådte mindre end 50 m fra 
forkastningen, og hvis nogen ønsker 
mere generelle træk, var der 84,4% 
inden for 550 m. 


Det andet tilfælde drejer sig om en 
observationsbølge længere mod nord, 
langs den walisiske kyst mellem Bar- 
mouth og Harlech. Undergrunden i 
dette område er gennemskåret af ad¬ 
skillige forkastninger, hvoraf de fleste 
er opstået i den samme periode som 
de caledoniske bjerge dannedes for 
omkring 400 millioner år siden. Nyligt 
afsluttede undersøgelser har vist, at 
der blev dannet lignende sekundære 
forkastninger i området omkring den 
nærliggende Bala forkastning i den 
epoke af tertiærtiden, hvor Alperne 


dannedes for blot 10—20 millioner år 
siden. Området er endnu ikke faldet 
helt til ro, hvilket kan ses af jordskælvs¬ 
aktiviteten i 1903. Barmouth observa¬ 
tionsbølgen fandt sted i 1904-05 og 
blev hentet frem fra glemslens mørke 
ved Kevin og Sue McClures fortræffe¬ 
lige undersøgelse i arkiverne (Stars and 
Rumours of Stars , privat 1980). Dette 
eliminerede en hver sammenhæng med 
udenjordisk aktivitet ligesom skepti¬ 
kernes yndlings forklaringer flylys og 
satelitter heller ikke er brugbare. Lysene 
blev dengang taget for at være en gud¬ 
dommelig manifestation med tilknyt¬ 
ning til en walisisk vækkelse og den 
lokale prædikant Mary Jones (Jord 
lys omtales aldrig uden en vis tilknyt¬ 
ning til tidens herskende kulturelle 
aktiviteter). Det er rigtigt, at der blev 
set mange lys omkring kapellerne i 
Egryn og Lianf air, men der er ting, man 
har glemt at fortælle, når man i UFO- 
litteraturen omtaler »Egryn lysenes« 
saga, og det er, at en dybt forankret 
forkastning danner forbindelse mellem 
Harlech og Barmouth. Langs denne for¬ 
kastning er der observeret adskillige 
lys. Forkastningen kaldes Mochras for¬ 
kastning og er noget af det mest sær¬ 
prægede i egnens geologi. Beregnin¬ 
gen viser denne bemærkelsesværdige 


sammenhæng. Alle observationer fandt 
sted mellem 0 og 500 m fra en forkast¬ 
ning, oftest Mochras forkastning. Selv 
de mindre pålidelige lokale hændelser 
fandt sandsynligvis sted inden for en 
sådan afstand, at vi ikke helt kan afvise 
dem. Kapellet i Egryn er placeret min¬ 
dre end 100 m fra Mochras forkast¬ 
ning, mens kapellet i Lianf air er pla¬ 
ceret lige oven over denne forkastning. 
Et bredt udsnit af befolkningen lige 
fra lokale landmænd og kirkegængere 
til journalister fra London så disse lys 
på nært hold. Mange af lysene blev 
set af adskillige vidner. De første i 
rækken blev set nær ved jordover¬ 
fladen eller udspringende fra denne. 
Lys som dukkede op ved jordoverfla¬ 
den, blev også set i april 1905 i Llan- 
gollen omkring 65 km inde i landet 
kort efter Barmouth bølgen syntes at 
være aftaget. Tre lokale sognepræster 
tog en nat ud til akvadukten over Dee 
mellem Llangollen og Cefn Mawr for 
at undersøge, om de også kunne se det, 
der forårsagede ophidselse blandt deres 
sognebørn. De så faktisk nogle lys, der 
dukkede op ved jordoverfladen og 
»eksploderede« eller fløj bort. Ud fra 
præsternes beskrivelse kan vi se, at 
lysene dukkede op mellem 0 og 400 m 
fra en lokal forkastning. I den periode, 
Egryn lysene var på sit højeste, blev 
der også set lys i Bryncrug og Towyn 
nogle km mod syd. Disse to lokaliteter 
ligger faktisk på Bala forkastningen. 
120 km længere mod syd, omkring 
Pontypridd, blev der også set lys. Disse 
lys er vi på nuværende tidspunkt lige 
begyndt at forske i, og der er også her 
noget, der tyder på, at de også fandt 
sted omkring en forkastning. 

De første »flyvende tallerkner« (ikke 
de første UFOer!) var sandsynligvis 
jord-lys. Mens Kenneth Arnold i 1947 
fløj over Cascade Mountains i staten 
Washington, USA, og søgte efter et 
nedstyrtet fly, så han 9 lys, som med 
en bølgende bevægelse gled gennem 
luften »ligesom tallerkner« — den fra¬ 
se, som skabte det populære begreb. 
De fløj i retning mod Mount Baker 
syd for Mount Rainer. Vi ved nu mere 
om Cascade områdets geologi efter 
jordskælvene og vulkanen St. Helens 
udbrud. Geologerne mener, at Cascade 
området ligger over nogle forkastninger. 
Hvis dette er tilfældet, fløj Arnolds 
tallerkner langs en forkastning, »føl¬ 
gende en højdekurve«, som han sagde. 
Cascade området ligger på grænsen 
mellem den nordamerikanske tekto- 
niske plade og stillehavs pladen — et 



Mens Kenneth Arnold i 1947 fløj over Cascade Mountains i staten Washington i USA og 
søgte efter et nedstyrtet fly, så han 9 lys, som med en bølgende bevægelse gled gennem 
luften — »ligesom tallerkner«. 

Foto: Jens Morten Hansen, DGU. 


passende sted for de første flyvende 
tallerkner. 

Arnold sagde, at lysene en overgang 
tog »haletudse« facon, hvilket minder 
om beskrivelsen af de lys, der blev set 
lige før jordskælvet i Leicestershire 
1957 (adskillige mennesker så rækker 
af »haletudse-formede« lys på himlen). 
Den slags lys er kendt som »jord¬ 
skælvs-lys«, og kan optræde på mange 
måder lige fra lyskugler til strømmende 
lys (lig Nordlys). De optræder ved 
nogle jordskælv, men dog ikke ved 
alle. Selvom videnskaben har accepte¬ 
ret deres eksistens, ved man forbav¬ 
sende lidt om dem. Den amerikanske 
geolog John S. Derr har udfærdiget 
et værdifuldt sammendrag af fotogra¬ 
fier, informationer og teorier med 
relation til jordskælvs-lysene {Buli. 
Seismological Soc. of America , vol 63 
nr. 6, 1973). Han påpeger, at sådanne 
lys er set op til 80 km fra et jordskælvs¬ 
centrum og over vand. Forklaringerne 
på fænomenet strækker sig lige fra 
piezoelektriske effekter til voldsomme 
svingninger i de lavere liggende luftlag. 
(På det seneste har nogle amerikanske 
geologer foreslået, at det nok var mere 



Kenneth Arnold. 


sandsynligt, at det var friktion og ikke 
piezoelektriske mekanismer, der udløste 
lysene). Jordskælvs-lys og UFOer kan 
have en del tilfældes, og en forklaring 


på det ene fænomen, hjælper til med 
at forstå det andet. Hvis fremtidige 
UFO-forskere fortsætter med at frem¬ 
skaffe så stærke sammenhænge, som 
de var i Dyfed og Egryn tilfældene, 
viser det måske, at UFOerne er et 
geologisk fænomen og sikkert jord¬ 
skælvs-lys. Hverken videnskabsmænd 
eller UFOloger kan afvise denne udvik¬ 
ling og dens betydning. 

Lys fra klipperne 

Men hvad er det, der danner forbin¬ 
delse mellem geologi og ufoer? Og 
hvorfor synes jordskælvs-lys at kræve 
et jordskælv som stimulus, mens ufoer 
ikke gør (selvom ufoer meget vel kan 
være en slags lys af geologisk oprin¬ 
delse)? I almindelighed menes det, at 
det tryk, der opstår, når en forkast¬ 
ning bevæger sig, transformeres til en 
elektrisk energi, og at den elektriske 
energi opstår som følge af en piezo- 
elektrisk effekt. Det skulle så være 
denne effekt, der er forklaringen på 

— fortsættes side 42 



Dette foto, der er optaget på Grønland, viser Ataata Kua fjeldet med en forkastning, denne er her markeret med hvide pile. 

BØGER OG TIDSSKRIFTER 

Anmeldelser 

Af Kim M. Hansen . 


»UFO-FOTO« 

Udgivet af NIVO, 1983. 

Postbox 2119, 2001 Trondheim. 

40s/hfotos , 24 sider A4. 

Pris:13,-Nkr. (incl. porto). 

UFO-fotos har en speciel dragning på 
de fleste. Her har man endelig noget 
konkret, der viser fænomenet for alle og 
enhver - eller har man? Billeder beviser 
desværre intet som helst, og når det drej¬ 
er sig om fotos af veldokumenterede 
uidentificerede fænomener, kan kræf¬ 
terne ret hurtigt koncentreres om nogle 
få sager. 

Norsk Institutt for Vitenskapelig 
Forskning og Opplysning (NIVFO) har 
udgivet et 24 siders hæfter med sort¬ 
hvide gengivelser af fotos af forskellig 
kvalitet. Der er de kendte svindelfotos 
(Adamski, Fry, Allingham, Marguard, 
Monguzzi, Conisbrough, Warminster, 
UMMOsagen og Skallingaryds-fotos), 
Fotos af kendte fænomener (bl.a. røg¬ 
ringe, vejrballoner, raketopsendelser 
og meteorer), og endelig er der nogle 
af de få sager, som til stadighed debat¬ 
teres McMinnville, Heflin, Lubbock, 
Martin B-57 og Saas-Fee). 

Størstedelen af hæftets fotos har 
været offentliggjort i UFO-NYTog be¬ 
handlet udførligt her. 

Billedhæftets forsidefoto er taget 
den 3. juli 1960 i Argentina af kaptajn 
Hugo Niotti. Det interessante foto er 
Behandlet i UFO-NYT 4/81. 

Et par danske fotosager er også med 
bl.a. det spændende feriefoto af et 
fjeldlandskab på Korsika, hvor man 
ser et objekt med en antenne — et 
objekt der faktisk er et støvkorn! 

De 40 fotos er gengivet i fotokopi¬ 
kvalitet og nummererede. På hæftets 
side 20-23 er der til hvert foto en kort 
billedtekst (med kilder angivet på nog- 

le få) og en længere tekst til forsidefo- 


toet. Billedteksterne er visse steder 
skrevet for indforstående. 

Desværre er billederne på nogle si¬ 
der sat lidt rodet og tilfældig op. Hæf¬ 
tet koster det rimelige beløb af 13 
norske kroner. 

K. M. Hansen. 

KOSMIK 

Immanuel Velikosky: 

Kosmiske Kollisioner 
Forlaget Brogan, 1980 
288 sider 

Kosmiske kollisioner blev udgivet på 
dansk først i halvtredserne i en forkor¬ 
tet udgave, og den er en oversættelse 
af »Worlds in Collision«. Midt i halv¬ 
fjerdserne blussede debatten om Veli¬ 
kosky og hans bøger op i USA, og det 
er nok årsagen til, at Bogan har taget 
netop denne bog op. Forlagets initiativ 
kan kun hilses med tilfredshed, for her 
er endelig en fuldstændig oversættelse 


med fuldt noteapparat og register, og 
det er endda en god oversættelse — det 
har Mogens Boisen sørget for. 

Læserne, som ikke tidligere har hørt 
om Velikovsky kan så i øvrigt godt 
hoppe fra her. Det er ikke min mening 
her i anmeldelsen at opsummere hele 
Velikovsky-debatten eller give uddrag 
af bogen, for det er ikke umagen værd! 

Velikosky’s hovedtema er, at plane¬ 
ten Venus i historisk tid er slynget ud 
fra planeten Jupiter; at den flere gange 
er passeret tæt forbi jorden med kata¬ 
strofale følger, og at den der efter er 
begyndt at kredse i en næsten cirkel¬ 
rund bane omkring Solen, sådan som 
vi ser Venus i dag. 

Alt dette udleder han ved at sam¬ 
menstille myter og sagn fra snart sagt 
hele Jorden, og fra kulturer, som har 
været adskildt både i afstand og tid. 
Hans vigtigste mission ser for mig ud 
til at være at forklare de begivenheder 
og mirakler, som beskrives i Mosebø¬ 
gerne, fra tiden omkring udvandringen 
fra Ægypten, og frem, og forklarin¬ 
gen skal helst hvile på et tilforladeligt 
naturvidenskabeligt grundlag. Det gør 
de nu ikke! 

Velikosky’s bøger har tiltrukket en 
masse mennesker af samme støbning 
som dem vi kender til ulidelighed i 
UFO-sagen: Folk med en voldsom 
skepsis overfor Videnskaben med stort 
»V«, og med en snert af forføgelses- 
vanvid, som gør, at de er villige til at 
godtage den gamle skrøne on at Viden¬ 
skaben har rottet sig sammen imod os 
andre. Bare det hele bliver serveret af 
en, som er mindst lige så meget i op¬ 
position som de selv, så ædes alt råt. 

Faren for at blive overfaldet af vore 
hjemlige vilikoskyanere og ligesinde¬ 
de må jeg lære at leve med, og en po¬ 
lemik vil jeg under ingen omstændig¬ 
heder indlade mig på Geg er nemlig 

med i sammensværgelsen!!!), men jeg 
mener altså at den gode Velikosky’s 
teorier er rablende gale. 

Hans slutninger ud fra myterne er 
til hvilken side hver anden gang, og 
han har en imponerende mangel på 
respekt overfor de naturlove, som vi 
andre må indordne os under: tyngde¬ 
loven Newtons love og andre små¬ 
ting. 

Han lider heller ikke just af den svag¬ 
hed at iklæde sine teorier for mange 
tal — faktisk findes så vidt jeg har op¬ 
daget ingen beretninger overhovedet i 
Kosmiske Kollisioner, men jeg må ind¬ 
rømme, at min opmærksomhed ikke 
var lige skrap under hele gennemlæs¬ 
ningen. Velikosky har nemlig også en 
anden stor fejl: Han skriver kedeligt! 

Bogen er desuden, som forfatteren 
selv siger i et senere forord, forældet 
på mange punkter. Det bliver den så 
om muligt endnu mindre troværdig af. 
Som dokument og som kildeskrift er 
den derimod virkelig god, og derfor 
skal forlaget have tak fra os som har 
savnet den på dansk. Men for andre 
er den altså ikke værd at købe. 

OleJ. Knudsen. 


JORDNÆRT FÆNOMEN 

— fortsat fra side 39 


både jordskælvs- lys og ufoer. Det er 
imidlertid sådan, at for at synligt lys 
kan dannes, må der dog ske andet 
end denne simple transformation, der¬ 
for er det usandsynligt, at det er piezo- 
elektricitet, der forårsagerjordskælvs¬ 
lysene. Nogle forfattere mener, at der 
er større sandsynlighed for, at fæno¬ 
menet skyldes triboluminescence (frik¬ 
tionslys) (TLS) end piezoelektricitet. 
TLS er en udstråling af koldt synligt 
lys forårsaget af friktion - en synlig 
udstråling, der skyldes alt andet end 
temperaturen. TLS generer lys, når 
elektronerne som følge af friktion 
»springer« fra et højere energi-niveau 
til et lavere. Det var højst sandsyn¬ 
ligt dette, Bradys stenknuser-eksperi¬ 
ment viste, og som Devereux og Mc 
Cartney så, da de for nyligt foretog 
undersøgelser i klipperne. New Scient- 
ists egen Ariadne har på det seneste 
omtalt adskillige eksempler på dette. 

Vore egne eksperimenter har vist, at 
det ikke er nødvendigt med et stort 
tryk for at udløse et forholdsvis in¬ 
tenst lys. Devereux og McCartney har 

også bemærket, at lysgenereringen ved 
friktion i prøver af bjergkrystal og 
granit foregår uformindsket under vand 
og forstærkes i atmosfæren ved en 
berigelse med negative ioner - endda 
i en sådan grad, at det faktisk er så¬ 
dan, at selv det mindste tryk på kry¬ 
stal vil udløse en kraftig glød. Denne 
forskning fortsætter. 

Hvorfor opstår disse effekter? En af 
grundene er, at de fleste mineraler 
indeholder et reservoir af frie elek¬ 
troner, noget, som også de to beslæg¬ 
tede fænomener termoluminescence og 
Elektron Spin Resonans (ESR) er af¬ 
hængige af. Hvor kommer elektro¬ 
nerne fra og hvorfor bliver de i klip¬ 
perne? Hvis man vælger en simpel 
sten som for eksempel limsten, som er 
monomineralsk, vil ESR vise et energi¬ 
spekter, der er karakteriseret ved elek¬ 
troner fanget inde i mineralets gitter¬ 
struktur. 


I en geologisk periode vil de elek¬ 
troner, der er slået ud af deres ato¬ 
mare kredsløb ved en naturlig udstrå¬ 
ling, besætte de ledige »pladser« i mi¬ 
neralets gitterstruktur. En variant i 
denne udfyldningsmekanisme kan ud¬ 
sende en elektronmængde. En af de 
måder hvorpå elektronerne under den¬ 
ne udfyldning kan manifestere sig er, 
som synligt lys. Forfatterne mener, at 
triboluminescence kan danne grund¬ 
lag for en saglig debat om ufoer og 
jordlys. 

Da denne beskrivelse af tribolumines¬ 
cence indeholder så spredte og dif¬ 
fuse begivenheder, synes det usand¬ 
synligt, at det kan forklare et så af¬ 
sides liggende og koncentrisk lysende 
fænomen. Når alt kommer til alt, er 
der omkring 10 20 frie elektroner pr. 
gram materiale. Det er dog meget 
sandsynligt, at en bevægelse eller sam¬ 
menpresning udløser en slags »kæde¬ 


reaktion«. Der er sikkert energi nok i 
klipperne til at starte en proces. Disse 
kædereaktioner er velkendte og godt 
dokumenterede fra de grene af ke¬ 
mien, hvor man arbejder med lumines¬ 
cens, og det kunne tyde på, at dette 
fænomen har stor udbredelse. 

Denne teori om jordlys findes kun 
mellem videnskaben og ufologien, og 
som sådan er den med til at bygge en 
bro mellem disse områder, da den hur¬ 
tigt vinder større og større gehør. Den 
udfordring, denne teori giver viden¬ 
skaben inden for dette område, til¬ 
lader ikke, at fordomme hindrer dens 
vigtigste opgave - at se og forstå na¬ 
turen. Den udfordring, teorien giver 
ufologien, er at holde et skarpt øje 
med ufoernes opdukken, da den inde¬ 
holder større perspektiver end dimen¬ 
sionsskifte og små grønne mænd. 

Kilde: New Scient ist, sept. 1983. 
Oversættelse: Fl. Rasmussen/SUFOI. 


LÆSERMENINGER _ 

UFOernes oprindelse 


Efter Peter A. Hansens opfordring 
til læserne i UFO-NYT nr. 1/84, 
om at indsende læserbreve for 
herigennem at redegøre for egne 
synspunkter med hensyn til 
UFOernes oprindelse, fremdriv- 
ningsmidler m.m., har vi fra 
ingeniør Albert Hauser, Bygade 
45, Ølholm, 7160 Tørring, mod¬ 
taget følgende: 


UFOer er efter min mening mange 
ting: 

a) Fantasifostre. 

b) Kuglelyn, forkastningsgnister og 
andre evt. uopklarede natur¬ 
fænomener. 

c) Bevidst svindel. 

d) Rumrejsende og evt. tidsrejsende. 

Pkt. a): Jeg har oplevet en del menne¬ 
sker, som kunne se UFOer alle steder! 
Det hænger sammen med fejlfortolk¬ 
ninger og ønsketænkning. Lad mig 
nævne et eksempel: 

De der også læser »Det Ukendte«, 
har sikkert bemærket artiklen i nr. 5/83 


»Evighedsmaskinen er lavet...«. Som 
teknisk interesseret (og uddannet) har 
jeg gennem årene lavet mange prak¬ 
tiske forsøg, og også denne gang byg¬ 
gede jeg straks en model efter skitser¬ 
ne i artiklen. Jeg lånte et viser-multi- 
meter ved den lokale automekaniker, 
og sammen med vores store dreng på 
19 år, overværede jeg underet: Ska¬ 
laerne viste henholdsvis 20 mVolt og 
5 Ampére ved 5.000 o/min. 

Straks købte jeg nogle større mag¬ 
neter, de første små havde jeg pillet ud 
af kasserede højttalere. 

Der blev bygget en mere avanceret 
model og... i mellemtiden havde jeg 
lånt et digital-multimeter, og dette vi¬ 
ste kun 10 mAmpére, dvs. 500 gange 
mindre! 

Den første primitive model var i 
mellemtiden demonteret, og jeg fort¬ 
satte en tid med at bygge bedre og 
mere udspekulerede apparater. På et 
eller andet tidspunkt målte jeg igen 
med det først anvendte viserinstru¬ 
ment, og det blev nu åbenbart, at sam¬ 
me var i uorden, dvs. viste for meget! 
Morale: En uopdaget fejl i målingen + 


mit ønske om, at noget afgørende ville 
ske, skabte en sensation! 

Jeg vil springe punkterne b og c 
over og gøre nogle bemærkninger til 
d, dvs. »rumrejsende«. 

Ifølge mange beretninger har men¬ 
nesker mødt væsener i fartøjer fra en 
fremskreden civilisation. Disse væse¬ 
ner har altså omvendt mødt skabnin¬ 
ger fra en tilbagestående verden, og 
det er os! Helt bortset fra teknikken, 
er jordbefolkningen behæftet med en 
masse fejlfunktioner, åndeligt og fø¬ 
lelsesmæssigt set. 

Nogle af os fungerer bedre, enten 
fordi de fejler mindre eller bedre kan 
skjule nogle af deres fejl (følelser). 
Alene det at erkende (og indrømme) 
sine fejl er et vigtigt skridt på vejen til 
udvikling. 

Barrieren mellem »dem udefra« og 
os er altså først og fremmest psykolo¬ 
gisk. Det er nu interessant at se, om vi 
kun kan udvikle os ubevidst over et 
langt tidsrum eller om det ligesom med 
teknikken er muligt at fremme den 
åndelige vækst ved hjælp af »opda¬ 
gelser« indenfor psykologien. 

TEORI _ 

Er gåden løst? 


Tilfældige rapporter om uidentificerede flyvende objekter i 
dette eller hint land sætter fantasien i gang hos mange. I en 
artikel i avisen Izvestia (Nyheden) omtaler den videnskabelige 
kommentator Boris Konovalov de seneste undersøgelser, de 
sovjetiske videnskabsmænd har foretaget. I artiklen forklares, 
at de skiveformede objekter i atmosfæren og havene er op¬ 
stået som et resultat af en naturlig proces. Vi bringer her et 
sammendrag af denne artikel. 


Det store ufo-boom startede sidst i 
1940’erne og er fortsat til den dag i 
dag. I begyndelsen blev alle ufo-rap¬ 
porter registreret af US Air Force. 
Det kom senere frem, at ca. 80% af 
observationerne kunne forklares som 
luftballoner eller lignende, mens de 
sidste 20% stod som uforklarlige. En 
analyse, som eksperter har foretaget af 
disse mystiske ting, har vist, at øjen- 
vidnerne har set forskellige optiske 
fænomener i atmosfæren. 

På det seneste har førende sovjetiske 
videnskabsmænd, lederen af havforsk¬ 
nings instituttet under det sovjetiske 
videnskabernes akademi og medlem af 
akademiet Andrei Monin og professor 
georgi Barenblatt med held forklaret, 
at de mystiske skiveformede objekter, 
kendt som ufoer, kan opstå i atmo¬ 
sfæren og havene. 

Det vand og luft, som omkranser 
vor planet består af nogle lag, der er i 
konstant bevægelse. De bølger, der op¬ 
står langs disse lags grænser, kaldes 
de indre. De breder sig ud i oceaner¬ 
nes vand og atmosfæren. Som over¬ 
fladebølger kan de vokse, blive bølge¬ 
toppe for derefter at falde til ro. 
Under denne proces kan en dråbe i 
vandet eller luften opnå en sådan ka¬ 
rakter, at den består af en blanding 


af partikler fra to grænselag. Takket 
være denne intense blanding vil tæt¬ 
heden, temperaturen og andet i denne 
dråbe blive »et gennemsnit«, altså et 
homogent område, dog væsentlig for¬ 
skellig fra det omliggende. Efter nogen 
tid flyder dråben ud. 

Barenblatt og Monin har undersøgt 
hvordan dråben breder sig ud i de om¬ 
liggende lag og fundet en matematisk 
ligning, der forklarer dette fænomen. 
På en lignende måde har Yelena Tik- 
homirova, ansat ved Computer Cen¬ 
tret ved USSR’s videnskabernes aka¬ 
demi, opdaget nogle mærkværdighe¬ 
der i den måde, dråben udvikler sig på. 
Ligegyldigt hvilken facon den oprin¬ 
deligt havde, — kvadrat, trekant, kryds 
— blev dråben cirkelformet et stykke 
tid, og kun i det tilfælde flød den ud, 
mens den beholdt den cirkulære fa¬ 
con. En krans lige som skyggen på en 
hat udvikledes gradvis omkring drå¬ 
ben. Det blandede vand flød hundre¬ 
de gange langsommere ud end et højt- 
gående flys kondensstribe. 

Den teoretiske formel blev ved et 
eksperiment afprøvet på Havforsknings¬ 
instituttet. I en beholder med lagdelte 
væsker danner forskerne en blandings¬ 
dråbe og betragtede, hvordan den 
flød ud. Denne proces udviklede sig 


som beregnet. Forskerne forsøgte end¬ 
og ad kunstig vej at forhindre dråben 
i at blive cirkulær, men det mislyk¬ 
kedes. 

Det er kendt, at turbulens, en uro 
i en luftart eller væske, virker indefra. 
Det har vist sig, at de kaotiske bevæ¬ 
gelser, der finder sted i luftarter og 
væsker både i dråben og omkring 
den, er varierende. I de omkringlig¬ 
gende lag er partikeltætheden størst i 
de lavest liggende. De turbulencer, 
der tvinger de tungere partikler op 
over de lettere, forbruger energi. Men 
da partiklerne i dråben allerede er 
blandede, har de ikke brug for energi, 
derfor må turbulenserne inde i drå¬ 
ben være kraftigere end de er i de om¬ 
kringliggende lag. 

Amerikanske forskere har bekræf¬ 
tet dette ved eksperimenter. De udførte 
forsøget i et højt tårn. I en højde af 
140 meter målte videnskabsmændene 
vindhastighedens pulseren. Da de regi¬ 
strerede et fald i de indre bølger, fast¬ 
slog de i løbet af kort tid, at pulsa¬ 
tionen i bølgef aidsområderne havde 
nået en hastighed på 1 m/sek., mens 
den i de ydre områder kun var nogle 
få cm/sek. Ud fra dette kan man se, 
at kraftig turbulens og skarpt afgræn¬ 
sede diskoslignende områder virkelig 
eksisterer inden i luftmasserne. 

Men hvad, hvis en sådan »diskos« 
støder på faldende partikler eller støv? 
Hvis den hastighed, hvormed støvkor¬ 
nene falder, er større end diskossens 
kaotiske bevægelsers pulsation, vil de 
passere tværs igennem den. Hvis ha¬ 
stigheden er mindre vil støvpartiklerne 
blive opslugt af diskossen. Diskossen 
viser sig at opsuge atmosfærisk snavs! 
Når støvindholdet når et vist niveau, 
er diskossen ikke længere gennem¬ 
sigtig, den bliver synlig! 

Hvad ved man om disse ufoer, som 

mange har set og endda fotograferet? 
For det første har de diskoslignende 
facon og er tykkest på midten, hvilket 
rent ud sagt får dem til at ligne to tal¬ 
lerkener, der er sat sammen med un¬ 
dersiderne udaf. Yderligere flyver dis¬ 
se objekter, og deres flyvning har føl¬ 
gende kendetegn: Kraftig acceleration, 
skarpe drejninger og pludselig for¬ 
svinden. 

Alt dette er let at forklare set ud 
fra Barenblatt og Monins teorier. »At¬ 
mosfæriske diskos« er i bund og grund 
luft i luft. De opsamlede støvpartiklers 
masse er uden betydning, derfor er et 
let vindstød nok til at give diskossen 
en kraftig acceleration. Hvis den op¬ 
samler mange støvpartikler, vil den 
begynde at dale på en bølgende måde, 
som når bladene falder om efteråret. 
Når den langsomt flyder ud, bliver 
diskossen som en »pandekage«, dette 
sker når turbulenserne ikke længere er 
kraftige nok til at holde den i live. 
Dannelsen blander sig med den om¬ 
kringliggende luft og forsvinder på 
»mystisk vis«. 

En bekræftelse af de sovjetiske vi- 
denskabsmænds teori blev givet af den 
sovjetiske kosmonaut Georgi Grechko 
på hans 96 dages rumflyvning med 
rumstationen Salyut 6. Kosmonauten 
undersøgte stjernernes blinken, når de 
var på den anden side af Jordens hori¬ 
sont og derfor blev set gennem en dyb 
atmosfære. Denne blinkens natur sy¬ 
nes at være godt forklaret ved at for¬ 
mode, at de diskosformede dannelser, 
de sovjetiske videnskabsmænd forud- 
sagde, eksisterer. Selvfølgelig forklarer 
Barenblatt og Monins model ikke alle 
de atmosfæriske fænomener, der al¬ 
mindeligvis betegnes ufoer, men den 
forklarer de mest typiske af dem. 

Ufo-fanatikeren vil nok sige: OK, 
det er muligt, der i atmosfæren og 
oceanerne findes »diskos« med natur¬ 
lig oprindelse, men disse diskos kan 
ikke eksistere i det ydre rum, hvor der 
er lufttomt. Sådanne objekter er også 
set der. Til det kan der svares: I virke¬ 
ligheden har ingen set noget der. So¬ 
vjetiske kosmonauter har adskillige 
gange set små foliestykker adskilt fra 
rumstationen. Når sollyset rammer 
dem, blinker de som små stjerner og 
kan tages for at være nogle objekter. 
Men dette blev hurtigt undersøgt og 
er i dag et velkendt fænomen. Sovje¬ 
tiske kosmonauter har aldrig observe¬ 
ret mystiske objekter, og US-astronau- 
ter siger det samme. APN. 

Oversættelse: Fl. Rasmussen , 
SUFOI. 

AUSTRALIEN _ 

Landing med spor 

By Bill Chalker og Keith Basterf ield. 


En bemærkelsesværdig ufobegivenhed med fysiske spor 
hændte tidligt på dagen den 30. september 1980 på en 240 ha 
stor ejendom ca. 8 km fra Rosedale og 19 km vest for Sale, 
Victoria i Australien. Foreløbige detaljer er kun givet, da til¬ 
fældet stadig er under udforskning. 


Mr. George Blackwell — 54 år — land¬ 
arbejder og bestyrer på »The White 
Acres ejendommen«, blev vækket kl. 1 
af en uro blandt kreaturerne og en 
mærkelig skingrende, fløjtende lyd. 
Kvæget brølede og en hest løb skræk¬ 
slagen omkring. Vidnet gik ud for at 
undersøge det. Det var en klar, mild 
og stille måneskinsaften (fuldmåne 24. 
sept.). 

Fra verandatrappen så vidnet i luf¬ 
ten en genstand komme frem mellem 
en cypreshæk og et skur ca. 150 meter 
eller mere fra hvor han stod. Da den 
kom helt frem viste det sig at være en 
kuppelformet genstand med hvid top, 
og den bevægede sig omkring ca. 2Vi 
meter over indhegningen. 

Vidnet troede først, at det var et fly, 
der var ved at forulykke, men snart 
så han, at genstanden hverken havde 
vinger eller hale. Han kunne nu skelne 
orange og blåt lys på dens overflade 
og anslog dets diameter til omkring 
9 meter. Senere udviklinger førte til en 
mere nøjagtig angivelse på 9Vi meter. 
Dets højde var ca. 5 meter. 

Genstanden blev ved med at bevæge 
sig omkring og over ejendommen, pas¬ 
serede en hølade og lod til at ville be¬ 
væge sig mod en åben 2.500 liters vand¬ 
tank ca. 400 meter fra huset. Tilsyne¬ 
ladende hævede genstanden sig me¬ 
dens den nærmede sig vandtanken og 
derefter syntes den enten at svæve lige 
over den eller hvile på toppen af tan¬ 
ken ca. ét minut. Genstandens bevæ¬ 



William C. Chalker. 


gelse fra det punkt, hvor den først var 
observeret nær huset og til tanken tog 
også et minut. Ufoen synes da at hæve 
sig nogle meter og at ville ændre ret¬ 
ning og lande på jorden ca. 15 meter 
fra tanken. 

Af omsorg for besætningen gik vid¬ 
net ind for at skifte, og i løbet af 5 
minutter kørte han på sin motorcykle 
ud til indhegningen, hvor genstanden 
var landet. En fløjtende lyd hørtes, 
og genstanden var at se hele tiden, 
medens han kørte op mod den. Da 
han nærmede sig den, blev han over¬ 
vældet af en mærkelig følelse, en fø¬ 
lelse som gelé. 

Mr. Blackwell standsede sin motor¬ 
cykle ca. 10 til 15 meter fra genstan¬ 
den. Der var ingen indvirkning på 


cyklen. Vidnet kunne nu se genstan¬ 
den tydeligt. Den så ud til at bestå af 

2 dele, en hvid kuppel øverst og en 
større orange nederst. Omkring den 
nederste afdeling så der ud til at være 
runde vinduer eller lys, antagelig med 

3 meters afstand og nærmest 15-20 cm 
i diameter. Disse syntes at give ind¬ 
tryk af, at begge dele snurrede rundt 
i modsat retning af urviseren. Den 
stod på grunden ca. 2 til 3 minutter. 

Pludselig voksede støjen til et frygte¬ 
ligt hyl som når et jetfly lander. Vid¬ 
net måtte holde sig for ørerne. Noget, 
som lignede et rør, viste sig omkring 
bunden af genstanden, og det syntes at 
blive pustet op til en voldsom stør¬ 
relse ud over genstandens diameter. 
Der kom et stort brag, og genstanden 
hævede sig og lidt efter lidt gled den 
væk fra landingsstedet og nåede en 
højde på ca. 3-4 meter. 

Vidnet blev næsten væltet af sin 
motorcykel af en varm blæst. Motor¬ 
cyklens lys oplyste genstandens bund, 
da den bevægede sig bort, og gjorde 
det muligt at se det sorte »rør«, der 
synes at svinde ind mod midten af bun¬ 
den. Også omkring kanten af bunden 
var 6 ens trin eller v-formede tinge¬ 
ster. 

Ved 10 meter fra landingsstedet og 
i en højde af 4-5 meter blev genstan¬ 
den hængende stille. Da var det, at 
vidnet så materialer falde fra bunden 
af genstanden. Disse stykker bestod 
tilsyneladende af sten, ukrudt og ko¬ 
gødning. 

Vidnet kørte derpå straks til lan¬ 
dingsstedet, og helt fortumlet så han 
genstanden drage bort i østlig retning 
ikke højere end ca. 30 meter. Den blev 
mindre og mindre, indtil den var helt 
ude af syne. 

Omkring sig i måneskinnet var vid¬ 
net i stand til at bemærke en ring af 

sort, nedtrykket græs i størrelse af over 
10 meter. 

Stadig fortumlet var han dog i stand 
til at køre tilbage til huset. Derinde så 
han at kl. var 1.50. Efter en kop kaffe 
bemærkede vidnet, at hans armbånds¬ 
ur var gået i stå kl. 1.10. Det gik i 
gang igen efter nogle minutter, da han 
lagde det ned, men det gik atter i stå, 
når han tog det på. Dette problem 
varede ca. 3 dage. 

Ude af stand til at sove, stod vidnet 
tidligt op og gik ud til indhegningen, 
hvor han havde set genstanden lande 
natten før. Ved dagslyset så han rin¬ 
gen ganske tydeligt i indhegningen. 
Området var som et tæppe af gule 
blomster, men på landingsstedet var 
der sort- eller brun-farvet, nedtrykket 
græs på en måde som i modsat ret¬ 
ning af urviseren, med en nedtrykket 
ringbredde på ca. 40 cm. Inden i rin¬ 
gen var kun grønt græs. De gule blom¬ 
ster var væk. Stedets diameter var 9/2 
meter. Jævnt fordelt var inden i rin¬ 
gen 6 pletter af næsten uskadt græs. 
På en sti, der førte ud fra stedet mod 
øst, var sten og andet materiale an¬ 
tagelig faldet fra genstanden, da den 
fløj bort om natten. 

Hen på morgenen kom ejeren af 
ejendommen, og sammen inspicerede 
de stedet. Ejeren rapporterede hæn¬ 
delsen til den lokale avis og en beskri¬ 
velse af hændelsen kom på forsiden 
af »Gippsland Times« den 1. oktober 
1980 under overskriften »Kilmany Man 
sees Ufo«. Mange undersøgelser fulg¬ 
te, bl.a. én der fandt sted 1 til 2 uger 
efter begivenheden af Poul Normann 
(Vufors vicepræsident) og Pat Gildea. 
Man håber at en detaljeret beretning 
af deres undersøgelser snart vil være 
tilgængelig. En kort beretning af deres 
undersøgelser blev bekendtgjort i dec. 
1980. Udgivelsen af Vufors bulletin 
under titlen: »White acres mødet«. 

Bill Chalker (Australiens repræsen¬ 
tant for APRO) ledede sammen med 
Keith Basterfield og Garry Little en 
undersøgelse af hændelsen i løbet af 
dec. 1980. Selvom Mr. Blackwell hav¬ 
de modtaget besøg af mange menne¬ 
sker, gav han en imødekommende og 
dybtgående rapport af sin oplevelse. 
Jordbund og stenprøver blev taget og 
sendt til analyse ved Australiens Cen¬ 
ter for Studerende. 

En udvidet rapport er under for¬ 
beredelse, da mange ting under for¬ 
løbet er indblandet: Et enmandsvidnes 
oplevelse af et fysisk spor af et UFO, 
indvirkningen på vidnet som hovedpi¬ 
ne, kvalme m.m., hans ur der gik i stå, 


SUFOIs 

Ju bilæumskuvert 

Den 17. december 1982 fejrede foreningen SUFOI sit 25 års jubilæum. 
I den anledning blev der ved Gentofte Postkontor den 17. december 
1982 anvendt et særstempel. Teksten på stemplet er »Skandinavisk 
UFO Information, 25 års UFO-forskning i Danmark, 17.12.1982«. 

SUFOI var på pletten og fremstillede et begrænset oplag af den flotte 
jubilæumskuvert, som blev frankeret med forskellige spændende fri¬ 
mærke-kombinationer og stemplet med postvæsenets officielle SUFOI- 
særstempel. 

Vi har stadig nogle få af disse særstemplede kuverter tilbage. Benyt 
chancen nu til at erhverve disse enestående samleobjekter, inden de 
bliver udsolgt — der vil aldrig kunne foretages genfremstilling af disse 
særstemplede kuverter! 

Benyt særkuverten som gave, som samleobjekt eller som minde om 
SUFOIs eksistens som en af de ældste UFO-organisationer i Verden 
— og husk, at overskudet fra salget går til SUFOIs rapportindsamling, 
forskning og oplysnings-aktiviteter. 



TYPE A 

TYPE A 

Frankeret med 2 stk. frimærker, udgivet den 8. oktober 1981, 
som illustrerer Ellehammer på Lindholm (værdi: kr. 1,00). 

Fremstillet i 300 eksemplarer. Pris kun kr. 20,00 

TYPE B 

Frankeret med 1 stk. frimærke udgivet den 18. oktober 1973 
i anledning af 400 året for udgivelsen af Tycho Brahes 
værk »De Nova Stella« (værdi: kr. 2,00). 

Fremstillet i 100 eksemplarer. Pris kun kr. 25,00 

TYPE C 

Frankeret med 1 stk. frimærke udgivet den 10. september 1981 
i anledning af det internationale handicapår 
(værdi: kr. 2,00 + 0,20). 

Fremstillet i 50 eksemplarer. Pris kun kr. 30.00 

TYPE D 

Frankeret med et overprisfrimærke fra perioden 1976-1979, 
deriblandt Dansk Røde Kors (26.-2.-1976), Evnesvages Vel 
(24.-3.-1977) og Kræftens Bekæmpelse (12.-10.-1978). 

Fremstillet i 30 eksemplarer. Pris kun kr. 35,00 

TYPE E 

Frankeret med 1 stk. frimærke, udgivet den 8. oktober 1981, 
illustrerende flyveturen USA-Danmark i 1931 (værdi: kr. 1,60) 
samt 2 stk. af det sjældne frimærke udgivet den 7. april 1960 
i anledning af Verdensflygtningeåret (værdi: kr. 0,30). 

Fremstillet i 60 eksemplarer. Pris kun kr. 40,00 

BESTILLING 

Bestilling sker lettest ved at indbetale beløbet plus kr. 5,00 (ekspedi¬ 
tion/porto) til giro 9 11 77 25, SUFOI, Postbox 6, 2820 Gentofte. 

Husk at skrive type(r) på modtagerdelen. 

påvirkningen af dyrene, forsvinden af 
de 2.500 liter vand fra tanken og mulig¬ 
vis flere sekundære vidnesbyrd. 

Yderligere sandsynlige, usædvanlige 
begivenheder er rapporteret eller er 
kommet frem i Gippsland-området af 
Victoria i løbet af få måneder, som 
fulgte hændelsen. Disse indeholdt rap¬ 
porter om spor på jorden, rapport 
om forsvinden af vand. Forståeligt 
nok vil det vare en tid før status af 
disse hændelser endelig kan klarlæg¬ 
ges. 

Hovedsagen er, at Rosedale-landin- 
gen synes at være en af de bedste 
UFO-beretninger, der er kommet fra 
Australien. Undersøgelserne fortsæt¬ 
tes. Detaljer herfra vil fortsat blive 
dokumenteret og offentliggjort. 

Vufors- Vie tor i an 
UFO Research Society. 

Oversætt.: Aage Waarst. 


Hjælp til 

PR-projekter 

søges 

SUFOI har oprettet en ny PR-gruppe, 
der skal tage hånd om foreningens 
forskellige aktiviteter på dette 
område. Gruppen har allerede en 
række nye og spændende projek¬ 
ter i gang. 

Imidlertid er ingen i PR-gruppen 
professionelle på området, og 
derfor søger vi efter personer, der 
kan hjælpe os omkring udarbejdel¬ 
se af PR-materialer, annoncer, 
foldere m.v. 

I første omgang kunne vi tænke 
os at få nogle eksisterende ma¬ 
terialer vurderet af professionelle 
PR-personer med henblik på for¬ 
bedringer. Har du mod på det 
og de nødvendige forudsætninger, 
så prøv at kontakte os. Vi tager 
en snak om, hvordan arbejdet 
skal tilrettelægges. 

Kontakt Per Andersen, 

Damsbovænge 13, st.tv., 
2500 Valby. 

Tlf. 01-302747 om aftenen. 


KENDTE FORFATTERE 
- KLASSISKE SØGER 


Siger navne som Allen Hynek og Jacques Vallee dig noget? 

Siger Betty og Barney Hili- sagen eller » Project Blue Book « dig noget? 
I så fald bør du kigge nærmere på nedenstående bøger, som SUFOI 
har skaffet hjem fra USA specielt til UFO-NYTs læsere. Vi lægger 
nemlig vægt på at yde vore læsere bedst mulig service og et varieret 
udvalg af UFO-materialer. 

J. Al len Hynek: 

The Hynek UFO Report 

Den kendte astronomi-professor J. Allen 
Hynek, der også har fået tilnavnet »verdens 
førende UFO-forsker« tager i denne anbe¬ 
falelsesværdige bog udgangspunkt i »Pro¬ 
ject Blue Book«, der igennem længere tid 
var det amerikanske luftvåbens undersø¬ 
gelsesprojekt for UFOer. Fra dette ud¬ 
gangspunkt dækker bogen på glimrende 
vis store dele af UFO-sagen. 

301 sider, illustreret, 

pocket-udgave . pris kr. 38,00 

Brad Steiger (red.): 

Project Blue Book 

Endnu en bog om »Project Blue Book«, 
der afslører, hvordan de UFO-rapporter som 
det amerikanske militær indsamlede og 
hemmeligholdt igennem mange år, i virke¬ 
ligheden er de bedste beviser for eksi¬ 
stensen af UFO-fænomenerne. 


Jacques Vallee: 

Anatomy of a Phenome- 
non - UFOs in Space 

En god og seriøs bog om UFO-fænomener¬ 
ne. Vallee, der er videnskabeligt uddannet 
inden for områderne matematik og data¬ 
logi, analyserer UFO-fænomenerne viden¬ 
skabeligt og behandler forskellige teorier 
om disse gådefulde fænomener. 

227 sider, illustreret, 

pocket-udgave . pris kr. 38,00 

John G. Fuller: The Interrupted Journey 

I denne bog gennemgås nøje en af de mest spændende UFO-oplevelser nogen¬ 
sinde: Betty og Barney Hiil sagen. Dette ægtepar, som intet kan huske fra en 
længere periode under en køretur i det nordlige USA, bliver bragt under hyp¬ 
nose. Resultat: En fantastisk UFO-oplevelse bliver bragt op til overfladen fra 
netop dette tidsrum. 

350 sider, illustreret, pocket udgave . pris kr. 38,00 

304 sider, illustreret, hard-cover . pris kr. 58,00 

Bestilling sker lettest ved at indbetale beløbet plus kr. 7,00 (ekspedition/porto) 
til giro 9 11 77 25, SUFOI, Postbox 6, 2820 Gentofte. Husk at skrive på modtager- 
delen, hvad der bestilles. 


423 sider, illustreret, 0 

pocket-udgave . pris kr. 38,00 

Program for UFO ’84 

Programmet for sommerens store ufo-arrangement, UFO ’84 i Mellerup i Sønderjyl¬ 
land, er nu færdigt. Som man kan se, byder seminaret på et righoldigt udvalg af 
interessante foredrag og andre aktiviteter. 

Lørdag d. 21. juli kl. 19.30: Ufo-problemet 

Paneldebat med Per Andersen, Henrik 0. Larsen, 

Ib Laulund og Flemming Falkenberg Olsen. 

Søndag d. 22. juli kl. 19.30: »Soft data« problematik i nærobservations¬ 
rapporter 

Foredrag ved Flemming Falkenberg Olsen. 

Mandag d. 23. juli kl. 19.30: Ufo-forskning i 80’erne 

Foredrag ved Per Andersen, SUFOI. 

Tirsdag d. 24. juli kl. 19.30: Dansk Nærobservation af 3.grad? 

Foredrag ved Torben Birkeholm, SUFOI. 

Onsdag d. 25. juli kl. 14.00: Ufo-forskning! Et tysk standpunkt! 

Foredrag ved HansJurgen Kohler. 

kl. 19.30: Grundforudsætninger for samarbejde i 
ufo-forskningen 

Foredrag ved Bertil Kuhlemann, Projekt URD. 

Torsdag d. 26. juli kl. 19.30: Britisk ufo-forskning 

Foredrag ved Robin Lindsey, BUFORA. 

Fredag d. 27. juli kl. 18.00: Afsluttende festmiddag med evaluering af seminaret, 

uddeling af legatportion fra ufo-fondet af 1979, 
valg af arrangørerne af UFO ’85. 

Foruden de ovenstående foredrag afholdes der den 22., 24. og 26. kl. 14.00 møder i 
en studiegruppe, hvor alle deltagere vil få lejlighed til at diskutere interessante 
spørgsmål i forbindelse med ufoer. Flere af dagene vil der derudover blive vist video¬ 
bånd, bl.a. med udsendelser fra britisk og tysk TV, og som noget helt specielt: op¬ 
tagelser af hypnose-interviews med påståede vidner til en nærobservation af 3. grad. 

Nærmere oplysninger kan fås hos: 

Lars K. Lassen 

Lyshøjgårdsvej 97, st.tv., 2500 Valby. 

Telefon 01-30 46 44 


